ކެންސަރު ބައްޔަށް ކުރެވިދާނެ ފަރުވާއެއް ޤުރުއާނުން - Healing Through Ruqya\nކެންސަރު ބައްޔަށް ކުރެވިދާނެ ފަރުވާއެއް ޤުރުއާނުން\nOctober 18, 2015 June 9, 2020 ޢަލީ އާސިރު\t3 Comments\nالحمد لله ربّ العالمين. ޞަލަވާތާއި ސަލާމްލެއްވުން އެދި ދުޢާ ކުރަނީ މާތް ނަބިއްޔާ މުޙައްމަދު صلى الله عليه وسلم އަށެވެ.އެއަށްފަހު ދަންނައެވެ.މަރަކީ އެއެއްޗަކުން އަހަރެމެންނަށް ފިލަން ދުވެވޭނެ އެއްޗެއް ނޫނެވެ. އަހަރެމެން ކޮންމެ މީހަކުވެސް އަބަދުމެ އިންތިޒާރުކޮށްގެން ތިބެންޖެހޭ އެއްޗެކެވެ. މުސްލިމުން ގޮތުގައި ތިބެމެ އަހަރެމެން ހަނދާން ބަހައްޓައްޖެހޭ އެންމެ މުހިންމު އެއް ކަމަކީ، ބަލިމަޑުކަމުގެ ޚަބަރު ލިބިއްޖެނަމަ އެކަމަކީ އަހަރެމެން ކޮންމެވެސް ދުވަހަކުން މަރުވެދާނެކަން ﷲ ގެ ހަޟްރަތުން އައި ހަނދުމަކޮށްދިނުމެއްކަމެވެ.މަރަވުމަކީ ޔަޤީނުންވެސް ވާނެކަމެކެވެ. ނަމަވެސް ބަލިވާނެކަމެއް ޔަޤީނެއް ނޫނެވެ.\nއިނގިރޭސިބަހުން “ކެންސަރ” މިބަހަކީ ވަރަށް ފުން މާނައެއްގައި ބޭނުން ކުރެވެމުން އަންނަ ބަހެކެވެ.ހަށުގަނޑުގައި ހުންނަ ސެލްތައް އާދަޔާ ޚިލާފަށް ގިނަވެ ، އެހެން ސެލްތަކަށް މީގެ ސަބަބުން އަސަރު ކުރުވާ ކުރުވުމަށް ކިޔަނީ ކެންސަރުކަމަށް ބައެއް ޑޮކްޓަރުން ވިދާޅުވެފައި އެބަހުއްޓެވެ.ކެންސަރުގެ ހަށިގަނޑުގެ ތަފާތު ގުނަވަންތަކަށް ޖެހެއެވެ. އެގޮތުން ފުއްޕާމޭގެ ކެންސަރު، ލޭގެ ކެންސަރު، އުރަމަތީ ކެންސަރު، އަނގައިގެ ކެންސަރަކީ މިގޮތުން ފާހަގަ ކޮށްލެވޭ ބައެއް ވައްތަރުތަކެވެ.މިބައްޔަކީ މިހާތަނަށް އަސްލު ފަރުވާއެއް ހޯދިފައި ނެތް ބައްޔެކެވެ. ނަމަވެސް އެކި ކަހަލަ ފަރުވާތައް ޑޮކްޓަރީ ބޭހުގެ އެހީގައި ދެމުން ގެންދެއެވެ.މިގޮތުން ފާހަގަކޮށްލެވޭ މަޝްހޫރު ފަރުވާއެއްގެ ތެރޭގައި “ކީމޯ ތެރަޕީ” ހިމެނެއެވެ. ނަމަވެސް މިފަދަ ފަރުވާތަކުން ނިކުންނަ ނުރަނގަޅު އަސަރު ތަކުގެ ސަބަބުން ހަށިގަނޑަށް ވަރަށް ބޮޑެތި ގެންލުންތައް ލިބޭތަން ވަރަށް ގިނަ ފަހަރު މިބަލި ތަޙައްމަލު ކުރަމުންދާ މީހުންގެ ފަރާތުން އެނގި ހާމަވެއެވެ.\nދުނިޔޭގެ އެތައް މިލިއަން މީހުން މިބަލީގެ ޝިކާރައަކަށް ވަނީ ވެފައެވެ.އަދި މިބަލީގައި ފަރުވާއެއް ނުލިބި މަރުވާމީހުންގެ އަދަދުވެސް މަދެއްނޫނޭ ބުނުމަކީ ގޯހަކަށް ނުވާނެއެވެ. ހަމަ މި ބީދައިން މި ކުޑަކުޑަ ރާއްޖޭގައިވެސް ކެންސަރަކީ މިހާރު ވަރަށް އާންމު ބައްޔަކަށް ދަނީ ވަމުންނެވެ.\nކެންސަރުގެ ބަލިމަޑުކަން ޖެހުމަކީ ތިމާ އެބަލީގައި މަރުވެސް ގޮސް ، އެބަލި ނުޖެހި ތިބި މީހުން ތިބާއަށްވުރެ ފަހުން މަރުވާނެ ކަމުގެ ހެއްކެތްނޫނެވެ.ނަމަވެސް އެއީ ބަލިމީހާ އާއި އޭނާގެ ގާތުގައި އުޅެމުންދާ މީހުންނަށް މަރުވާނެކަން ﷲ ގެ ހަޟްރަތުން އޮތް ހަނދުމަކޮށްދިނުމެކެވެ.\nއެހެންކަމުން އަޅުގަނޑު ޤަބޫލުކުރާ ދެ ކަމެއް މިކަމުގައި އެބަ އޮތެވެ. އެއީ ޤުރުޢާނުން ކެންސަރު ބައްޔަށް ފަރުވާއެއް ކުރެވިދާނެކަމާއި އަދި އެ ބަލި ރަނގަޅުވުމަށް ﷲ އިރާދަކުރައްވާފައިވާނަމަ އެކަން ވާެނެކަމެވެ.އަޅުގަނޑުގެ އެދުމަކީ ދުނިޔޭގައި ތިބި މުސްލިމުންނަށް ޖެހިފައިވާ މިކަހަލަ ބޮޑެތި ބަލިމަޑުކަމުން ސަލާމަތް ކޮށްދެއްވުމަށް އެދި ހުރިހައި ބޭފުޅުންވެސް ﷲ ގެ ހަޟްރަތުގައި ދެންނެވުމެ. ހަމައެހެންމެ އަޅުގަނޑު މި ބަޔާންކޮށްދޭ ފަރުވާ އެކި ވަސީލަތްތަކުގެ އެހީގައި އާންމުންނަށް ފޯރުކޮށްދިނުމަކީ ވެސް އަޅުގަނޑުގެ ވަރަށް ބޮޑު އެދުމެކެެވެ.މިކަމުން ﷲ އިރާދަކުރެއްވިއްޔާ ތިބާއަށާއި އަޅުގަނޑަށްވެސް މިކަމުގެ ހެޔޮ ދަރުމަ މިންވަރު ކުރައްވާނެތެވެ.\nوَإِلَـٰهُكُمْ إِلَـٰهٌ وَاحِدٌ ۖ لَّا إِلَـٰهَ إِلَّا هُوَ الرَّحْمَـٰنُ الرَّحِيمُ ﴿١٦٣﴾إِنَّ فِي خَلْقِ السَّمَاوَاتِ وَالْأَرْضِ وَاخْتِلَافِ اللَّيْلِ وَالنَّهَارِ وَالْفُلْكِ الَّتِي تَجْرِي فِي الْبَحْرِ بِمَا يَنفَعُ النَّاسَ وَمَا أَنزَلَ اللَّـهُ مِنَ السَّمَاءِ مِن مَّاءٍ فَأَحْيَا بِهِ الْأَرْضَ بَعْدَ مَوْتِهَا وَبَثَّ فِيهَا مِن كُلِّ دَابَّةٍ وَتَصْرِيفِ الرِّيَاحِ وَالسَّحَابِ الْمُسَخَّرِ بَيْنَ السَّمَاءِ وَالْأَرْضِ لَآيَاتٍ لِّقَوْمٍ يَعْقِلُونَ ﴿١٦٤﴾ وَمِنَ النَّاسِ مَن يَتَّخِذُ مِن دُونِ اللَّـهِ أَندَادًا يُحِبُّونَهُمْ كَحُبِّ اللَّـهِ ۖ وَالَّذِينَ آمَنُوا أَشَدُّ حُبًّا لِّلَّـهِ ۗ وَلَوْ يَرَى الَّذِينَ ظَلَمُوا إِذْ يَرَوْنَ الْعَذَابَ أَنَّ الْقُوَّةَ لِلَّـهِ جَمِيعًا وَأَنَّ اللَّـهَ شَدِيدُ الْعَذَابِ ﴿١٦٥﴾ سورة البقرة\nالم ﴿١﴾ اللَّـهُ لَا إِلَـٰهَ إِلَّا هُوَ الْحَيُّ الْقَيُّومُ ﴿٢﴾ نَزَّلَ عَلَيْكَ الْكِتَابَ بِالْحَقِّ مُصَدِّقًا لِّمَا بَيْنَ يَدَيْهِ وَأَنزَلَ التَّوْرَاةَ وَالْإِنجِيلَ ﴿٣﴾ مِن قَبْلُ هُدًى لِّلنَّاسِ وَأَنزَلَ الْفُرْقَانَ ۗ إِنَّ الَّذِينَ كَفَرُوا بِآيَاتِ اللَّـهِ لَهُمْ عَذَابٌ شَدِيدٌ ۗ وَاللَّـهُ عَزِيزٌ ذُو انتِقَامٍ ﴿٤﴾ إِنَّ اللَّـهَ لَا يَخْفَىٰ عَلَيْهِ شَيْءٌ فِي الْأَرْضِ وَلَا فِي السَّمَاءِ ﴿٥﴾ سورة آل عمران\nشَهِدَ اللَّـهُ أَنَّهُ لَا إِلَـٰهَ إِلَّا هُوَ وَالْمَلَائِكَةُ وَأُولُو الْعِلْمِ قَائِمًا بِالْقِسْطِ ۚ لَا إِلَـٰهَ إِلَّا هُوَ الْعَزِيزُ الْحَكِيمُ ﴿١٨﴾ سورة آل عمران\nقُلِ اللَّـهُمَّ مَالِكَ الْمُلْكِ تُؤْتِي الْمُلْكَ مَن تَشَاءُ وَتَنزِعُ الْمُلْكَ مِمَّن تَشَاءُ وَتُعِزُّ مَن تَشَاءُ وَتُذِلُّ مَن تَشَاءُ ۖ بِيَدِكَ الْخَيْرُ ۖ إِنَّكَ عَلَىٰ كُلِّ شَيْءٍ قَدِيرٌ ﴿٢٦﴾ تُولِجُ اللَّيْلَ فِي النَّهَارِ وَتُولِجُ النَّهَارَ فِي اللَّيْلِ ۖ وَتُخْرِجُ الْحَيَّ مِنَ الْمَيِّتِ وَتُخْرِجُ الْمَيِّتَ مِنَ الْحَيِّ ۖ وَتَرْزُقُ مَن تَشَاءُ بِغَيْرِ حِسَابٍ ﴿٢٧﴾ سورة آل عمران\nوَمَكَرُوا وَمَكَرَ اللَّـهُ ۖ وَاللَّـهُ خَيْرُ الْمَاكِرِينَ ﴿٥٤﴾ إِذْ قَالَ اللَّـهُ يَا عِيسَىٰ إِنِّي مُتَوَفِّيكَ وَرَافِعُكَ إِلَيَّ وَمُطَهِّرُكَ مِنَ الَّذِينَ كَفَرُوا وَجَاعِلُ الَّذِينَ اتَّبَعُوكَ فَوْقَ الَّذِينَ كَفَرُوا إِلَىٰ يَوْمِ الْقِيَامَةِ ۖ ثُمَّ إِلَيَّ مَرْجِعُكُمْ فَأَحْكُمُ بَيْنَكُمْ فِيمَا كُنتُمْ فِيهِ تَخْتَلِفُونَ ﴿٥٥﴾ فَأَمَّا الَّذِينَ كَفَرُوا فَأُعَذِّبُهُمْ عَذَابًا شَدِيدًا فِي الدُّنْيَا وَالْآخِرَةِ وَمَا لَهُم مِّن نَّاصِرِينَ ﴿٥٦﴾ سورة آل عمران\nوَأَوْحَيْنَا إِلَىٰ مُوسَىٰ أَنْ أَلْقِ عَصَاكَ ۖ فَإِذَا هِيَ تَلْقَفُ مَا يَأْفِكُونَ ﴿١١٧﴾ فَوَقَعَ الْحَقُّ وَبَطَلَ مَا كَانُوا يَعْمَلُونَ ﴿١١٨﴾ فَغُلِبُوا هُنَالِكَ وَانقَلَبُوا صَاغِرِينَ ﴿١١٩﴾ وَأُلْقِيَ السَّحَرَةُ سَاجِدِينَ ﴿١٢٠﴾ سورة الأعراف\nوَقَالَ فِرْعَوْنُ ائْتُونِي بِكُلِّ سَاحِرٍ عَلِيمٍ ﴿٧٩﴾ فَلَمَّا جَاءَ السَّحَرَةُ قَالَ لَهُم مُّوسَىٰ أَلْقُوا مَا أَنتُم مُّلْقُونَ ﴿٨٠﴾ فَلَمَّا أَلْقَوْا قَالَ مُوسَىٰ مَا جِئْتُم بِهِ السِّحْرُ ۖ إِنَّ اللَّـهَ سَيُبْطِلُهُ ۖ إِنَّ اللَّـهَ لَا يُصْلِحُ عَمَلَ الْمُفْسِدِينَ ﴿٨١﴾ وَيُحِقُّ اللَّـهُ الْحَقَّ بِكَلِمَاتِهِ وَلَوْ كَرِهَ الْمُجْرِمُونَ ﴿٨٢ ﴾ سورة يونس\nوَلَوْ أَنَّ قُرْآنًا سُيِّرَتْ بِهِ الْجِبَالُ أَوْ قُطِّعَتْ بِهِ الْأَرْضُ أَوْ كُلِّمَ بِهِ الْمَوْتَىٰ ۗ بَل لِّلَّـهِ الْأَمْرُ جَمِيعًا ۗ أَفَلَمْ يَيْأَسِ الَّذِينَ آمَنُوا أَن لَّوْ يَشَاءُ اللَّـهُ لَهَدَى النَّاسَ جَمِيعًا ۗ وَلَا يَزَالُ الَّذِينَ كَفَرُوا تُصِيبُهُم بِمَا صَنَعُوا قَارِعَةٌ أَوْ تَحُلُّ قَرِيبًا مِّن دَارِهِمْ حَتَّىٰ يَأْتِيَ وَعْدُ اللَّـهِ ۚ إِنَّ اللَّـهَ لَا يُخْلِفُ الْمِيعَادَ ﴿٣١﴾ سورة الرعد\nقَالُوا يَا مُوسَىٰ إِمَّا أَن تُلْقِيَ وَإِمَّا أَن نَّكُونَ أَوَّلَ مَنْ أَلْقَىٰ ﴿٦٥﴾ قَالَ بَلْ أَلْقُوا ۖ فَإِذَا حِبَالُهُمْ وَعِصِيُّهُمْ يُخَيَّلُ إِلَيْهِ مِن سِحْرِهِمْ أَنَّهَا تَسْعَىٰ ﴿٦٦﴾ فَأَوْجَسَ فِي نَفْسِهِ خِيفَةً مُّوسَىٰ ﴿٦٧﴾ قُلْنَا لَا تَخَفْ إِنَّكَ أَنتَ الْأَعْلَىٰ ﴿٦٨﴾ وَأَلْقِ مَا فِي يَمِينِكَ تَلْقَفْ مَا صَنَعُوا ۖ إِنَّمَا صَنَعُوا كَيْدُ سَاحِرٍ ۖ وَلَا يُفْلِحُ السَّاحِرُ حَيْثُ أَتَىٰ ﴿٦٩﴾سورة طه\nأَفَحَسِبْتُمْ أَنَّمَا خَلَقْنَاكُمْ عَبَثًا وَأَنَّكُمْ إِلَيْنَا لَا تُرْجَعُونَ ﴿١١٥﴾ فَتَعَالَى اللَّـهُ الْمَلِكُ الْحَقُّ ۖ لَا إِلَـٰهَ إِلَّا هُوَ رَبُّ الْعَرْشِ الْكَرِيمِ ﴿١١٦﴾ وَمَن يَدْعُ مَعَ اللَّـهِ إِلَـٰهًا آخَرَ لَا بُرْهَانَ لَهُ بِهِ فَإِنَّمَا حِسَابُهُ عِندَ رَبِّهِ ۚ إِنَّهُ لَا يُفْلِحُ الْكَافِرُونَ ﴿١١٧﴾ وَقُل رَّبِّ اغْفِرْ وَارْحَمْ وَأَنتَ خَيْرُ الرَّاحِمِينَ ﴿١١٨﴾ سورة المؤمنون\nلَوْ أَنزَلْنَا هَـٰذَا الْقُرْآنَ عَلَىٰ جَبَلٍ لَّرَأَيْتَهُ خَاشِعًا مُّتَصَدِّعًا مِّنْ خَشْيَةِ اللَّـهِ ۚ وَتِلْكَ الْأَمْثَالُ نَضْرِبُهَا لِلنَّاسِ لَعَلَّهُمْ يَتَفَكَّرُونَ ﴿٢١﴾ هُوَ اللَّـهُ الَّذِي لَا إِلَـٰهَ إِلَّا هُوَ ۖ عَالِمُ الْغَيْبِ وَالشَّهَادَةِ ۖ هُوَ الرَّحْمَـٰنُ الرَّحِيمُ ﴿٢٢﴾ هُوَ اللَّـهُ الَّذِي لَا إِلَـٰهَ إِلَّا هُوَ الْمَلِكُ الْقُدُّوسُ السَّلَامُ الْمُؤْمِنُ الْمُهَيْمِنُ الْعَزِيزُ الْجَبَّارُ الْمُتَكَبِّرُ ۚ سُبْحَانَ اللَّـهِ عَمَّا يُشْرِكُونَ ﴿٢٣﴾ هُوَ اللَّـهُ الْخَالِقُ الْبَارِئُ الْمُصَوِّرُ ۖ لَهُ الْأَسْمَاءُ الْحُسْنَىٰ ۚ يُسَبِّحُ لَهُ مَا فِي السَّمَاوَاتِ وَالْأَرْضِ ۖ وَهُوَ الْعَزِيزُ الْحَكِيمُ ﴿٢٤﴾ سورة الحشر\nإِنَّمَا أَمْرُهُ إِذَا أَرَادَ شَيْئًا أَن يَقُولَ لَهُ كُن فَيَكُونُ ﴿٨٢﴾ فَسُبْحَانَ الَّذِي بِيَدِهِ مَلَكُوتُ كُلِّ شَيْءٍ وَإِلَيْهِ تُرْجَعُونَ ﴿٨٣﴾ سورة يس\nوَالصَّافَّاتِ صَفًّا ﴿١﴾ فَالزَّاجِرَاتِ زَجْرًا ﴿٢﴾ فَالتَّالِيَاتِ ذِكْرًا ﴿٣﴾ إِنَّ إِلَـٰهَكُمْ لَوَاحِدٌ ﴿٤﴾ رَّبُّ السَّمَاوَاتِ وَالْأَرْضِ وَمَا بَيْنَهُمَا وَرَبُّ الْمَشَارِقِ ﴿٥﴾ إِنَّا زَيَّنَّا السَّمَاءَ الدُّنْيَا بِزِينَةٍ الْكَوَاكِبِ ﴿٦﴾ وَحِفْظًا مِّن كُلِّ شَيْطَانٍ مَّارِدٍ ﴿٧﴾ لَّا يَسَّمَّعُونَ إِلَى الْمَلَإِ الْأَعْلَىٰ وَيُقْذَفُونَ مِن كُلِّ جَانِبٍ ﴿٨﴾ دُحُورًا ۖ وَلَهُمْ عَذَابٌ وَاصِبٌ ﴿٩﴾ إِلَّا مَنْ خَطِفَ الْخَطْفَةَ فَأَتْبَعَهُ شِهَابٌ ثَاقِبٌ ﴿١٠﴾ فَاسْتَفْتِهِمْ أَهُمْ أَشَدُّ خَلْقًا أَم مَّنْ خَلَقْنَا ۚ إِنَّا خَلَقْنَاهُم مِّن طِينٍ لَّازِبٍ ﴿١١﴾ بَلْ عَجِبْتَ وَيَسْخَرُونَ ﴿١٢﴾ وَإِذَا ذُكِّرُوا لَا يَذْكُرُونَ ﴿١٣﴾ وَإِذَا رَأَوْا آيَةً يَسْتَسْخِرُونَ ﴿١٤﴾ وَقَالُوا إِنْ هَـٰذَا إِلَّا سِحْرٌ مُّبِينٌ ﴿١٥﴾ سورة الصافات\nسَنَفْرُغُ لَكُمْ أَيُّهَ الثَّقَلَانِ ﴿٣١﴾ فَبِأَيِّ آلَاءِ رَبِّكُمَا تُكَذِّبَانِ ﴿٣٢﴾ يَا مَعْشَرَ الْجِنِّ وَالْإِنسِ إِنِ اسْتَطَعْتُمْ أَن تَنفُذُوا مِنْ أَقْطَارِ السَّمَاوَاتِ وَالْأَرْضِ فَانفُذُوا ۚ لَا تَنفُذُونَ إِلَّا بِسُلْطَانٍ ﴿٣٣﴾ فَبِأَيِّ آلَاءِ رَبِّكُمَا تُكَذِّبَانِ ﴿٣٤﴾ يُرْسَلُ عَلَيْكُمَا شُوَاظٌ مِّن نَّارٍ وَنُحَاسٌ فَلَا تَنتَصِرَانِ ﴿٣٥﴾ فَبِأَيِّ آلَاءِ رَبِّكُمَا تُكَذِّبَانِ ﴿٣٦﴾ سورة الرحمن\nوَإِن يَكَادُ الَّذِينَ كَفَرُوا لَيُزْلِقُونَكَ بِأَبْصَارِهِمْ لَمَّا سَمِعُوا الذِّكْرَ وَيَقُولُونَ إِنَّهُ لَمَجْنُونٌ ﴿٥١﴾ وَمَا هُوَ إِلَّا ذِكْرٌ لِّلْعَالَمِينَ ﴿٥٢﴾ سورة القلم\nيَهْدِي إِلَى الرُّشْدِ فَآمَنَّا بِهِ ۖ وَلَن نُّشْرِكَ بِرَبِّنَا أَحَدًا ﴿٢﴾ سورة الجن\nَاتِلُوهُمْ يُعَذِّبْهُمُ اللَّـهُ بِأَيْدِيكُمْ وَيُخْزِهِمْ وَيَنصُرْكُمْ عَلَيْهِمْ وَيَشْفِ صُدُورَ قَوْمٍ مُّؤْمِنِينَ ﴿١٤﴾ )سورة التوبة (14\nނޯޓް : އާޔަތްތައް ކިޔެވުމުގައި ވަކި އަދަދެއް ނެތެވެ. ބޭނުން އަދަދަކަށް ކިޔެވިދާނެއެވެ. އެހެން ނަމަވެސް އޮނަހިރި އަދަދަކަށް ކިޔެވުން އެދެވިގެން ވެއެވެ.މިގޮތުން ކޮންމެ އާޔަތެއް3ފަހަރު،7ފަހަރު ނުވަތަ 21 ފަހަރުވެސް ކިޔެވިދާނެއެވެ. އެހެނީ ﷲ ޞުބުޙާނަހޫ ވަތަޢާލާ އޮނަހިރި އަދަދުތަކައް ލޯބިކުރައްވަތެެވެ.\nމަތީގައިވާ އާޔަތްތައް ކިޔަވުމަށްފަހު އަންނަނިވި ދުޢާތައް ކިޔަވާށެވެ.މިދުޢާ ތަކަކީ ސުންނަތުން ސާބިތުވާ ދުޢާތަކެކެވެ. އެހެންކަމުން ކަނޑައެޅިފައިވާ އަދަދުތަކަށް ކިޔަވާށެވެ.\n1.أعوذ بكلمات الله التامات من شر ما خلق.) مسلم 6818(\n2.أعوذ بكلمات الله التامة من كل شيطان وهامة ، ومن كل عين لامة .) البخاري3191 (\n3.أعوذ بكلمات الله التامات التي لايجاورهن بر ولا فاجر ، من شر ما خلق وذرأ وبرأ ، ومن شر ما ينزل من السماء ، ومن شر ما يعرج فيها ، ومن شر ما ذرأ في الأرض ، ومن شر ما يخرج منها ، ومن شر فتن الليل ، والنهار ، ومن شر طوارق الليل إلا طارقاً يطرق بخير يا رحمن )مسند أحمد 15035(\n4.تحصنت بالله الذي لا إله إلا هو ، إلهي وإله كل شئ ، واعتصمت بربي ورب كل شئ ، وتوكلت على الحي الذي لا يموت ، واستدفعت الشر بلا حول ولا قوة إلا بالله ، حسبي الله ونعم الوكيل ، حسبي الرب من العباد ، حسبي الخالق من المخلوق ، حسبي الرازق من المرزوق ، حسبي الذي هو حسبي ، حسبي الذي بيده ملكوت كل شئ ، وهو يجير ولا يجار عليه حسبي الله وكفى سمع الله لمن دعا ، ليس وراء الله مرمى ، حسبي الله لا إله إلا هو ، عليه توكلت وهو رب العرش العظيم\n5. بسم الله 3) ފަހަރު ) އެއަށްފަހު: أعوذ بعزة الله وقدرته من شر ما أجد وأحاذر (7ފަހަރު ) ) رقم5701 (\nاللهم رب الناس ، أذهب الباس ، واشف أنت الشافي ، لا شفاء إلا شفاؤك ، شفاء لا يغادر سقماً )البخاري ومسلم (\n.اللهم ذا السلطان العظيم والمنِّ القديم وذا الوجه الكريم وليّ الكلمات التامات والدعوات المستجابات عافنا من أنفس الجن وأعين الإنس.\nبسم الله أرقيك والله يشفيك من كل داء يؤذيك،ومن كل نفس أو عين حاسد الله يشفيك بسم الله أرقيك. )ابن ماجة 3523 (9. كلمات الفرج لآإله إلاّ الله الحليم الكريم، لاإله إلاّ الله العليُّ العظيم،لاإله إلاّ الله ربُّ السماوات السبع،ورب العرش الكريم)صحيح الجامع الصغير-الألباني 4571(10.أسأل الله العظيم رب العرش العظيم أن يشفيك (7 ފަހަރު) )صحيح ابوداود 3106(11.لا إله إلا أنت سبحانك إني كنت من الظالمين )صحيح الجامع الصغير 3383(12.ربنا الله الذي في السماء تقدَّس إسمك ،أمرك في السماء والأرض ،كما رحمتك في السماء فاجعل رحمتك في الأرض واغفر لنا حوبنا وخطايانا أنت رب الطيبين ،أنزل رحمة من رحمتك وشفاءً من شفائك على هذا الوجع فيبرأ. )ابوداود 3892 (\nމަތީގައިވާ އާޔަތްތައް5ލީޓަރުގެ ފެން ފުޅިއަކަށް ކިޔަވާށެވެ. އަދި އަބަދުވެސް ކިޔަވާފައި ހުރި ފެން ބަލިމީހާއަށް ބޯންދޭށެވެ. ހަމަ މިއާޔަތްތައް ފެނަށް ކިޔަވައިގެން ބަލި މީހާ ގަޔަށް ކޮންމެ ދުވަހަކު އެއްފަހަރު ފެން އަޅާށެވެ. ހަމައެހެންމެ ކަޅުދިރި ތެލަށް މި އާޔަތްތަކާއި ދުޢާތައް ކިޔަވަައި ގައިގައި އުނގުޅާށެވެ. ވަކި ގުނަވަނަކަށް ކެންސަރުގެ އަސަރު ބޮޑަށް ކޮށްފައިވާނަމަ އެ ގުނަވަނެއްގައި ބޮޑަށް ތެޔޮ އުނގުޅާށެވެ. މިގޮތަށް ދުވާލަކު2ފަހަރު ތަކުރާރު ކުރާށެވެ. ހެނދުނާއި ރޭގަނޑު ތެޔޮ އުނގުޅުން އެދެވިގެން ވެއެވެ. ހަމައެހެންމެ 500 ގ ގެ މާމުއި ( އައްޝިފާ ބްރޭންޑުގެ މާމުއި މިކަން ކަމަށް ބޭނުންކުރުމުގައި ކޮލިޓީ ރަނގަޅު ކަމަށް ތަޖުރިބާ ކުރެވިފައިވެއެވެ ) 25 ގ ގެ މުގުރި ކަޅުދިރި އެއްކުރުމަށް ފަހު މި އާޔަތްތަކާއި ދުޢާތައް ކިޔަވާ ފުމޭށެވެ.( ކިޔަވާނީ މާމުޔާއި ކަޅުދިރި މަޑުމަޑުން ސަމްސަލަކުން އެއްކުރަމުންނެވެ) . މީގެން ހެނދުނު ހުސްބަނޑާ ސަމްސަލެއް އަދި ރޭގަނޑު ނިދަންވުމުން ސަމްސަލެއް ބަލި މީހާއަށް ބޯންދޭށެވެ. އަދި މަތީގައި ބަޔާންވެގެން ދިޔަ ރުޤުޔާ ގިނަ ގިނައިން ބަލިމީހާ ކިޔަވާށެވެ.\nމިގޮތަށް މަދުވެގެން4މަސްދުވަހު މެދުނުކެނޑި ޢަމަލުކުރާށެވެ. އެއަށްފަހު ޑޮކްޓަރަށް ދެއްކުމަށް ފަހު ބަލި ރަނގަޅުވެފައި ވޭތޯ ޓެސްޓު ކުރައްވާށެވެ. ﷲ އިރާދަ ކުރެއްވިއްޔާ ކެންސަރު ޖެހިފައިވާ މީހާ މުޅީން ރަނގަޅުވާނެއެވެ. އެއްކޮށް ރަނގަޅު ނުވެ ވަރަށް ބޮޑު ކުރިއެރުމެއް ލިބިފައިވާނަމަ ރަނގަޅުވަންދެން ފަރުވާ ކުރިޔަށް ގެންދާށެވެ. ﷲ އާއި މެދު ފުރިހަމަ ޔަޤީންކަން ބޭއްވުމަށްފަހު މި އަމަލުތައް ކުރިއަށް ގެންދާށެވެ. ﷲ ގެ ހަޟްރަތުން މާޔޫސް ނުވާށެވެ.އެކަލާނގެ ކީރިތި ޤުރުއާނުގައި سورة الزمر 53 އާޔަތުގައި ކުރައްވަނީ “….لَا تَقْنَطُوا مِن رَّحْمَةِ اللَّـهِ” ، މާނައީ “…. ތިޔަބައިމީހުން اللَّه ގެ رحمة ން އުންމީދު ކަނޑައިނުލާށެވެ!” .ހަމަ އެހެންމެ ﷲ ކޮންމެ ކަމަކަށް ކުޅަދުންވަންތައެވެ.އެހެންކަމުން ކޮންމެ ފަދަ ބަލިމަޑުކެމެއްވެސް ރަނަގަޅުކުރެއްވުމަކީ އެކަލާނގެއަށް އެއްވެސް ދަތި ކަމެއް ނޫނެވެ. سورة يس 82 އާޔަތުގައި ވެއެވެ.“إِنَّمَا أَمْرُهُ إِذَا أَرَادَ شَيْئًا أَن يَقُولَ لَهُ كُن فَيَكُونُ.” މާނައީ ” އެކަލާނގެ ކަމަކަށް އިރާދަކުރައްވައިފިނަމަ، އެކަލާނގެ أمر ފުޅުވާކަން ކަށަވަރީ އެކަމަކަށް، [ވާށޭ] وحى ކުރެއްވުމެވެ. ދެން އެކަމެއް ވެދެތެވެ” އިންސާނުނަށް ބަލިޖައްސަވަނީ ވެސް ﷲ އަދި ޝިފާ ދެއްވަނީވެސް އަކަލާނގެއެވެ.އަބަދުވެސް ކުރެވިފައިވާ ކުއްފާފަތަކަށް ތައުބާވެ އިމްތިޙާނުތަކަށް ކެތްތެރިވާށެވެ. ﷲ ޞުބުޙާނަހޫ ވަތަޢާލާ سورة التوبة 126 ވަނަ އާޔަތުގައި ވަހީ ކުރައްވަތެވެ. ” أَوَلَا يَرَوْنَ أَنَّهُمْ يُفْتَنُونَ فِي كُلِّ عَامٍ مَّرَّةً أَوْ مَرَّتَيْنِ ثُمَّ لَا يَتُوبُونَ وَلَا هُمْ يَذَّكَّرُونَ ” .މާނައީ ” އަދި ކޮންމެ އަހަރަކު އެއްފަހަރު، ނުވަތަ ދެފަހަރު (ދަތިތަކާއި ބަލިމަޑުކަން ކުރިމަތި ކުރައްވައި) އެއުރެން امتحان ކުރައްވާތީ، އެއުރެން ނުދެކޭހެއްޔެވެ؟ ދެންވެސް އެއުރެން توبة އެއް ނުވެެތެވެ. އަދި އެއުރެން ހަނދާންކޮށް وعظ އެއް ލިބިއެއް ނުގަނެއެވެ”. މިފަދަ އާޔަތްތަކާއި މެދު ވިސްނާ ﷲ އާއި މެދު އޮންނަ ޔަޤީންކަން އިތުރު ކުރާށެވެ.ފިކުރުކުރާ މީހުންނަށް މިކަންކަމުގައި ޢިބްރަތެއްވެއެވެ.\nއަޅުގަނޑުގެ ދުޢާ އަކީ މި ލިޔުމުގެ ސަބަބުން ބޮޑެތި ބަލިތައް ޖެހިފައިވާ މީހުންގެ ހިތްތަކަށް ﷲ ސާބިތުކަމާއި ކެތްތެރިކަން ދެއްވާ ކުންސަރު ބަލި ތަޙައްމަލު ކުރަމުން ގެންދާ މީހުންނަށް މި ރުޤުޔާގެ ސަބަބުން ޝިފާ ލިބިގެންދިއުމެވެ.ބަލީގައި ގިނަދުވަސްވެ މާޔޫސްވެފައިވާ ހިތްތަކަށް ހަމަ ޖެހުމާއި އާރޯކަން ލިބިގެން ދިއުމެވެ. ﷲ އީ ބަލިތައް ފަސޭހަކުރައްވާ ރަސްކަލާނގެއެވެ. “وَإِذَا مَرِضْتُ فَهُوَ يَشْفِينِ” މާނައީ ” އަދި ތިމަން ބަލިވެއްޖެނަމަ، ބަލި ފަސޭހަކުރައްވަނީ، ހަމަ އެކަލާނގެއެވެ.” (سورة الشعراء 82 )\nކެންސަރު ބައްޔަށް ކުރެވިދާނެ ފަރުވާ\n1 file(s) 920.41 KB\n← ސިޙުރުގެ ސަބަބުން ޚިޔާލުތަށްވަދެ ކަންކަން އޮޅޭނަމަ ކުރެވިދާނެ ފަރުވާ\nސިޙުރުގެ ސަބަބުން ލޮލުގެ ފެނުން ދައްވާނަމަ ކުރެވިދާނެ ފަރުވާ →\nސިޙުރުގެ ސަބަބުން ވާހަކަ ދެއްކުމަށް އުނދަގޫވެއްޖެނަމަ ކުރެވިދާނެ ފަރުވާ\nNovember 9, 2015 November 16, 2015 ޢަލީ އާސިރު\t3\n3 thoughts on “ކެންސަރު ބައްޔަށް ކުރެވިދާނެ ފަރުވާއެއް ޤުރުއާނުން”\nAlah ufanva kudhinnah mifaruva kuraany kihinehtho\nMiee varah furihama liumeh miliumugaivaa dhuaa thakugai fili jahaafai hurinama varah ragalhuvees gina dhiveheenakee fili nujahaa hunna arabi kiyan neygey meehun.\ndua thakufai fili jahaafai hurinama v faseyha vaane


Ras Online - މި ސަރުކާރަކީ އެމްޑީޕީގެ ސަރުކާރެއް ނޫނޭ ނުބުނެވޭނެ: ޝިޔާމް\nރައީސް އިބްރާހިމް މުހަންމަދު ސޯލިހްގެ ސަރުކާރަކީ އެމްޑީޕީގެ ސަރުކާރެއް ނޫނޭ ނުބުނެވޭނެ ކަމަށް ޕީޕިއެމްގެ ނާއިބް ރައީސް އަހުމަދު ޝިޔާމް މިއަދު ވިދާޅުވެއްޖެއެވެ.\nނައިފަރު ދާއިރާގެ މެމްބަރު އަހުމަދު ޝިޔާމް މިހެން ވިދާޅުވީ، ރައްޔިތުންގެ މަޖިލީހަށް ހުށައަޅާފައިވާ ޓްރާންސްޕޯޓް އޮތޯރިޓީ އުވާލުމުގެ ބިލުގެ ބަހުސް މަރުހަލާގައި ވާހަކަ ދައްކަވަމުންނެވެ. ރައީސް ސާލިހްގެ ސަރުކާރަކީ އެމްޑީޕީގެ ސަރުކާރެއް ނޫން ކަމަށް އެމްޑީޕީގެ ޕީޖީ ލީޑަރު އަލީ އާޒިމް ވިދާޅުވެ ދެއްކެވި ވާހަކަ ތަކަށް ރައްދު ދެއްވަމުން ނައިފަރު ދާއިރާގެ މެމްބަރު އަހުމަދު ޝިޔާމް ވިދާޅުވީ، ރައީސް ސާލިހްގެ ސަރުކާރަކީ އެމްޑީޕީގެ ސަރުކާރެއް ނޫން ކަމަށް ނުބުނެވޭނެ ކަމަށާއި، ރައްޔިތުން ވޯޓްދިނީ އެމްޑީޕީއާއި ތިލަފަތަށް ކަމަށެވެ.\nރައްޔިތުންގެ މަޖިލީހުގެ ސުޕަ މެޖޯރިޓީ ރައްޔިތުން އެމްޑީޕީއަށް ދިނީ ކަންކަން އިސްލާހު ކުރަން ކަމަށް ޝިޔާމް ވިދާޅުވިއެވެ. އެކަން އަބަދުވެސް މަޖިލިސް މެމްބަރުން ހަނދާން ކުރަންޖެހޭ ކަމަށް ޝިޔާމް ވިދާޅުވިއެވެ. އެހެން ނަމަވެސް ރައްޔިތުން ވޯޓްދީ މަޖިލިސް މެމްބަރުން އިންތިޚާބުކޮށް ސުޕަ މެޖޯރިޓީދީ މަސްއޫލިއްޔަތު ހަވާލުކުރުމުން ސަރުކާރު ޒިންމާދާރު ކޮށް ކަންކަން އިސްލާހުކޮށް މަސައްކަތް ކުރާތަން ނުފެންނަ ކަމަށާއި، ރައްޔިތުންގެ ބަސް ވޯޓުން އިއްވީ އެހެންވެގެން ކަމަށް ޝިޔާމް ވިދާޅުވިއެވެ. ޝިޔާމް ވިދާޅުވީ ރައީސް ސޯލިހާއި ސަރުކާރުގެ ސިޔާސަތުތަށް ތަންފީޒުކުރަން ޒިންމާތަށް ހަވާލުކުރެއްވި ބޭފުޅުން ތިއްބެވީ "ފެއިލް" ވެފައި ކަމަށެވެ.\nމާލޭގެ ރައްޔިތުން އެގާރަ އަހަރަށްފަހު ތިލަފަތުން ރުކަށް ވޯޓްދިނީ ބަދަލެއް ބޭނުންވާތީ ކަމަށާއި، އެ ވޯޓަކީ ވަރަށް ގިނަ ވާހަކަތަކެއް ރައްޔިތުން ބުނެދިން ވޯޓެއް ކަމަށް ޝިޔާމް ވިދާޅުވިއެވެ. މާލެ ސިޓީ ކައުންސިލްގެ މެޖޯރިޓީ އެމްޑީޕީއަށް އޮވެ މިދިޔަ އެގާރަ އަހަރުތެރޭގައި އެއްވެސް ކަމެއް ކޮށް ނުދެވުނު ކަމަށާއި، ރައްޔިތުން ބަސް ބުނީ އެހެންވެގެން ކަމަށް ޝިޔާމް ވިދާޅުވިއެވެ.\n"އަޅުގަނޑުމެންނަށް ޔަގީންކަން އެބައޮތް ޑރ. މުއިއްޒާއެކު މާލޭ ސިޓީކައުންސިލްގެ މަސައްކަތުން ހަރުދަނާވެގެންދާނެ ރައްޔިތުންގެ ކަންބޮޑުވުންތަށް އެމަނިކުފާނަށް އެނގިވަޑައިގަންނަވާނެ، މާލޭ ސިޓީ ހުޅުމާލެ ވިލިމާލެ ހިމެނޭގޮތަށް މާލޭގެ ރައްޔިތުންގެ އުއްމީދުތަކުގައި މިފަހަރު ކުލަޖެހިގެންދާނެ." ޝިޔާމް ވިދާޅުވިއެވެ.


Fonadhoo dhairaa ge vote gunan anehkaaves edhenee\nފޮނަދޫ ދާއިރާގެ ބާތިލް ވޯޓުތައް އަލުން ގުނަން އެދެން ޕީއެންސީއިން ނިންމާފައިވާ ކަމަށް އެ ޕާޓީގެ އޮފިޝަލަކު ވިދާޅުވެއްޖެ އެވެ.\nޕީއެންސީއިން ހުށަހެޅި ޝަކުވާއަކާ ގުޅިގެން މިރޭ ވެސް ވަނީ ފޮނަދޫ ދާއިރާގެ އެއް ފޮށީގެ ބާތިލް ވޯޓު ގުނާފަ އެވެ. އެ ފޮށީގައި ބާތިލް 13 ވޯޓު ހިމެނޭއިރު މިރޭ އިލެކްޝަން ކޮމިޝަނުން އަލުން ބެލުމުން ވެސް އޭގެ ތެރޭގައި ސައްހަ ވޯޓެއް ނެތެވެ.\nދެން ހުރި ފޮށިތަކުގައި ބާތިލް ވޯޓު ހުރީ އެއަށްވުރެ މަދުން ކަމަށްވާތީ އިލެކްޝަން ކޮމިޝަނުން ނިންމީ އެ ވޯޓުތައް އަލުން ނުގުނާށެވެ. ނަމަވެސް ޕީއެންސީއިން އެދިފައިވަނީ ހުރިހާ ފޮއްޓެއްގެ ވޯޓު ގުނުމަށެވެ.\nއެ ޕާޓީގެ އޮފިޝަލަކު މިރޭ ވިދާޅުވީ، އިލެކްޝަން ކޮމިޝަނުން ސެކިއުރިޓީ އުރަ ކަނޑާފައިވަނީ އެ ޕާޓީގެ ކެންޑިޑޭޓް އަބްދުއްރަހީމް އަބްދުﷲގެ މަންދޫބުން ނެތީސް ކަމަށެވެ. އަދި އެ ޕާޓީއިން މިރޭ ވެސް ހުރިހާ ފޮއްޓެއް ގުނައިދިނުމަށް އެދުން ކަމަށާއި ނަމަވެސް އެކަން އެގޮތަށް ކޮށްދީފައިނުވާ ކަމަށެވެ.\nއެހެންވެ، މާދަމާ އަނެއްކާވެސް ފޮނަދޫ ދާއިރާގެ ހުރިހާ ފޮއްޓެއްގެ ވޯޓު އަލުން ގުނަން ޕީއެންސީއިން ހުށަހަޅާނެ ކަމަށް އޮފިޝަލް ވިދާޅުވި އެވެ.\nމީގެކުރިން މާވަށު ދާއިރާ އާއި މާމިގިލި ދާއިރާ އާއި މަޑުއްވަރީ ދާއިރާގެ ބާތިލް ވޯޓުތައް ވެސް އަލުން ގުނި އެވެ. ބައެއް ކެންޑިޑޭޓުންނަށް ވޯޓު އިތުރު ވެސްވި އެވެ. އެކަމަކު ނަތީޖާއަށް ބަދަލެއް އައިސްފައެއް ނުވެ އެވެ.\nއަބްދުއްރަހީމް އަބްދުﷲ ފޮނަދޫ މަޖިލިސް އިންތިހާބު 2019 + ޕީޕަލްސް ނޭޝަނަލް ކޮންގްރެސް - ޕީއެންސީ


ފުލެޓުތަކުގެ ޑައުންޕޭމަންޓް އެއްފަހަރާ ދައްކަންޖެހޭ ގޮތަށް ނުހައްދަވާ: ޑރ.މުޢިއްޒު - DhiDaily\nފުލެޓުތަކުގެ ޑައުންޕޭމަންޓް އެއްފަހަރާ ދައްކަންޖެހޭ ގޮތަށް ނުހައްދަވާ: ޑރ.މުޢިއްޒު\nކުރީގެ ރައީސް ޔާމިން ޢަބްދުލްޤައްޔޫމުގެ ޒަޢާމަތުގައި، ހިޔާ މަޝްރޫޢުގެ ދަށުން ބިނާކުރި ފުލެޓުތަކުގެ ޑައުންޕޭމަންޓް އެއްފަހަރާ ދައްކަން ރައްޔިތުންނަށް ނުޖެއްސުމަށް، ޕީޕީއެމްގެ ފަރާތުން މާލޭ ސިޓީގެ މޭޔަރުކަމަށް ވާދަކުރައްވާ ކުރީގެ ހައުސިންގ މިނިސްޓަރު ޑރ.މުޙައްމަދު މުޢިއްޒު، ސަރުކާރަށް ގޮވާލައްވައިފިއެވެ.\nރައީސް ޔާމިންގެ ދައުރުގައި ޢުމްރާނީ ގޮތުން ރާއްޖެ ކުރިއަރުވައި، މަދަނިއްޔަތު ކުރިއަރުވަން ހިންގި މަޝްރޫޢުގެ މޭސްތިރިޔާ ޑރ.މުޢިއްޒު މިރޭ ކުރެއްވި ޓްވީޓެއްގައި ވިދާޅުވީ ހިޔާ މަޝްރޫޢުގެ ފްލެޓުތަކުގެ ޑައުންޕޭމަންޓް ދެއްކުމަށް ކުރީ ސަރުކާރުން އިންތިޒާމުކުރީ މަހުންމަހަށް ބަހާލައިގެން ދައްކާ ގޮތަށް ކަމަށެވެ.\nއެހެންނަމަވެސް ރައީސް އިބްރާހިމް މުޙައްމަދު ޞާލިޙްގެ ސަރުކާރުން އެ ނިންމުން ބަދަލުކޮށްފައިވާކަމުގެ ޝަކުވާކޮށް، ކަންބޮޑުވުން ފާޅުކުރަމުންދާކަމަށް ޑރ.މުޢިއްޒު ވިދާޅުވިއެވެ.\n”ހިޔާ ފްލެޓްތަކުގެ ޑައުންޕޭމަންޓް މަސްމަހަށް ބަހާލައިގެން ދައްކާގޮތަށް ކުރީ ސަރުކާރުން ނިންމި ނިންމުން ބަދަލުކޮށް، އެއްފަހަރާ ދައްކަންޖެހޭ ގޮތަށް މިހާރު ނިންމާފައިވާކަމަށް ފްލެޓު ލިބުނު ބައެއް ފަރާތްތަކުން ކަންބޮޑުވުމާއެކު އެދަނީ ހިއްސާކުރަމުން. މިހެން ނުހެދުމަށް ސަރުކާރުގެ ކިބައިން އެދެން.“ ޑރ.މުޢިއްޒު ކުރައްވާފައިވާ ޓްވީޓުގައި ވިދާޅުވެފައިވެއެވެ.\nހިޔާ މަޝްރޫޢުއާއި ގުޅިގެން ކުރީ ސަރުކާރުން ނިންމި ނިންމުންތައް މިއަދުގެ ސަރުކާރުން ބަދަލުކުރަމުން އަންނާތީ ރައްޔިތުން އަންނަނީ ކަންބޮޑުވުން ފާޅުކުރަމުންނެވެ.\nމާލޭ ސިޓީގެ މޭޔަރުކަމަށް ވާދަކުރައްވާ ޑރ.މުޢިއްޒު ވިދާޅުވިގޮތުގައި، މޭޔަރުކަމަށް ވާދަކުރެއްވުމުގެ މައިގަނޑު ސަބަބަކީ މާލޭގެ ރައްޔިތުންނަށް ދިމާވެފައިވާ މިފަދަ ދަތިތަކުން މިންޖުކޮށްދެއްވުން ކަމަށެވެ.


Masthuvaathaketheege operation eh gai6meehaku hayyarukohfi - vNews.mv\nރިފާޢަތު Male' | 23 June 2021, 13:52\nއަތޮޅުތެރޭގައި ހިންގި މަސްތުވާތަކެތީގެ އޮޕަރޭޝަންތަކެއްގައި ހަ މީހަކު ހައްޔަރުކޮށް އެ މައްސަލަތައް ފުލުހުން ތަހުގީގު ކުރަން ފަށައިފިއެވެ.\nފުލުހުން ބުނީ މި އޮޕަރޭޝަނަކީ މަސްތުވާތަކެއްޗާ ދެކޮޅަށް ފުލުހުން ކުރަމުންދާ މަސައްކަތްތަކުގެ ތެރެއިން ހިންގި އޮޕަރޭޝަނެއް ކަމަށެވެ.\nމި އޮޕަރޭޝަންތަކުގެ ތެރެއިން ރ. ދުވާފަރަށް މަސްތުވާތަކެތި އެތެރެކުރަންއުޅޭ ކަމަށް ފުލުހުންގެ އިންޓެލިޖެންސަށް ލިބުނު މައުލޫމާތަކާ ގުޅިގެން މި މަހު 21 ވަނަ ދުވަހު ހިންގި އޮޕަރޭޝަނެއްގައި 29 އަހަރުގެ އަންހެނަކު ހައްޔަރުކޮށް ބަލައި ފާސްކުރިއިރު މަސްތުވާތަކެތި ކަމަށް ބެލެވޭ އެއްޗެއްހުރި ޖޫސްޕެޓީ ކޮތަޅެއް ފެނިފައިވާ ކަމަށާއި އަދި މައްސަލައާ ގުޅުންހުރި ކަމަށް ބެލެވޭ 32 އަހަރުގެ ފިރިހެނަކު މި މަހު 22 ވަނަ ދުވަހު ކޯޓު އަމުރެއްގެ ދަށުން ހައްޔަރުކޮށްފައިވާ ކަމަށް ފުލުހުން ބުނެއެވެ.\nމީގެއިތުރުން، ގދ. ގައްދޫގައި މީހަކު މަސްތުވާތަކެތި ގެންގުޅޭ ކަމަށް ލިބުނު މައުލޫމާތަކާ ގުޅިގެންވެސް މި މަހު 21 ވަނަ ދުވަހު ގައްދޫ ޕޮލިސް ސްޓޭޝަނުން ހިންގި އެ އޮޕަރޭޝަނުގައި 34 އަހަރުގެ މީހަކު ހައްޔަރުކޮށް ބަލައި ފާސްކުރިއިރު މަސްތުވާތަކެތިކަމަށް ބެލެވޭ އެއްޗެއްހުރި ހަތް ސެލޯފިންކޮޅު ފެނިފަވާއިރު މ. މުލަކުގައި މީހަކު މަސްތުވާތަކެތި ގެންގުޅެ އެތަކެތީގެ ވިޔަފާރިކުރަމުންދާކަމަށް ފުލުހުންނަށް ލިބުނު މައުލޫމާތަކާ ގުޅިގެން މި މަހު 21 ވަނަ ދުވަހު ހިންގި އޮޕަރޭޝަނުގައި 19 އަހަރުގެ މީހަކު ހައްޔަރުކޮށްފައިވާ ކަމަށްވެސް ފުލުހުން ބުނެއެވެ.\nމުލަކު ޕޮލިސް ސްޓޭޝަނުން ހިންގި އެ އޮޕަރޭޝަނުގައި އޭނާ ހައްޔަރުކޮށް ބަލައި ފާސްކުރުމުގެ ތެރޭގައި އޭނާ މަސްތުވާތަކެތި ދިރުވާލާފައިވާ ކަމަށް ބެލެވިގެން ހޮސްޕިޓަލަށް ގެންގޮސް އެތަކެތި އޭނާގެ ހަށިގަނޑުން ނަގާފައިވެއެވެ. އެގޮތުން، މަސްތުވާތަކެތި ކަމަށް ބެލެވޭ އެއްޗެއްހުރި 14 ސެލޯފިންކޮޅު ނަގާފައިވެއެވެ.\nއަދި ކުޅުދުއްފުށީގައި ހިންގި މަސްތުވާތަކެތީގެ އޮޕަރޭޝަނެއްގައި 25 އަހަރުގެ މީހަކު މި މަހު 21 ވަނަ ދުވަހު ހައްޔަރުކޮށްފައިވެއެވެ.\nކުޅުދުއްފުށި ޕޮލިސް ސްޓޭޝަނާއި އިންޓެލިޖެންސް ގުޅިގެން ހިންގި އެ އޮޕަރޭޝަނުގައި އޭނާ ހައްޔަރުކޮށް ބަލައި ފާސްކުރިއިރު މަސްތުވާތަކެތި ކަމަށް ބެލެވޭ އެއްޗެއްހުރި ސެލޯފިންކޮޅެއް ފެނިފައިވެއެވެ.\nއަދި މާލެއިން އދ. ދަނގެއްޗަށް މަސްތުވާތަކެތި އެތެރެކުރަންއުޅޭ ކަމަށް ފުލުހުންގެ އިންޓެލިޖެންސަށް ލިބުނު މައުލޫމާތަކާ ގުޅިގެންވެސް މިމަހު 21 ވަނަ ދުވަހު މަސްތުވާތަކެތީގެ އޮޕަރޭޝަނެއް ހިންގާފައިވެއެވެ.\nދިގުރަށު ޕޮލިސް ސްޓޭޝަނާއި އިންޓެލިޖެންސް ގުޅިގެން ހިންގި އެ އޮޕަރޭޝަނުގައި، ދިގުރަށު ބަނދަރު ސަރަހައްދު ބަލައި ފާސްކުރިއިރު މަސްތުވާތަކެތި ކަަމަށް ބެލެވޭ އެއްޗެއްހުރި ދެ ރަބަރު ޕެކެޓު ފެނިފަވާއިރު މި މައްސަލައާ ގުޅިގެން މިހާތަނަށް މީހަކު ހައްޔަރުކޮށްފަ ނުވާ ކަމަށް ފުލުހުން ބުނެއެވެ.\nއަދި ލ. މާވަށުގައި މީހަކު މަސްތުވާތަކެތި ގެންގުޅޭކަމަށް ތުހުމަތު ކުރެވިގެން މި މަހު 20 ވަނަ ދުވަހުގެ ރޭ އެ ރަށު އަތިރިމަތިން 45 އަހަރުގެ މީހަކު ހުއްޓުވައި ބަލައި ފާސްކުރިއިރު މަސްތުވާތަކެތި ކަމަށް ބެލެވޭ އެއްޗެއްހުރި ރަބަރު ޕެކެޓެއް ފެނިފައިވެއެވެ.\nމި މައްސަލައާ ގުޅިގެން އޭނާގެ ބަންދާމެދު ގޮތެއް ނިންމުމަށް ގަން މެޖިސްޓްރޭޓް ކޯޓަށް ހާޒިރުކުރުމުން، މިނިސްޓްރީ އޮފް ހޯމްއެފެއާޒުން ކަނޑައަޅާ ތަނެއްގައި ބަންދުގައި ބެހެއްޓުމަށް ފަސް ދުވަހުގެ މުއްދަތު ދީފައިވާ ކަމަށްވެސް ފުލުހުން ބުނެއެވެ.\nޑްރަގްސް ރާއްޖެ މޯލްޑިވްސް ޕޮލިސް ސާވިސް


Covid-19: Foakaidhoo rayyithun haaskamehge thereyga - vNews.mv\nކޮވިޑް-19: ފޯކައިދޫ ރައްޔިތުން ހާސްކަމެއްގެ ތެރޭގައި\nރިފާޢަތު Sh. Fokaidhoo | 08 March 2020, 13:39\nޅ.ކުރެެއްދޫގައި މަސައްކަތް ކުރާ2މުވައްޒަފުން ށ. ފޯކައިދޫއަށް ދިޔުމާއެކު އެއްގެ ލޮކްޑައުންކޮށް އަނެއްމީހާ ހޯމް އައިސޮލޭޝަން ކޮށްފައިވާކަން ވީނިއުސްއަށް ކަށަވަރުވެއްޖެއެވެ.\nވީނިއުސްއާއި ވާހަކަދެއްކި ށ. ފޯކައިދޫ މީހަކު ބުނީ އެ2މީހުންގެ ތެރެއިން އެކަކީ ޅ.ކުރެންދޫ މީހެއް ކަމަށާއި އޭނާ އިނދެގެން އުޅެނީ ށ. ފޯކައިދޫ މީހަކާ ކަމަށެވެ. އަދި އޭނާ ފޯކައިދޫއަށް އައީ އޭނާގެ އަނބިމީހާ އާއި ދަރިފުޅާއެކު ކަމަށްވެސް އެ ރަށުން ވާހަކަދެއްކި މީހާ ބުންޏެވެ.\nމަނަދޫ ކައްޕިއަކާއެކު ލޯންޗުގައި ފޯކައިދޫއަށް އައުމާއެކު މަނަދޫ ހޮސްޕިޓަލާ ގުޅިގެންވެސް އިތުރަށް އެކަން ބަލަމުންދާ ކަމުގެ ވާހަކަތަކެއްވެސް ދެކެވޭކަމަށް އެމީހާ ބުންޏެވެ.\nމީގެތެރެއިން ފޯކައިދޫއަށް ނިސްބަތްވާ ޒުވާނާއަކީ ކުރެއްދޫ އައިލެންޑް ރިސޯޓުގައި މަސައްކަތް ކުރާ އެރަށުގެ މީހެކެވެ. އޭނާވެސް މިހާރު ހުރީ ރަށުގައިކަމުން އޭނާ ގޭގައި އައިސޮލޭޓް ކޮށްފައިވާ ކަމަށް އެ ރަށުން ވާހަކަދެއްކި މީހާ ބުންޏެވެ.\nއިއްޔެ އޭނާ ގޭގައި އައިސޮލޭޓް ކުރެވުނުއިރު އޭނާ ވަނީ ރިސޯޓުން އައިސް އާއިލާގެ މެމްބަރުންނާ އެކުވެސް ވަގުތު ހޭދަކޮށްފައެވެ. އޭނާގެ އަންހެނުން އިނީ އަލަތުދަރިފުޅަށް ބަލިވެ ކަމަށާއި އެގޭ މީހުނާއި ސީދާ މުއާމަލާތް ކުރުންވެސް މިހާރު އޮތީ މަނާކޮށްފައި ކަމަށް އެމީހާ ބުންޏެވެ.\nއޭނާއަކީ ކުރެންދޫ ރިސޯޓަށްދިޔަ އިޓަލީ ފަތުރުވެރިއާ އާއި ވަރަށް ގާތްކޮށް އުޅުނު ފަރާތެއްކަމަށް ވެއެވެ.\nކުރެއްދޫއިން އެ ދެމީހުންވެސް މާލެ އައިސްފައިވަނީ އެއާ ޓެކްސީގައި ކަމަށާއި މާލެ އައިސްތިބީ މާލޭގައި ކުދިން ބައިތިއްބާ ގެއެއްގައި ކަމަށްވެސް އެމީހާ ކިޔަދިނެވެ. މާލޭގެ އިތުރުން އެމީހާ ވަނީ ހުޅުމާލެއަށްވެސް ގޮސްފައެވެ.\nއޭނާ ރަށަށް ގޮސްފައިވަނީ 60 މީހުންގެ ޖާގައިގެ ލޯންޗެއްގައި ކަމަށާއި އެ ލޯންޗަކީ ށ. އަތޮޅުގެ ގިނަ ރަށްރަށް ދަތުރުކުރާ ލޯންޗެއް ކަމަށްވެސް އެމީހާ ބުންޏެވެ. އެގޮތުން އެ އަތޮޅު މާއުނގޫދޫ، ފުނަދޫ، ޅައިމަގު، ނަރުދޫ، މިލަންދޫ އަދި ފީވަަކަށް އެ ލޯންޗު ވަނީ ދަތުރު ކޮށްފައެވެ. އެ ލޯންޗުން ދަތުރުކުރި ބައެއް މީހުންވަނީ ފޯކައިދޫއިން ކުޑަ ލޯންޗެއްގައި ހއ.އަދި ހދއަށްވެސް ދަތުރުކޮށްފައެވެ.\nމީގެއިތުރުން އެމީހާ ގެއަށް ބޭނުންވާ ބައެއްކަހަލަ ސާމާނު ގަތުމަށްޓަކައި މިލަންދޫގެ ބައެއް ފިހާރަތަކަށްވެސް ގޮސްފައިވާ ކަމަށް ވެއެވެ.\nއެމީހާ ކޮވިޑް-19އަށް ޝައްކު ކުރެވިގެން އައިސޮލޭޓް ކޮށްފައިވަނީ މިލަންދޫއަށް ގޮސްފައި އައިފަހުން ކަމަށް އެރަށުން ވީނިއުސްއާ ވާހަކަ ދެއްކިމީހާ ބުންޏެވެ. އަދި މިހާރު އޭނާ ޓެސްޓް ހެދުމަށް ބޭނުންވާ ކަމަށް އެޗްޕީއޭގައި އަމިއްލައަށް އެދިފައިވާ ކަމަށްވެސް މައުލޫމާތު ލިބެއެވެ.\nމީގެތެރެއިން ދެވަނަމީހާ އޭނާގެ އަންހެނުންނާއި ދަރިފުޅު މިއަދުގެ ވަގުތެއްގައި ފަރުކޮޅުފުއްޓަށް ގެންދިޔުމަށް ހަމަޖެހިފައިވާ ކަމަށް މައުލޫމާތު ލިބެއެވެ. މިމީހާއަކީވެސް ކުރެއްދޫގައި މަސައްކަތްކުރާ މުވައްޒަފެކެވެ.\nމިކަންތަކާ ގުޅިގެން ފޯކައިދޫ ސިފަވަނީ ފަޅު ރަށެއްގެ ގޮތުގައިކަމަށް މައުލޫމާތު ދިންމީހާ ބުންޏެވެ. އޭނާ ބުނީ އެރަށު ރައްޔިތުންގެ ކަންބޮޑުވުންތައް ވަނީ އިންތިހާއަށް ގޮސްފައި ކަމަށާއި، ބައެއް މީހުން ކާޑުގެ ބާވަތްތައްވެސް ގަނޑުކޮށް ގަނެ، އާންމު ރައްޔިތުން މިހާރު ތިބީ ވަރަށް ބޮޑު ހާސްކަމެއްގެ ތެރޭގައި ކަމަށެވެ.\nކޮރޯނާވައިރަސް ފޯކައިދޫ ރާއްޖެ\nވީނިއުސްއަކީ ކުރިން އިތުބާރު ހިފޭ ނޫހެއް. ޔޯލަވާހަކަ، ބުންޏޭ ބުންޏޭ އެއްއިރެއްގައިވެސް ލިޔެފަ ހުއްޓާ ނުފެނެ. މި ހަބަރުގެ ސަބަބުން ނަފްސާނީ ގޮތުން ގިނަބަޔަކަށް އަސަރުކޮށްފާނެކަމަށް ވިސްނަވާލިންތޯ. މިފަދަ ދަނޑިވަޅެއްގައި ރައްޔިތުންގެ މެދުގައި ބިރުވެރިކަން އުފެދޭގޮތަށް ހަބަރު ނުފަތުރަބަލަ. ހިޓްސް ހޯދަންވެސް މިއީ ބޮޑުވަރު. މުޅި އަތޮޅު ބިރުވެރިކަމެއްގަ މިހާރު މިއޮތީ. ޝުކުރިއްޔާ ވީނިއުސް\nވީ ނިއުސްއަށް މީހަކު ދިން މަޢުލޫމާތެއް ދޯ އެެއޮތީ.. ފޯކައިދޫ އޮތީ އެހާލަތުގަ.. ކޮމެންޓް ކުރާމީހުންވެސް ވިސްނާފަ ލިޔޭ..\nކޮރޯނާވައިރަސްމީ ސަމާސާއެއްނޫން މީހަކު ވާހަކައެއް ބުނާއިރަށް ލިޔާކަށް ފުރަތަމަ ކަމާބެހޭ މުއައްސަސާ ތަކުން މަޢުލޫމާތު ހޯދުމަށްފަހު ލިޔުން ވަރަށް މުހިންމު ރައްޔިތުން ޕެނިކް ވާގޮތަށް އެރަށު ރާވެރިބޭ ބުންޏޭ ކިޔައިގެން ނުލިޔެބަލަ ކަލޭނޭ.!\nރާއްޖެތެރެއިން ދިގު ދަރުކޮށްފަ މާލެ ދަތުރު ކުރާއިރު، ކުރިން މާލެއަށް ދަތުރުކޮށްފައިވާ މީހުން އެނޫން މީހުންނަށް މާލެ އާއި ބެހޭގޮތުން ދައްކާ ވާހަކަތަކާއި، ބޯޓު ދަތުރުކުރަން ގޮއްސަ އަންނަ މީހުން މީސްމީހުން ތަންތަނަސް އެއްކޮށްގެން ކަނޑާ ފޮނި ގޮތަށް އިން ޚަބަރެއް. ދަންނަވަންތޯ... މީގާ ވާންވީ ގޮަތަކީ ފާސިޤަކު ޚަބަރަކާއިގެން އައި ކަމުގައިވިޔަސް އެޚަބަރެއްގެ ތެދު ދޮގު ބަލަން ޖެހޭ.. ގޮހޮޑާބޭ މާޑުން މާޑުންގޮސް ކޮށް ކިޔާފަ ކާލާ ވާހަކަހެން. ހަނިމާދޫ މޫސަ ހަނދިބާނާހެން ވާހަކަ ކިޔަކަސް ކަމަކު ނުދާނެ.\nއަސްލު ވަރައް ދެރަ ކަމެއް އިރާދަ ކުރެއްވިޔާ ރަންގަޅު ވާނެއް\nރަށުގެ ހާލަތު އިދާރާތަކުންދެނީ ސަރުކާރުން އަންގާގޮތައް. ވިއްސާރަ ކޯޓުލައިގެން ހެލްތު ސްޓާފުން އުޅެންޖެހުނީމަ ސަރުކާރު މިކަމައް ރެޑީވަރު އެންގިއްޖެ. ފޯކައިދޫ ހެލްތް ސެންޓަރުގަ ނެތޭ އަޅާލާނެ މާސްކުގަންޑެއްވެސް ކިހާ ދެރަ ކަންކަން.\nފޯކައިދޫ ކައުންސިލުން ރައްޔިތުންގެ ރައްކާތެރިކަމްށް އެއްވެސް ފިޔަވަޅެއް އެޅިފައެއް ނެތް. މަރުކަޒުންވެސް ރައްކާތެރިވުމުގެ ގޮތުން އަޅަމުންދަނީ ބޭކާރު ފިޔަވަޅުތަކެއް. ޓާސްކް ފޯސް ރެޑީވީ ބަލި ފެނިއްޖެނަމަ ކަންތައްތައް ކުރަންވީ ގޮތާމެދު. ފިޔަވަޅެއް ނޭޅި ބެލެހެއްޓުން ކުޑަވީމަ މިހިސާބަށް މިދިޔައީ.\nމާލޭގަ ކުދިން ބަހައްޓާ ގެއެއްގަ ހުރިއްޔާ އެއީ ކޮން ގެއެއްކަން އެނެގެން ވަރަށް މުހިންމު. އެގޭ މީހުންނަށް ވެސް އަންގަން ވާނެ\nވީނިއުސްވެސް އަދި ތިވަރުވާކަށް ނުވެއެންނު. މީހަކު އަދި ޝައްކުވެގެން އުޅެނީ ދޯ. މީހުންތެރޭ ބިރުވެރިކަން ފަތުރަން އޭނަ ދަތުރުކުރި ލޯންޗާ ޖެއްސި ރައްރަށާ އޭގެން ފޭބި މީހުން ދިޔަ ގޭގެޔާ ވަޅުފަދަ ތަންތަނަށް ގޮވާކަށް އަދި ނުޖެހޭ.\nޚަބަރު ގައި ފޯކައިދޫގެ ހެލްތް ސެންޓަރުގެ ބަހެއް ނެތުމަކީ ހިތާމަ ކުރާ ކަމެއް\nމަގުމަތީގައި ވާހަކަ ކިޔާ މީހުން ފަދައިން، އެއްވެސް އިތުބާރުހުރި މަސްދަރެއްގެ ވާހަކަ ނުހިމަނާ ތަނަކުން މީހަކު ބުނާހާ ވާހަކައެއް އެއީ ޚަބަރަކަށް ހަދައިގެން ލިޔުމަކީ ނޫސްވެރިކަމެއްނޫނެވެ.


Sheikhun Meehunah Laadheenee Govai Furassaara Kurumakee Dheenee Kameh Noon: Alhan - Vaguthu\nޝައިޚުން މީހުނަށް ލާދިނީ ގޮވައި ފުރައްސާރަ ކުރުމަކީ ދީނީ ކަމެއް ނޫން: އަލްހާން\nދީނީ އިލްމުވެރިން ނުވަތަ ޝައިޚުން އެހެން މީހުނާއި ދިމާކޮށް "ލާދީނީ" އޭ ގޮވައި މުޚާތަބް ކުރުމަކީ އިސްލާމް ދީން ދަންނަ ކަމެއް ނޫން ކަމަށް ރައްޔިތުންގެ މަޖިލީހުގެ ފޭދޫ ދާއިރާގެ ކުރީގެ މެންބަރު އަލްހާން ފަހްމީ ވިދާޅުވެއްޖެއެވެ.\nޑީއާރުޕީން ސިޔާސީ ހަޔާތް ފެށި އަދި ފަހުން އެމްޑީޕީއާއި ޕީޕީއެމާއި ޖުމްހޫރީ ޕާޓީގައި ވެސް ސިޔާސިީ މަސައްކަތް ކުރެއްވި އަލްހާން ކުރެއްވި ޓްވީޓެއްގައި ވިދާޅުވީ، ދީނާއި ޚިލާފުވާ މީހުނާއި އަޤީދާ ބަލިކަށިވާ މީހުނާއި މެދު އަމަލު ކުރަން ވާނެ ގޮތަކީ ދީނީ އިލްމު ރަނގަޅަށް އުނގަންނައިދީ ވިސްނައިދިނުން ކަމަށެވެ.\n"ޝައިޚުން ލާދީނީއޭ ކިޔައިގެން މީހުންނާ ދިމާކޮށް ފުރައްސާރައަކަށްވާ ގޮތަށް އެ ކަން ކުރުމަކީ އިސްލާމް ދީން ދަންނަ ކަމެއް ނޫން،" މިހާރު ސިޔާސީ ޕާޓީތަކާ ދުރުގައި ހުންނެވި އަލްހާންގެ ޓްވީޓްގައި ލިޔުއްވާފައިވެއެވެ.\nދީނާ ޚިލަފު ވާހަކަ ދައްކާ، ދީނީ ޢަޤީދާ ބަލިކަށި މީހުންނަށް ދީން އުނގަންނައިދިނުމާ،ދީނީ ހޭލުންތެރިކަން އިތުރުކުރަން މަސައްކަތްކުރައްވަންވީ ޝައިޚުން #ލާދީނީ އޭ ކިޔައިގެން މީހުންނާ ދިމާކޮށް ފުރައްސާރައަކަށް ވާގޮތަށް އެކަން ކުރުމަކި އިސްލާމް ދީން ދަންނަ ކަމެއް ނޫން!#ނަސޭހަތާހިކުމަތް\n— 𝗔𝗹𝗵𝗮𝗻 𝗙𝗮𝗵𝗺𝘆 - 𝗔𝗙 (@AlhanFahmy) June 5, 2021\n"ލާދީނީ" ގޮވުމާ ގުޅޭ ބަހުސެއް އަލުން ގަދަ ވެގެން މި އައީ ނަފްރަތު އުފެއްދުން މާނަ ކުރުމަށް ސަރުކާރުން މިހާރު ރައްޔިތުންގެ މަޖިލީހަށް ހުށަހަޅާފައިވާ އިސްލާހްގެ ސަބަބުންނެވެ. އެއިސްލާހްގައި ބުނެފައި ވަނީ ވަކި މީހަކީ އިސްލާމްދީނާ ޚިލާފަށް އުޅޭ ނުވަތަ އިސްލާމްދީނާ ދެކޮޅު މީހަކު ކަމަށް ތުހުމަތުކުރުމަކީ ކުށެއް ކަމަށެވެ.\nޖުޑިޝަލް ސާވިސް ކޮމިޝަންގެ ރައީސް އަދި ތުޅާދޫ ދާއިރާގެ މެންބަރު ހިސާން ހުސައިން ހުށަހެޅުއްވި އެ ބިލަކީ "ލާދީނިއްޔަތު" ފެތުރުމުގެ ޖާގަ ހޯދުމަށް ތައްޔާރުކޮށްފައިވާ ބިލެއް ކަމަށް ބުނެ ގިނަ ބަޔަކު އަންނަނީ ކަންބޮޑުވުން ފާޅު ކުރަމުންނެވެ.\nއެ ބިލަށް މަޖިލީހުގައި ތިއްބެވި އެމްޑީޕީގެ ބައެއް މެންބަރުންގެ އިތުރުން ސަރުކާރު ކޯލިޝަންގައި ހިމެނޭ ޖުމްހޫރީ ޕާޓީއާއި އާދަލަތު ޕާޓީން ވެސް ތާއީދެއް ނުކުރެއެވެ.\nމި ބިލަށް ފާޑުކިއުންތަކެއް އަމާޒުވެފައިވަނިކޮށް އެޓާނީ ޖެނެރަލްގެ އޮފީހުން އިތުރު ބިލެއް ތައްޔާރުކޮށް ރައީސް އޮފީހަށް ފޮނުވައިފައެވެ. އެ ބިލަކީ ގާނޫނުލް އުގޫބާތުގައި ހިމެނޭ ދީނަށް ފުރައްސާރަ ކުރުމުގެ ކުށް އިތުރަށް ތަފްސީލްކޮށް ފޮނުވާފައިވާ ބިލެއް ކަމަށް އޭޖީ އޮފީހުން ވިދާޅުވެއެވެ.\nފިކުރުތައް ފެތުރުނީ އެހެން މުޖުތަމައުތަކުގެ ކަންކަން ރާއްޖެ ގެންނަން އުޅުމުން: ޒާހިރު\nހަރުކަށި ފިކުރާއި ލާދީނީ ފިކުރުގެ ސަބަބުން ގައުމީ ސަލާމަތަށް އޮތް ނުރައްކާ ބޮޑު: ޒަކަރިއްޔާ\nޖޫން 5, 2021 13:09\nޝައިޚުންނޭ ކިޔާފަ ވާހަކަފުޅުދައްކަވާނީ އެ ފެންވަރުގެ ބޭފުޅުން އިނގޭތޯ. ތީ ކާކުތަ ޝެޚުންނޭ ކިޔާފަ އަނގަ ފުޅާކުރަން.\nޖޫން 5, 2021 13:36\nއަލްހާން! ކަލޭ މިސްރުގައި ކިޔެވީ ކޯޗެއްތަ. އިންޖިނޭރިންތަ؟\nޖޫން 5, 2021 13:59\nއަހަ މާލޭ ސިޓީ ނުމޭޔަރު އެބައުޅޭ ދޯ؟\nޖޫން 5, 2021 14:04\nކަލޭ ހިމޭނުން ހުރޭ\nޖޫން 5, 2021 14:05\nލާދީނީ މީހެކޭ ކޮންމެ މީހަކާއިމެދު ނުބުނާނެ. އެމީހާގެ އަމަލާ އި ބަހުން އިސްލާމްދިނަށާއި ކީރިތި ރަސޫލާ އަށާއި ކީރިތި ގުރްއަނަށް ބަދުބަސް ބުނުމާއި ގަބޫލުނުކުރާކަމަށް ދަލީލު ލިބެފަދަ ބަސް ބުނުމާއި ، އިންސާމް ވުމަށް ފަހު ކާފަރު ވެދާފަދަ ބަސްތައް ތިމާގެ ދުލުން ބޭރުވީމަ އެކަން ދަންނަ ފަރާތަތަކުން އެވާހަކަ ބުނާނެ ، ބުނަންވެސް ޖެހޭނެ. އިސްލާމްދީނުގެ ތެދުވެރި އިސްލާމީ އިލްމު ވެރިންނަކީ ނަބީބޭކަލުންގެ ދަރަޖާގެ ބައެއް.\nޖޫން 5, 2021 14:35\nދީނުން ބޭރުވާ މީހުންނާ ދީނައް ފުރައްސާރަ ކުރާމީހުންގެ މައްސަލަތައް ބަލާ ފިޔަވަޅު އަޅާނަމަ ޝޭހުން އަނގައިން ނުބުނާނެ އެވެ.\nޖޫން 5, 2021 15:06\nކާކުދޯ އައްޑޫގައި ބުދު ބެހެއްޓީވާހަކަ ގޮވީ، އަދި ވެސް ބަހައްޓާނަމޭ ބާރު އަޑުން ގޮވާ ހަޅޭލީ!\nޖޫން 5, 2021 16:49\nމިއީ ކޮންތާކުން ކިޔެވި ޢިލްމުވެރިއެއްބާ! ބޮޑަށްބެލެވެނީ މަޖްލިސް އިދާރާއިން އުގެނިވަޑައިގަތް ބޭފުޅެއްކަމަށް ބެލެވެއެ ވެ.\nޖޫން 5, 2021 18:58\nއަލްހަާނު ކޮންމެެއެއްޗެއްކިޔަސް ރައްޔަތުން ދެން ކަލެު ބަލައިނުގަންނަާނނެ


Thin kudhin genbemun dhiya manzaru Hassan ge ishaaraathun!\nރިޕޯޓު - އައްޑޫ ސިޓީން ގެއްލުނު ކުދިން\nތިން ކުދިން ގެބެމުން ދިޔަ މަންޒަރު ހަސަންގެ އިޝާރާތުން!\nހަސަނަކީ ކަންފަތުން އަޑު ނީވޭ ވާހަކަ ނުދެއްކޭ މީހެއް\nހަސަންގެ މަސައްކަތަށް ގިނަ ބަޔަކު ދަނީ ތައުރީފް ކުރަމުން\nހަސަންގެ އަގުވަޒަންކޮށް ހަނދާނީ ލިޔުން ވަނީ ދީފައި\nކ. މާލެ 26 އޭޕުރިލް 2018 | ބުރާސްފަތި 10:32 50,961\nބުލޫ ރޯޒް ހަސަން ދީދީ - ރާއްޖެއެމްވީ\nއޭނާ ކޮންމެ ދުވަހަކު ހިތަނދޫ ހޮސްޕިޓަލާ ދިމާލު ފުއްޓަރު ފަރާތު އަތިރިމައްޗަށް ދެއެވެ. ފުއްޓަރު ފާރާތުން ނަގާ ބިޔަ ރާޅުތަކަށް އޭނާ ބަލަހައްޓައިގެން ހުރެއެވެ. ހިޔާލީ ދުނިޔެއެއްގެ ތެރޭގައެވެ. އެ ބިޔަ ރާޅުތަކަށް ފުއްޓަރަށް ބިންދާލާ އަޑެއް އޭނާއަކަށް ނީވެއެވެ. މިއީ ބިޔަ ރާޅުތަކުގެ ތެރެއަށް ކަނޑުވަމުން ދިޔަ ސ.ހިތަދޫ/ ބްލޫގޭ އުމުރުން 16 އަހަރުގެ އަލީ ރާއިފްގެ ފުރާނަ ސަލާމަތް ކުރި ސ.ހިތަނދޫ/ބުލޫރޫމް، ހަސަން ފަހުމީގެ ވާހަކައެވެ. އޭނާއަކީ އަޑު އިވުމުން މަހްރޫމްވެފައިވާ ވާހަކަ ނުދެއްކޭ މަންމަނެކެވެ.\nހޯމަ ދުވަހު ހިތަދޫ ފުއްޓަރު ފަރާތު (ކިނބިވަލު) ސަރަހައްދުގައި ރަތް ކުލައިގެ ޓީޝާޓެއް ލައިގެން ހުރި މީހަކު ހުއްޓިލައިގެން ހުއްޓެވެ. އެތަނުގައި ތިބި އެހެން މީހުން ކައިރީ އެއީ ކާކުތީ އޮޅުން ފިލުވީމެވެ. އެއީ "ރާއިފުގެ ފުރާނަ ސަލާމް ކޮށްދިން ހަސަނޭ ބުނުމުން" އޭނާއާ ވާހަކަ ދައްކާލަން މަސައްކަތް ކުރީމެއެވެ. އެއީ އަޑު އިވުމާއި، ވާހަކަ ދެއްކުމުން މަޙްރޫމްވެފައިވާ (މަންމަން) މީހަކަށް ވުމުން ވާހަކަ ދައްކާނީ ކިހިނެތޯ ހިތުގައި ސުވާލު އުފެދުނުއެވެ. ހަސަން ކައިރިއަށް ގޮސް އަތުގެ އިޝާރާތުން އެ ރާޅުތަށް ދައްކާލީމެއެވެ. އަހަރެން އެހީ ހޮނިހިރު ދުވަހު މޫދަށް ގޮސް އުޅުމުގެ ތެރޭގައި ގެއްލުނު ހިތަދޫ ޓޮޕާޒްގޭ އުމުރުން 14 އަހަރުގެ މަޔާމީން އަލީ އާއި، ހިތަދޫ ޗަނބޭލީ ގޭ އުމުރުން 17 އަހަރުގެ އަލީ ފަހުމީގެ ވާހަކަން އޭނާއަށް އެނގުނެއެވެ. އަތުގެ އިޝާރާތުން އެ ހިތްދަތި ހާދިސާ ހިނގައި ދިޔަ ގޮތް ކިޔަދެމުން ދިޔައެވެ. އޭނާ ދައްކަމުން ދިޔަ ވާހަކަ އަހަންނަށް ފަހުމްވާ ވަރުވީ އެދިމާލު އަތިރި މަތީގައި ހުރި އޭނާގެ އެއްބަނޑު އެއްބަފާ ދައްތަ، އުމުރުން 47 އަހަރުގެ ޒުލޭހާ ހުސެއިން ހަސަންގެ އެހީތެރިކަމާ އެކުގައެވެ. ހަސަނު އިޝާރާތުން ދައްކަމުން ދިޔަ ވާހަކަތައް ޒުލޭހާ ދިޔައީ ތަރުޖަމާ ކޮށްދެމުންނެވެ.\nހަސަން އަތުގެ އިޝާރާތުން ވާހަކަ ދައްކަނީ\nޒުލޭހާ ބުނި ގޮތުގައި ހޮނިހިރު ދުވަހު ހަސަން ފުއްޓަރުފަރާތު އަތިރިމައްޗަށް ދިޔައީ އެ ދުވަހު ރާޅު ބޮޑުކަމުންނެވެ. ހަސަން އެދުވަހު މޫދަށް ދިޔައިރު، ސ. ހިތަދޫ/ ޔަމާނީ ހަދީޖާ ހުސެއިންގެ އާއިލާ އައި އަތިރި މަތިން ދިމާވިއެވެ. އެދުވަހުގެ ބިޔަ ރާޅުތަކާ އެކު، ހަދީޖާ ހުސެއިންގެ ދެމަފިރިންނާ އޭނާގެ ދެ ކުދިން މޫދުގަ ތިއްބާ ގޮނޑުދޮށައް އެއްލާލިއެވެ.\nޒުލާހާ ބުނި ގޮތުގައި ހަދީޖާގެ އާއިލާ މެމްބަރުން މޫދަށް ދިޔަ އިރު، އެދިމާލު ބޭރުގައި ތިން ކުދިން މޫދުގައި ތިބި ކަމަށް ހަދީޖާ ބުންޏެވެ. އެހެންމަވެސް އެއީ ކޮންބައެއް ކަން އެމީހުންނަކަށް ނޭނގެއެވެ. އެބިޔަރާޅާ އެކު އެ ތިން ކުދިން ލޯކުރިމަތިން ގެއްލުމުން އެކުދިންނަން ވީ ކިހިނެތްތޯ ބަލާލަން ހަސަން ކައިރީގައި ބުނީ ހަދީޖާގެ ދަރިފުޅުކަމަށް ޒުލޭހާ ބުންޏެއެވެ.\nއެއީ ފަހުމީ، މަޔާމީން، ރާއިފު އޮއިގަނޑުގައި ޖެހި ބޭރަށް ދަމައިގަތުމުން، އެހީއަށް އެދި ހަޅޭލަމުން ދިޔަ ވަގުތެއެވެ. އެ ތިން ކުދިން އޮއިވަރުގައި ޖެހި ރާޅުތަކާ އެކު ކަނޑަށް ދަމަމުން ދިޔަ ސަރަހައްދަކީ ހަސަނާއި ހަދީޖާގެ އާއިލާ ތިބި ސަރަހައްދާ 2000 ވަރަކަށް ފޫޓް ދުރެއެވެ. ހަސަން ބަލަހައްޓަން ނުހުރެ ވަރަށް ބާރަށް ދުއްވައިގަތެއެވެ. ފުއްޓަރު ފަރާތު އަތިރިމަތީގައި އޮތް ގާތަކުގެ ތެރެއިންނެވެ.\nއެ ދުވަހު ނެގި ރާޅުގެ ބޮޑުކަން ހަސަންގެ އަތުގެ އިޝާރަތުން ދައްކާލަނީ\n"ޒުލޭހާއޭ ބުނީ، ބުނީމަ މީނައަށް ފެނުނީއޭ ތިން ކުދިން، ބުނެގެނޯ މީނަ ދުވެފައި ދިޔައީ" ހަސަންގެ އިޝާރަތަށް ބަލަމުން ޒުލާހާ ބުންޏެއެވެ.\nހަސަން ދުވެފައި ގޮސް މޫދަށް ފުންމާލައި ގޮނޑުދޮށާ އެންމެ ކައިރީގައި އޮތް ރާއިފް ސަލާމަތް ކުރިއެވެ. އެ ކުއްޖާ ސަލާމަތް ކުރުމަށް ފަހު، ފަހުމީ އާއި މަޔާމީން ސަލާމަތް ކުރަން ބެލި އިރު، ހަސަނަކަށް އެ ކުދިންނެން ނުފެނުނެވެ.\n"ގޮސް ސަލާމަތް ކުރި ކުއްޖާ (ރާއިފް) އޭ އެންމެ ކައިރީގައި އޮތީ، އޭނާގެ (ރާއިފް) އަތުގައި ހިފާފަ ތިމަންނަ އޭނަ ނެގީއޯ، ހަމަ ނެގި ތަނާ ވަރަށް ބޮޑެތި ރާޅުތައް ތިމަންނަގެ ބޯމަތިން އައޭ. އެ ރާޅުތަކާ އެކު އަނެން ދެކުދިން ނެތޭ ފެންނާކަށް" ހަސަންގެ އިޝާރަތަށް ބަލަމުން ޒުލޭހާ ބުންޏެއެވެ.\nރާއިފް އުރައިގެން ބިޔަ ރާޅުތަކުގެ ތެރެއިން ހަސަނު އެއްގަމަށް އެރި އިރު، ގިނަ ބަޔަކު އަތިރި މަތީގައި ތިއްބެވެ. އޭރު ރާއިފް އޮތީ ޚަބަރު ހުސްވެފައެވެ. ލަސްތަކެއް ނުވެ، އެމްބިއުލެންސްގައި ހިތަދޫ ރީޖަނަލް ހޮސްޕިޓަލަށް ގެންދިޔައެވެ.\nހަސަންގެ އަގު ވަޒަން ކުރުމުގެ ގޮތުން ސިޓީ ކައުންސިލުން ހަނދާނީ ލިޔުން ހަވާލުކުރަނީ\nގެއްލިފައިވާ ދެ ކުދިން ހޯދުމުގެ މަސައްކަތް އެމްއެންޑީއެފުން ކެނޑި ނޭޅި ވައިގެ މަގުންނާއި ކަނޑު މަގުން ދަނީ ކުރަމުންނެވެ. ގެއްލިފައިވާ ދެކުދިންގެ އާއިލާއިން ބުނީ އެކުދިން ދިރި ތިއްބާ ފެންނާނެ ކަމަށް އުންމީދު ކުރާ ކަމަށެވެ. އަދި އެ ދެ ކުދިންނަކީ ފަތަން ވެސް އެނގޭ ދެކުދިން ކަމަށް އާއިލާ އިން ބުނެއެވެ. މަޔާމިން، ފަހުމީ، އަދި ރާއިފްއަކީ ހިތަދޫ ސްކޫލްގައި ކިޔަވަމުންދާ ތިން ކުދިންނެވެ. އެ ތިން ކުދިންގެ ތެރެއިން ރާއިފް ސަލާމަތް ކުރި ހުސަނަށް ޝޯސަލް މީޑިއާގައި އެތައް ބަޔަކު ދަނީ ތައުރީފް ކުރަމުންނެވެ. ހާއްސަ އެހީއަށް ބޭނުންވާ ހަސަން ކުރި މަސައްކަތަށެވެ. ހަސަންގެ މަސައްކަތުގެ އަގު ވަޒަން ކުރުމުގެ ގޮތުން އައްޑޫ ސިޓީ ކައުންސިލުން ވަނީ ހަނދާނީ ލިޔުން ވެސް ދީފައެވެ. ހަސަނަކީ އެދުވަހުގެ ހީރޯއެވެ.\nހަސަންގެ ވާހަކަތަށް އަޑުއެހުމަށް ފަހު ގެއަށްދަން ނައްޓާލިތަނުން ޒުލޭޙާ ބުންޏެއެވެ. ހަސަނަކީ "ކުޅަނޅަދާނަ މަސްވެރިއެއް" ކަމަށެވެ. އެހެންކަމުން ހަސަންނަކީ ނުކުޅެދުންތެރިކަމެއް ހުރި މީހަކަށް ވިއަސް، އާދައިގެ މީހެއް ނޫންކަން އެނގުނެވެ.


Kolamaafushi MDP bodu dhidha fuluhun baalaifi | #Huvadhoo\n7 މެއި 2021 | ހުކުރު\nކޮލަމާފުށީ އެމްޑީޕީ ބޮޑު ދިދަ ފުލުހުން ބާލައިފި\nކޮލަމާފުށީގައި ނަގާފައި ހުރި އެމްޑީޕީގެ -- ބޮޑު ދިދަ ބާލަނީ\nގއ.ކޮލަމާފުށީ ގައި ނަގާފައިހުރި އެމްޑީޕީ ބޮޑު ދިދަ ފުލުހުން ކޯޓު އަމުރެއްގެ ދަށުން ބަލައިފި އެވެ.\nއިއްޔެ ވިލިނގިލީ މެޖިސްޓްރޭޓް ކޯޓުން ނެރުނު އަމުރުގެ ދަށުން ގއ.ކޮލަމާފުށީ ކީރަންމާގޭގައި ނަގައިފައިހުރި އެމްޑީޕީ ބޮޑު ދިދަ ބާލައިފައިވަނީ މިއަދު މެންދުރު 12:00 ހާއިރު އެވެ.\nކޯޓު އަމުރުގައިވާ ގޮތުން އަމުރު ނެރުނީ ކޮލަމާފުށީ ކީރަންމާގޭގައި މިމަހު 1 ވަނަ ދުވަހު ނަގާފައި ހުރި އެމްޑީޕީ ދިދަ ނަގައިފާވަނީ ދިވެހި ދިދަ ބޭނުންކުރުމާ ގުޅޭ ގޮތުން ހަދާފައިވާ އުސޫލާއި ހިލާފަށް ވަތީ ކަމަށެވެ. އަދި މި ދިދަ ހެދިފައިވާ އުސޫލުތަކާއި އެއްގޮތްވާ ގޮތަށް ދިދަ ބޭނުން ކުރުމަށް ތަކުރާރު ކޮށް އެންގުމުންވެސް އެގޮތަށް އަމަލުކޮށްފައިނުވާތީ ކަމަށް ކޯޓު އަމުރުގައި ބުނެފައިވެ އެވެ.\nއެމްޑީޕީ ކޮލަމާފުށި އިސް ފަރާތެއް ކަމަށްވާ އަޙްމަދު ރައޫފު ”ހުވަދޫ“ އަށް މަޢުލޫމަތު ދެއްވަމުން ވިދާޅުވީ ކޯޓު އަމުރަށް ތަބާވުމުގެ ގޮތުން ފުުލުހުންނަށް އެއްބާރުލުން ދިން ކަމަށާއި އެބޭފުޅުން ކޯޓު އަމުރަށް ފުރިހަމައަށް އިޙްތިރާމް ކުރައްވާ ކަމަށެވެ.\nއަހްމަދު ރައޫފު އިތުރަށް ވިދާޅުވީ މީގެ ކުރިން އަނގަ ބަހުން ދިދަ ނެގުމަށް އެންގި ނަމަވެސް ދިދަ ނަގައިފައި ނުވަނީ ތަކުރާރުކޮށް ސުވާލުކޮށްވެސް އެގޮތަށް އެންގީ ކޮން ގާނޫނެއްގެ ކޮން މާއްދާއެއްގެ ދަށުން އައިސްފައިވާ ކޮން އުސޫލެއްގެ ދަށުން ކަމެއް ބުނެފައި ނުވަތީ ކަމަށެވެ.


14 އޮކްޓޯބަރ 2018 - 07:33 64 comments\nއެއަށްފަހު ސަކީނާއަށް ބަލައިލިއެވެ.\n"އަހަރެން އެބަޖެހޭ ދާން." ޒޫނާ ބުންޏެވެ.\n"ހެވޭ!" ސަކީނާ ދުލެއް ނުކުރިއެވެ. "ދަރިފުޅު ހުންނާނީ މި ގޭގަ."\nއެ ވަގުތު ގާދިރާއި އިދުރީސް ވަންތަން ފެނުނެވެ. ވެގެންއުޅޭ ގޮތް ޒޫނާއަކަށް ނުވިސްނުނެވެ. ޒޫނާއަށް ހަމައެކަނި އެނގިފައިއޮތީ ޒޫނާގެ ރައްކަލަކަށް މަންމަ ކަމެއް ކުރިކަމެވެ. ސަލާމަތުން ޒޫނާއަށް ގެއަށް އާދެވިއްޖެއެވެ. ވީއިރު ގާދިރު ގެއިން ބޭރުގައި ކުރަނީ ކީއްހެއްޔެވެ؟\n"ގާދިރުބޭ ކޮންތާކުން ތި އައީ؟" ޒޫނާ ސުވާލުކުރިއެވެ.\nޖަވާބުދޭން ގާދިރު ކުޑަކޮށް ޖެހިލުންވިއެވެ.\n"އަޒީޒާ ކުދިން ގޮވައިގެން ވަދޭ އެތެރެއަށް." ސަކީނާ އެދުނެވެ.\nސަކީނާ އެދުނު ގޮތަށް އަޒީޒާ ކަންތައްކުރިއެވެ.\n"ވިތަ އެ ކަން؟" ސަކީނާ އެހިއެވެ.\n"އެކަމާ ހާސްނުވޭ!" ގާދިރު ވަރަށް ހަމަޖެހިލައިފައި ބުންޏެވެ. "އައި އެއްޗެއް އައި ގޮތަކަށް ޖެހޭނީ ދާން. އެހެންނޫނީ އަނދައި ހުލިވާނެ."\nޒޫނާއަށް ސިއްރުން ކަމެއް ކޮށްފިކަން ބޭޒާރުވީ އެ ވަގުތުއެވެ.\n"އަހަންނަށް ނާންގާ މަންމަ ކީއްވެ އެ ކަހަލަ ކަންތައްކުރަނީ؟" ޒޫނާ ރާގުގައިވަނީ ހިތާމައާއި ނަފުރަތެވެ. "މަންމަ ބުނީ ބާލީސްދަށަށް ކަރުދާސްކޮޅު ލީމަ ނިމުނީއޭ. މަ ބުނީމެއްނު އަހަރުމެންގެ ރައްކަލަށް ކަމެއް ކުރީމަ ނިމުނީއޭ."\nގާދިރު އެއްޗެއް ބުނަން އުޅުނެވެ. އޭގެ ކުރިން ސަކީނާ ވާހަކަދެއްކިއެވެ.\n"ދަރިފުޅު ހަމަޖެހިބަލަ!" ސަކީނާ ބުންޏެވެ. "ދަރިފުޅުގެ ފިރިމީހާއެއް ނޫނޭ އެއީ. ކައިވެނިކުރި ރޭ ދެމީހުން ބަދަލުވެއްޖެ! އެ ގޭގަ އުޅުނީ ޖިންނިއެއް. ބޭރުން އެ ފެންނަނީ ފިރިމީހާގެ ހަމައެކަނި ތޮށިގަނޑު."\nޖިނާ ބަލައިލީ ގާދިރަށެވެ. ގާދިރު ބޯޖަހައިލިއެވެ. ސަކީނާޔާ އެއްބަސްވިއެވެ.\n"ކަނބުލޯ! ޖިންނި އުޅުނީ ފިރިމީހާ ގައިތެރޭގަ،" ވިސްނައިދޭ ރާގެއްގައި އިދުރީސް ބުންޏެވެ. "އާންމުގޮތެއްގަ ޖިންނީންނަކީ ހަށިގަނޑަށް ވަދެވަދެފައި ނުކުންނަ ބަޔެއް. އެކަމަކު އެ ޖިންނި އެންމެ ސިކުންތަކަށް ވެސް ފިރިމީހާޔަކާ ވަތްކެއް ނުވޭ! އެ ޖިންނި ޖެހޭނީ ފައްސާލަން. މިހާރު އޮންނާނީ މަރަށް ތެޅިތެޅި."\nޖިނާ ބޮލުގައި އަތްއަޅައިގެން ވެއްޓެމުން، ހަޅޭއްލަވަމުން ގޯތިތެރެއަށް ނުކުތެވެ. އޭރު ނޭފަތުން ލޭއާދެއެވެ. ވިދާލާ ވިދުވަރުގެ އަލިން ލޯ ކަނުވެދާނެ ކަހަލައެވެ. މަތިން އެ މަންޒަރު ބަލަން މަޒްލާނާއި ހަމްރާއު ތިއްބެވެ. އެހީވާކަށް ނުދެއެވެ. މަޒްލާން ބައެއްފަހަރު ފެންކަޅިވެއެވެ. އަނެއްބައި ފަހަރު ލޮލުން ބޭރުވީ ނަފުރަތުގެ އަލިފާނެވެ.\n"ބުނާގޮތް ނަހަދަންޏާ ވާނީ ތިހެން!" މަޑުމަޑުން މަޒްލާން ބުނެލިއެވެ.\n"މަޒްލާން ޖެހޭނެ އެހީވާން،" އާދޭހާއެކު ހަމްރާއު ބުންޏެވެ. "އެއީ މަޒްލާންގެ ބައްޕައޭ!"\n"އަހަންނަށް ޝައްކު!" މަޒްލާން ބުންޏެވެ.\nއިރުކޮޅަކު ބަލަން ތިބެފައި މަޒްލާނާއި ހަމްރާއު ގެއްލުނެވެ.\n"މަންމަ ބުނޭ ފަންޑިތަ ބާތިލުކުރާށޭ!" ޒޫނާ އެދުނެވެ.\nސަކީނާ އަޑުއިވުނުކަމަކަށް ނަހަދައެވެ. އެހެންކަމުން ޒޫނާ ސީދާ އިދުރީހާ ވާހަކަދެއްކިއެވެ.\n"ހަމަ މިހާރު ތިކަން ހުއްޓާލާ!" ޒޫނާ ބުންޏެވެ.\n"ކޮންކަމަކާތަ ޒޫނާ ތި ހާސްވަނީ؟" އިދުރީސް ބުންޏެވެ. "މަޑުންހުރެބަލަ!"\n"ކަލެއަށް ޔަގީންތަ މަގޭ ފިރިމީހާ ސަލާމަތްވާނެކަން؟" ޒޫނާ ވަރަށް ބާރަށް ހަޅޭއްލަވައިގަތެވެ. "އޭނަ ގޮވައިގެން އެ ޖިންނި ފިލައިފިއްޔާ މަ ކޮންތާކުން މަގޭ ފިރިމީހާ ހޯދާނީ؟ ކަލެއަށް އޭނަ ހޯދޭނެތަ؟"\nއިދުރީހަކަށް ޖަވާބެއް ނުދެވުނެވެ.\n"ސަކީނާ!" އަޒީޒާ ހަޅޭއްލަވައިގަތެވެ. "ޝާޒްލީއަށް ކޮންމެވެސް ކަމެއް ވެއްޖެ!"\nއެންމެން ޝާޒްލީއާ ދިމާއަށް ދުއްވައިގަތެވެ. އޭރު ޝާޒްލީ އޮތީ އަނބުރައިގެންފައެވެ.\n"ކަނބުލޮއަށް އެނގޭތަ އެ ފަށް ވީތަން؟" އެ ހިސާބަށް ބުނެފައި ގާދިރު ބަލައިލީ ޒޫނާއަށެވެ.\nޒޫނާއެއް ނެތެވެ. އެންމެންގެ ސަމާލުކަން ޝާޒްލީއަށް ދެވުނު ވަގުތު ޒޫނާ އެހެން ދިމާއަކަށް ހިނގައިގަތްކަމެއް އެކަކަށް ވެސް ނޭނގެއެވެ. ޒޫނާގެ ހިނގުން ހުރީ ދުވުމަކަށް ބަދަލުވެފައެވެ. ޖިންނި މަރުވިޔަސް ޖިނާ ސަލާމަތްވާން ޒޫނާ ބޭނުމެވެ. ޖިންނި ގެއްލުނަސް ޖިނާ ހުންނަން ޒޫނާ ބޭނުމެވެ. ޖިނާގެ ގައިތެރެއަށް ޖިންނި ވަންކަމުގައި ވާނަމަ، އެ ހަށިގަނޑަށް ކޮންމެ ގޮތެއް ހަދައިލުމަކީ ވެސް ޖިންނިއަކަށް އުނދަގޫކަމަކަށް ނުވާނެއެވެ. ޖިނާގެ ގެއާ ދިމާއަށް ޒޫނާ ދިޔައިރު ޖެނީ ދިޔައީ ޒޫނާގެ ގެއަށެވެ. ދެ މީހުންނަށް އެއް މަގަކުން އާދެވުނީތީ މަގުމަތިން ދިމާވިއެވެ.\n"މަންމަ ކޮންތާކަށް ތި ދަނީ؟" މައިނޭވާލެވިފައިހުރި ޖެނީ އެހިއެވެ.\n"ދަރިފުޅު ދޭ ގެއަށް،" ޒޫނާ ބުންޏެވެ. "އެންމެން އެބަތިބި ގޭގަ. މަންމަ ނުބުނަނީސް ގެއިން ނުނިކުންނާތި!"\nޒޫނާ އަނެއްކާ ވެސް ދުއްވައިގަތެވެ. އެހެންނަމަވެސް ޒޫނާގެ އަތުގައި ޖެނީ ހިފޭއްޓިއެވެ.\n"މަންމަ ކޮންތާކަށްހޭ ތި ދަނީ؟" ޖެނީ ތަކުރާރުކޮށް އެހިއެވެ.\nޒޫނާ އުޅުނީ ޖެނީގެ އަތް ފޮޅުވައިލައިފައި ދާށެވެ. ޖެނީ ދުލެއް ނުކުރިއެވެ.\n"ބައްޕައަށް މާމަ ކޮންމެވެސް ކަމެއް ކޮށްފި،" ބުނަން ބޭނުން ނުވި ވާހަކަ ޒޫނާ ބުންޏެވެ. "މަންމައަކަށް ހިޔެއްނުވޭ ބައްޕަ މި ފަހަރު ސަލާމަތްވާނެހެނެއް."\n"ކީއްކުރަން އެހެންހެދީ؟" ޖެނީ ހަޅޭއްލަވައިގަތެވެ.\nއެ ކަމަކީ ޒޫނާ ބުނެގެން ކުރި ކަމެއް ނޫނެވެ. ކުރަން ބޭނުންވި ކަމެއް ވެސް ނޫންމެއެވެ.\n"މާމަ ގާތުގަ މަންމަ ވެސް ބުނީމޭ އެ ކަހަލަ ކަންތައް ނުކުރައްޗޭ! އެކަމަކު މަންމަ ބުނާގޮތް އެކަކު ވެސް ހަދާތަ؟ މަންމައަކަށްނު ހުރިހާ ލަނޑެއް މި ލިބެނީ،" ޒޫނާ ހިތްހަމަނުޖެހިފައި ބުންޏެވެ. "ބައްޕަ މަރާލައިގެން މަންމައަށް އުފަލެއް ނުލިބޭނެ. ބައްޕައަށް ލިބޭ ކޮންމެ އަނިޔާއަކީ މަންމަގެ ފިރިމީހާއަށް ލިބޭ އަނިޔާއެއް ނޫންތަ އަޅެ."\nޒޫނާއަށް ވުރެ ކުރިން ޖެނީ ދުއްވައިގަތެވެ. ބައްޕައަށް ވީގޮތް ބަލަން ޖެނީ ބޭނުންވިއެވެ.\n"ޖެނީ!" ޒޫނާ ގޮވިއެވެ.\nޖެނީއެއް ނުހުއްޓުނެވެ. އޭނަގެ ފަހަތުން ޒޫނާ ދުއްވައިގަތެވެ. ޒޫނާ ގެއަށް ވަންއިރު ޖެނީ ހުރީ ގޭގެ ގޯތިތެރޭގައެވެ. ޖެނީގެ ފައި ކައިރީގައި މީހަކު ވެއްޓިފައި އޮތެވެ. އެ މީހާގެ މުޅި ހަށިގަނޑު އޮތީ ދުން ނާރާ އަލިފާންގަނޑަކަށް ބަދަލުވެފައެވެ. އެކަމަކު ހުޅުގަނޑު ކުޑަކަމުން މީހާގެ ބައްޓަން އެނގެއެވެ. އަތްފަޔާއި، ބޮލާއި، ހަށިގަނޑު ވެސް ވަކިވާވަރު ވެއެވެ. ސިފައެއް ނޭނގެއެވެ. ޖެނީ ހުރީ ތަންމިނަށް ދެލޯ ހުޅުވައިގެން އަލިފާންގަނޑަށް ބަލަހައްޓައިގެންނެވެ. ރޯން ވެސް ނުވަތަ ހަޅޭއްލަވައިގަންނަން ވެސް ނޭނގިފައެވެ. ޒޫނާ އައިސް ޖެނީ ގައިގައި ބައްދައިގަތެވެ. ކަނާއަތް މުށްކަވައިގެން ހުރި ޖެނީއެކޭ ބުދެކޭ އެއްގޮތެވެ. މަންމަ ގައިގައި ބައްދައިލާކަށް ވެސް ޖެނީގެ އަތް ހަރަކާތެއް ނުކުރިއެވެ.\n"ދަރިފުޅާ!" ޒޫނާ މަޑުމަޑުން ބުނެލިއެވެ.\nކުއްލިއަކަށް ޖެނީގެ މުށް ހުޅުވުނެވެ. މުށުތެރޭގައި އޮތް ފަށް ދޫވެގެން އަލިފާންގަނޑު ތެރެއަށް ވެއްޓުނެވެ. ޒޫނާ އަތުގައި އޮތް ކުޑަ ވަޅި ވެސް ވެއްޓުނީ އަލިފާންގަނޑު ތެރެއަށެވެ. އެ ވަޅިއަކީ ދޮރުކަންޏަށް އިދުރީސް ޖެހި ވަޅިއެވެ. ފަށާއި ވަޅި އަލިފާންގަނޑު ތެރެއަށް ވެއްޓުމާއެކު ހީވީ އަލިފާންގަނޑު ތެރެއަށް ޕެޓްރޯލު އޮއްސައިލިހެންނެވެ. ބޮޑު ހުޅުގަނޑެއް ރޯވިއެވެ. ޒޫނާއާއި ޖެނީ ވިއްސައިގެންދިޔައެވެ. އެކަކަށް ވެސް އަނިޔާއެއް ނުވެއެވެ. ދެމައިން ބަލަހައްޓައިގެން ތިއްބައި ހުޅުގަނޑު އިތުރަށް ބޮޑުވެ، މައްޗަށް އަރަން ފެށިއެވެ. އަޑުކިޔަފައި އަނދަން ފެށިއެވެ. ޖެނީ ތެދުވެގެން ހުޅުގަނޑާ ދިމާއަށް ދުއްވައިގަތެވެ. އެކަމަކު އޭގެ މާ ކުރިން ހުޅުގަނޑު މައްޗަށް ދަމައިގަތެވެ. ފެންކަޅިވެފައި ޖެނީ ބަލައިލީ ޒޫނާއަށެވެ. ޒޫނާއެއް ނެތެވެ.\n"މަންމާ!" ޖެނީ ގޮވިއެވެ. "މަންމާ!"\nވަރަށް ގަދަޔަށް ވިދައިލިއެވެ. ޖަވާބެއް ނައެވެ. ހަމަހިމޭންކަން ފިޔަވައި އެހެން އެއްޗެއް އެތާކު ނެތެވެ. ބިންމަތީގައި ހުރި އަލިފާންކަނިތައް މަޑުމަޑުން ފަނޑުވިއެވެ. އެ ތަނުގައި ކަމެއް ހިނގައިފައި ނުވާ ކަހަލައެވެ. ޖެނީ މައްޗަށް ބަލައިލިއެވެ. އުޑުމަތިން ފެންނަނީ އަނދިރިކަން އެކަންޏެވެ.\nދުވަހުގެ އިރު އެރިއިރު ޝާޒްލީ ހޭއަރައި ހަމައަކަށްއެޅިއްޖެއެވެ. މޫސުން ރަނގަޅުވެއްޖެއެވެ. ދިން އަތްވާ އެއްވަރަށް އަޑެއް ވެސް ފެތުރިގެންދިޔައެވެ. ޒޫނާ ގެއްލުނު ވާހަކައެވެ. ފުލުހުން މާލޭގެ އެއްގަމާއި ކަނޑުގެ ސަރަހައްދު ހޯދިއެވެ. ޒޫނާގެ އެއްވެސް ނިޝާނެއް ނުފެނުނެވެ. ދަންވަރު މަގުމަތީގައި އުޅުނު ޒުވާނުންގެ ބަޔަކަށް ވަރަށް ބޮޑު އަލިގުޅައެއް ފެނުނު ވާހަކަ ދެކެވުނު ނަމަވެސް އެ ވާހަކަ ވަޔަކު ނުހިފިއެވެ. އަލިގުޅައިގެ ފޮޓޯއެއް އެކަކަށް ނެގުނެވެ. މީސްމީޑިޔާގައި ފޮޓޯ ދައުރުވިއެވެ. ފޮޓޯ ނެގި މީހާއާއި އޭނަ ގާތުގައި ތިބި ތިން މީހުން ފިޔަވައި އެހެން މީހަކު ފޮޓޯ ގަބޫލެއް ނުކުރިއެވެ.\nހެނދުނު ޢަލީ އައެވެ. އެންމެން އެކުގައި ނުކުމެ ހޯދާހޯދާ ވެސް ޒޫނާގެ ޚަބަރެއް ނުވިއެވެ. ޖެނީއާއި ޒޫނާ ދިމާވިކަމެއް އެކަކަށް ވެސް ނޭނގެއެވެ. ވީމާ، ޒޫނާޔާ ބެހޭގޮތުން ޖެނީއަކާ ސުވާލެއް ނުކުރެއެވެ. ޒޫނާގެ ފިރިމީހާ ހޯދުމުގެ މަސައްކަތް ވެސް ފެށިއެވެ. ޖިނާ ހުރި ތަން ހޯދީ އިދުރީހެވެ. އަށާވީސް ދުވަސް ފަހުންނެވެ. ފުލުހުންނަށް އެންގުމުގެ ބަދަލުގައި ޖިނާ ބަލާ ދިޔައީ އިދުރީހާއި ގާދިރެވެ. އެއީ މެންދުރުގެ އެންމެ އަވި ގަދަ ވަގުތެވެ. ރަށަށް ފޭބިއިރު ޖިނާ ފެންނާކަށް ނެތެވެ. ހޯދަން ދާންވީ ދިމާއެއް އިދުރީހަކަށް ވެސް ނޭނގެއެވެ. އެހެން ތިއްބައި ފެނުނީ ވަލުތެރެއިން ޖިނާ ނުކުތްތަނެވެ. ދުރުން ފެނުމާއެކު ވެސް އެއީ ޖިނާކަން ގާދިރަށް އެނގުނެވެ. ޖިނާގެ އިސްތަށިގަނޑު ކޮނޑާ ހަމައަށް އާދެއެވެ. ތުނބުޅިމަތިމަސް ވެސް ހުރީ ދިގުވެފައެވެ. ލައިގެން ހުރީ ރަތްކުލައިގެ ސޯޓަކާއި ކަޅު ޓީޝާޓެކެވެ. ހަށިގަނޑުން މާ ބޮޑު ތަފާތުކަމެއް ނުފެނެއެވެ. އޭނަ ހުރީ ހުސްފައިގައެވެ. ގާދިރާއި އިދުރީސް ގޮސް ޖިނާއާ ސަލާންކުރިއެވެ. ޖިނާ ވާހަކައެއް ނުދައްކައެވެ. ބިރުގެންފައިވާކަމުގެ އަސަރެއް ނުވަތަ ހައިރާންކަމުގެ އަސަރެއް ވެސް ޖިނާގެ މޫނުމައްޗަކުން ނުފެނެއެވެ. ލޯންޗުގައި އިންއިރު ވެސް ޖިނާ އެއްވެސް ވާހަކައެއް ނުދައްކައެވެ. ގާދިރު ވަރަށް ވާހަކަދެއްކީމައި ވެސް ޖިނާ އަނގަޔަކުން ނުބުންޏެވެ.\nގެއަށް އާދެވުނީ މެންދުރުފަހުއެވެ. ޖިނާ ފެނުމުން ޝާޒްލީއާއި ފަޒޭލަށް އުފަލުން ރޮވުނެވެ. އަޒީޒާ ވެސް ހުރީ ފެންކަޅިވެފައެވެ. މާތްރަސްކަލާނގެއަށް ދުއާކުރުން ނޫން ކަމެއް އަޒީޒާއަކަށް ނުކުރެވެއެވެ. ގެއްލުނު ޒޫނާގެ ވާހަކައެއް ޖިނާ ނާހައެވެ. ޖެނީ ހުރީ ތަންކޮޅެއް ދުރުގައެވެ. ޖެނީއާ ދިމާއަށް ޖިނާ ބަލައިލިއެވެ. ލުއި ގޮތަކަށް ޖިނާ ހިނިތުންވެލިއެވެ. އެ ހިނދު ޖެނީގެ ހިތް އުފަލުން ފޮޅުނެވެ. އެއީ އާ ބާބެއްގެ ހިތްގައިމު ފެށުމެކެވެ.


BREAKING NEWS: UK In Bai Lakka Meehun Fassivejje, Record Adhadheh - Vaguthu\nކޮވިޑް-19 އިން ދިފާއުވުމަށް އެންމެ ގިނަ ބަޔަކަށް ވެކްސިން ދީފައިވާ އެއްގައުމު ކަމަށްވާ އިނގިރޭސިވިލާތުން މިއަދު 52,009 މީހުން ކޮވިޑް-19 އަށް ފައްސިވެއްޖެއެވެ. މިއަދަކީ މިއަހަރުގެ ޖުލައި 17 ވަނަ ދުވަހަށްފަހު އިނގިރޭސިވިލާތުން ކޮވިޑަށް އެއްދުވަސް ތެރޭގައި އެންމެ ގިނަބަޔަކު ކޮވިޑަށް ފައްސިވި ދުވަހެވެ.\nކޮވިޑް ޖެހިގެން މިއަދު އިނގިރޭސިވިލާތުން 115 މީހުން ވަނީ މަރުވެފައެވެ.\nއިނގިރޭސިވިލާތުން ކޮވިޑަށް ފައްސިވާ މީހުންގެ އަދަދު ރެކޯޑް މިންވަރަކަށް އިތުރުވަމުން ދާއިރު 45 މިލިއަން މީހުން ވަނީ ވެކްސިންގެ ދެވަނަ ޑޯޒް ވެސް ފުރިހަމަކޮށްފައެވެ.\nއިނގިރޭސިވިލާތުން ކޮވިޑަށް ފައްސިވާ މީހުންގެ އަދަދު އިތުރުވަމުން ދިޔަ ނަމަވެސް އިނގިރޭސިވިލާތުގައި އިތުރު ހަރުކަށި ފިޔަވަޅުތަކެއް އެޅުމުގެ ވިސްނުމެއް އަދި އެގައުމުގެ ސަރުކާރުން ނުގެންގުޅެއެވެ. ބޮޑުވަޒީރު ބޮރިސް ޖޯންސަން މިއަދު ވިދާޅުވީ އިނގިރޭސިވިލާތުގެ ކޮވިޑްގެ އަދަދުތައް އޭނާ ވަރަށް ގާތުން ބައްލަވަމުން ގެންދަވާ ކަމަށެވެ.\nއިނގިރޭސިވިލާތުން ކޮވިޑަށް ފައްސިވާ މީހުންގެ އަދަދު އިތުރުވަމުން ދިޔަ ނަމަވެސް ކޮވިޑަށް ފައްސިވާ މީހުންގެ ނިސްބަތައް ބަލާއިރު ކޮވިޑް ޖެހިގެން ހޮސްޕިޓަލްގައި އެޑްމިޓް ކުރަން ޖެހޭ މީހުންގެ އަދަދާއި ކޮވިޑް ޖެހިގެން މަރުވާ މީހުންގެ އަދަދު މަދުކަން ތަފާސް ހިސާބުތަކުން ދައްކައެވެ. އެއީ އެގައުމުގެ ގިނަ ބަޔަކު ވެކްސިން ފުރިހަމަ ކޮށްފައިވުމުން ކަމަށް ސިއްހީ ދާއިރާގެ ތަޖުރިބާކާރުން ވިދާޅުވެއެވެ.\nގިނަ ބަޔަކަށް ވެކްސިން ދެވިފައި ވުމުން މިހާރު އިނގިރޭސިވިލާތުގައި ވެސް ކޮވިޑް ކޮންޓްރޯލް ކުރަން މާގިނަ ފިޔަވަޅުތަކެއް އަޅާފައެއް ނުވެއެވެ. ވެކްސިން ފުރިހަމަ ކޮށްފައިވާ މީހުން އެގައުމުން ވެސް ވަނީ މިހާރު ގިނަ ލުއިތަކެއް ދީފައެވެ.


Covid19: Raajjeyge mivaguthu ge haalathu vanee eh hama ehgai hifehettifai: Dr. Nazla\nޑރ.ނަޒްލާ--- ފޮޓޯ: ޕީއެެސްއެމް\nކޮވިޑް19: ރާއްޖޭގެ މިވަގުތުގެ ހާލަތު ވަނީ އެއް ހަމައެއްގައި ހިފެހެއްޓިފައި: ޑރ. ނަޒްލާ\n14 ޖޫން 2020 - 12:15:07\nރާއްޖޭގައި މިވަގުތު ކޮވިޑް19ގެ ހާލަތު އެއް ހަމައެއްގައި ހިފެހެއްޓިފައިވާކަމަށް ނޭޝަނަލް އެމާޖެންސީ އޮޕަރޭޝަން ސެންޓަރު (އެންއީއޯސީ)އިން ބުނެފި އެވެ.\nއެންއީއޯސީން ރޭ ކުރިއަށް ގެންދިޔަ ނޫސްވެރިންގެ ބައްދަލުވުމުގައި ވާހަކަ ދައްކަވަމުން ޑރ. ނަޒްލާ ރަފީގް ވިދާޅުވީ ރާއްޖޭގެ މިވަގުތުގެ ހާލަތަށް ބަލާއިރު ބަލި ކޮންމެވެސް މިންވަރަކަށް ސްޓޭބަލް ކަމަށް ބެލެވޭ ކަމަށެވެ.\nކޮވިޑް19 އަށް ފުދޭވަރަކަށް ޓެސްޓް ކުރެވޭކަން ހާމަކޮށް ޑރ. ނަޒްލާ ވިދާޅުވީ ކޮންޓެކްޓް ޓްރޭސިންގެ މަސައްކަތްތައް ވެސް ކުރިއަށްދާ ކަމަށެވެ. އަދި އޭގެ އިތުރުން ކޮމިއުނިޓީ ތެރެއިން އެކްޓިވް ސަވަޔަލަންސްގެ މަސައްކަތްވެސް ކުރިއަށްދާކަން ފާހަގަކުރެއްވި އެވެ.\n"މިހާރު މި ފެންނަ ފެނުމަށް ކޮންމެވެސް މިންވަރަކަށް ސްޓޭބަލް ވެފަ މިއޮތީ އަޅުގަނޑުމެންގެ ތެރޭގައި ބަލި ހުރި މިންވަރު." ޑރ. ނަޒްލާ ވިދާޅުވި އެވެ.\nރާއްޖެއިން މިހާތަނަށް ކޮވިޑް19 އަށް 2013 މީހަކު ޕޮޒިޓިވް ވެފައިވާއިރު 1217 މީހަކު ވަނީ އެބަލިން ރަނގަޅު ކުރެވިފައެވެ. މިވަގުތު އެކްޓިވް ކޭސްތަކުގެ ގޮތުގައި 786 މީހަކު ތިބި އިރު ރާއްޖެއިން މިބަލީގައި މަރުވެފައިވަނީ އަށް ފަރާތެކެވެ.\nއޭޕްރިލް 15 ވަނަ ދުވަހު މާލެއިން މީހަކު ކޮވިޑް19 އަށް ޕޮޒިޓިވް ވުމާއި އެކު މާލެ ވަނީ ފުލް ލޮކްޑައުނަކަށް ގެނެސްފައެވެ. އަދި ހޯމަ ދުވަހުން ފެށިގެން ލޮކްޑައުނަށް އިތުރު ލުއި ދިނުމަށް ހެލްތް ޕްރޮޓެކްޝަން އެޖެންސީ (އެޗްޕީއޭ)އިން ވަނީ ނިންމާފައެވެ.\nއެގޮތުން ދެވަނަ ފިޔަވަހީގެ ލުއިތަކާއެކު ފަތިހު ފަހަކުން ރޭގަނޑު ދިހައެއް ޖަހަންދެން ހުއްދައަކާއި ނުލާ ބޭރުގައި އުޅުމުގެ ފުރުސަތު ވަނީ ދީފައެވެ.\nކުޑަކުދިންނަށް އަދި ކަސްރަތަށް ނިކުމެވޭނެ ގަޑިތައް:\nއުމުރުން 60 އަހަރުން މަތީގެ މީހުން - ފަތިހު5ކުން ހެނދުނު 8 އަށް\nކުޑަކުދިން - ހަވީރު4ކުން6އަށް\nކަސްރަތު ކުރާ މީހުންނަށް - އިރުއޮއްސި6ކުން ރޭގަނޑު9އަށް\nމީގެ އިތުރުން ލުއިތަކާއެކު ޕާކުތަކާއި މައިޒާންތައް ވެސް ހުޅުވަން ނިންމާފައިވާއިރު އެތަންތަނުގައި އަތްދޮވެވޭނެ އިންތިޒާމުތައް ހަމަޖައްސާނެ ކަމަށް ވެސް މައުލޫމާތު ދީފައިވެއެވެ. އަދި ދޭ ލުއިތަކުގެ ދަށުން އިކޮނޮމިކް މިނިސްޓްރީގެ ހުއްދައާއެކު ފިހާރަތައް ހުޅުވުމުގެ ހުއްދަ ވެސް ދޭން ނިންމާފައިވާއިރު ކެފޭ އަދި ރެސްޓޯރަންޓުތަކުން ދެވޭނީ ހަމައެކަނި ޓޭކްއަވޭ އަދި ޑެލިވަރީގެ ހިދުމަތް ކަމަށް ވެސް މައުލޫމާތު ދީފައިވެއެވެ.


އަހުލާގީ ރިވެތި ސިފަތަކެއް ނެތްނަމަ އެބަޔަކީ ކުރިއަރާފައިވާ ބައެއް ނޫން: ޚުތުބާ – ދިވެހި ނޫސް\nHome ⁄ ދީން ⁄ އަހުލާގީ ރިވެތި ސިފަތަކެއް ނެތްނަމަ އެބަޔަކީ ކުރިއަރާފައިވާ ބައެއް ނޫން: ޚުތުބާ\nއަހުލާގީ ރިވެތި ސިފަތަކެއް ނެތްނަމަ އެބަޔަކީ ކުރިއަރާފައިވާ ބައެއް ނޫން: ޚުތުބާ\nއަހުލާގީ ރިވެތި ސިފަތަކެއް ނެތް ނަމަ އެބަޔަކީ ކުރިއަރާފައިވާ ބައެއް ކަމަށް ނުބެލެވޭނެ ކަމަށް މިއަދުގެ ހުކުރު ޚުތުބާގައި ބުނެފިއެވެ.އިސްލާމް ދީނަކީ ރިވެތި އަހުލާގުގެ ދީން މިމައުޟޫއަށް ރާއްޖޭގެ އެކިކަންކޮޅުތަކަށް އިއްވި ޚުތުބާގައި ބުނީ ރިވެތި އަހުލާގުން ރައްޔިތުން ޒީނަތްތެރިވެފައި ވުމަކީ ސަގާފީ ގޮތުން ގައުމެއް ކުރިއަރާފައިވާކަމުގެ އެންމެ ފުރިހަމަ ނިޝާން ކަމަށާއި، މުސްލިމުންނަކީ އެންމެ މަތިވެރި ސަގާފަތުގެ އަހުލުވެރިން ކަމަށެވެ.ޚުތުބާގައި ބުނީ އެރީތިކަމަކީ މުސްލިމުންގެ ހަޔާތުގައި ހުރިހާ ދާއިރާ އަކަށް ފެތުރިފައިވާން ޖެހޭނެ ރީތިކަމެއް ކަމަށެވެ. ނަމަވެސް މިއަދު އެކަން އޮތީ އެ ގޮތަކަށް ނޫން ކަމަށެވެ.ޚުތުބާގައި ބުނީ މިއަދު މާއްދީ ގޮތުން މުސްލިމުން ވެސް ތިބީ ކުރީގައި ކަމަށާއި، މުސްލިމުން މާއްދީ ގޮތުން ކުރިއެރި ނަމަވެސް ސިއްހީ ރޮނގުންނާއި، ޓެކްނޮލޮޖީ އާއި ތައުލީމީ ރޮނގުން ކުރިއެރިނަމަވެސް އިގްތިސޯދާއި، ކުޅިވަރާއި، ހެވިކަމުގައި ކުރިއެރިނަމަވެސް އިޖުތިމާއީ ފަންނުތަކާއި، ހުނަރުތަކުން ކުރި އެރިނަމަވެސް އަހްލާގީ ރިވެތި ސިފަތަކެއް ނެތްނަމަ އެބަޔަކީ ކުރިއަރާފައިވާ ބައެއް ކަމަކަށް ނުބެލެވޭނެ ކަމަށެވެ. އަދި މުސްލިމުންގެ ފަހުރުވެރި މާޒީގައި މުސްލިމް އުއްމަތް ފައިދާހުރި އިލްމާއި، ފަންނާއި ހުނަރުތަކުގައި ކުރި އަރައި ދިޔަ ފަދައިން އަހުލާގީ ގޮތުން ވެސް ކުރި ހޯދި ކަމަށެވެ. އަދި މިއަދު ވެސް އެގޮތަށް މަސައްކަތް ކުރުމަށް ޚުތުބާގައި ވަނީ ގޮވާލާފައެވެ.މީގެ އިތުރުން ޚުތުބާގައި ބުނީ އިސްލާމް ދީނަކީ އެންމެ މާތް ދީންކަމުގައި ވީއިރު އިސްލާމީ ބައެއް މުޖުމަތައުތަކުން މިއަދު މިފެންނަ އަހްލާގީ މިންގަނޑުން ދަށް ނޭދެވޭ ސިފަތަކަކީ އެމާތް ދީނާ މެދު އެހެން މީހުންގެ ޝައްކުގެ ނަޒަރަކުން ދުށުމަށް މަގުފަހި ކުރުވަފާނޭ ކަމެއް ކަމަށެވެ. އިސްލާމް ދީނަކީ ހުރިހާ މުއާމަލާތެއް ގައި ވެސް ރިވެތި އަހުލާގު އިސް ކުރުމަށް އަންގަވާފައިވާ ދީން ކަމަށެވެ.\nފިރުއައުނު ގެ ގާތަށް ތިޔަ ދެބޭކަލުން ވަޑައިގަންނަވާށެވެ.! ހަމަކަށަވަރުން، އޭނާ އަނިޔާވެރިވެ ހައްދުފަހަނައަޅައި ހިނގައްޖެއެވެ. ފަހެ، މަޑުމައިތިރި ބަހުން ތިޔަދެބޭކަލުން އޭނާއަށް ބަސް ވިދާޅުވާށެވެ.! (އެއީ) އޭނާ ހަނދުމަކޮށް، ނުވަތަ ބިރުވެރިވޭތޯ އެކަމުގެ އުންމީދުގައެވެ.\n~ މާތްﷲ ވަހީކުރައްވާފައިވާ ބަސްފުޅެއްގެ މާނާގައިވެ\nޚުތުބާގައި ބުނީ ބަސްމޮށުމުގައި ވެސް ތިމާ އެމީހަކާ މުހާތަބުކޮށް ވާހަކަ ދައްކާ މީހަކީ ކިތަންމެ ނުބައި މީހަކު ކަމުގައި ވީނަމަވެސް އިސްލާމްދީނުގައި އަންގަވަނީ މަޑުމައިތިރިކަމާ އެކު ރިވެތި ބަހުން ބަސްބުނުމަށެވެ.\nސިއްހަތަށް ފައިދާ ހުރި ފައިބާ އެކުލެވޭ ކާނާ ގިނަ މީހުންނަށް ނުކެވޭ\nދެމަފިރިން ގުޅުވުމަށްވެސް ދުރުކުރުވުމަށްވެސް ސިހުރު ހެދުމަކީ ޙަރާމްކަމެކެވެ!\nއަވަށްޓެރި ހުވަފަތް އަންހެނަކަށް ހެޔޮކޮށް ހިތުމުން އޭނާގެ ދުޢާއިން ތަނަވަސްކަންލިބި މިލިއަނަރަކަށްވި ޒުވާނެއްގެ ވާހަކަ-\nހަރުކަށިފިކުރާ މަޑުކަށިފިކުރުގެ މައްސަލަ- ޙައްޤު ބަސް ބުނަން ނުކެރޭތަނުގައި އޮތީ ހަނުހުރުން ނޫންތޯއެވެ!


Adhaalath Naib Raees Ge Tweet Aai Gulhigen MDP Supportarun Rulhigadhavehjje - Vaguthu\nއަދާލަތުގެ ނައިބު ރައީސްގެ ޓްވީޓާއި ގުޅިގެން އެމްޑީޕީ ސަޕޯޓަރުން ރުޅިގަދަވެއްޖެ\nއަދާލަތު ޕާޓީގެ ނައިބު ރައީސް އަލީ ޒާހިރު ކުރި ޓްވީޓަކާއި ގުޅިގެން އެމްޑީޕީ ސަޕޯޓަރުން ރުޅިގަދަވެ އަނެއްކާވެސް ކޯޅެން ފަށައިފިއެވެ.\nއަލީ ޒާހިރު ކުރެއްވި ޓްވީޓެއްގައި ވިދާޅުވީ ހަތަރު ލީޑަރުންނާއި ހަތަރު ޕާޓީ ގުޅިގެން ފެށި މަސައްކަތް ނިމެން އަދި ގާތްވެސް ނުވާ ކަމަށެވެ.\n"އަޅުގަނޑުމެންގެ ހަމައެކަނި އަމާޒަކީ ޔާމީން ބަލި ކުރުމެއް ނޫން. އޭނާ ހަރާބު ކޮށްފައިވާ މުޅި ނިޒާމް އިސްލާހު ކުރުން. އަދާލަތު ޕާޓީ ލީޑަރު ވެސް އަދިވެސް އޮންނެވީ "ޖަލުގައި" އަދި ލަސްވެގެން އުޅޭކަށް ނުވޭ. ކެތްތެރިކަމާއި ހިކުމަތް އިސްކުރައްވާ." އަލީ ޒާހިރު ވިދާޅުވިއެވެ.\n4 leaders adhi4party gulhigen feshi masaikai nimen adhi gaaives nuvey, alhugandumenge hamaekani amaazaki Yameen balikurumeh noon, eyna kharaabukohffaiva mulhi nizaam islaahukurun, AP leader ves adhives onnevi “jaluga” adhi lasvegen ulheykah nuvey. Kehtherikama hikumai iskurama!\n— Ali Zahir (alipi) (@alixahir) October 10, 2018\nއެމްޑީޕީ ސަޕޯޓަރުން ރުޅިގަދަވީ އަލީ ޒާހިރުގެ ޓްވީޓްގައި އިޝާރާތް ކޮށްފައި ވަނީ ރައީސް ނަޝީދު މިނިވަން ނުވެގެން އަދި އުޅޭކަށް ނުޖެހޭ ކަމަށް ނުސީދާކޮށް އިޝާރާތް ކޮށްފައި ވާތީއެވެ.\nއެމްޑީޕީ ސަޕޯޓަރަކު ބުނީ ކަންކަން އޮޅިގެން އުޅެނީ އެމްޑީޕީ އަށް ނޫން ކަމަށާއި ކަންކަން އޮޅިގެން އުޅެނީ އަދާލަތު ޕާޓީއަށް ކަމަށެވެ. އެމްޑީޕީގެ ކެންޑިޑޭޓަކު ކޮންމެ ނަމެއްގައި ވެރިކަމަށް ގެނައި ނަމަވެސް ވާނީ އެމްޑީޕީގެ ވެރިކަމަށް ކަމަށް އޭނާ ބުންޏެވެ.\nއެމްޑީޕީގެ އިތުރު ސަޕޯޓަރަކު ބުނީ އިންތިޚާބު ކާމިޔާބު ކުރަން ޖުމްހޫރީ ޕާޓީ އާއި އަދާލަތު ޕާޓީގެ ސަޕޯޓަރުން ކުރި ކަމެއް ނެތް ކަމަށާއި ކާމިޔާބުވީ އެމްޑީޕީ ސަޕޯޓަރުން ކުރި މަސައްކަތުން ކަމަށެވެ. ރައީސް ނަޝީދު އެކަނި ނިކުތަސް އިންތިޚާބު ކާމިޔާބު ވާނެ ކަމަށް އޭނާ ބުންޏެވެ.\nއެމްޑީޕީ ސަޕޯޓަރަކު ބުނީ މިއީ އެމްޑީޕީގެ ވެރިކަމެއް ކަމަށާއި އެކަން ހަޖަމް ކުރަން ޖެހޭނެ ކަމަށެވެ.\nއަލީ ޒާހިރުގެ ޓްވީޓަށް ޖަވާބު ދިން މީހަކު ބުނީ ގާސިމް އިބްރާހިމަކީ ގައުމަށް އެންމެ ބޮޑަށް ގައްދާރުވި އެކަކު ކަމަށެވެ.\nއިންތިޚާބު ކާމިޔާބު ކުރެވުނު ނަމަވެސް އިދިކޮޅު ރިޔާސީ ކެންޑިޑޭޓަށް އަދި މަގާމާއި ހަވާލު ނުވެވިގެން އުޅެނިކޮށް ކޯލިޝަންގެ ތެރޭގައި މިހާރު ވަނީ ހުޅު ރޯވެފައެވެ. ހާއްސަކޮށް ޖުމްހޫރީ ޕާޓީގެ ލީޑަރު ގާސިމް އިބްރާހިމާއި، އޭނާގެ އަނބިކަނބަލުން އައިޝަތު ނަހްލާ އަށް އެމްޑީޕީގެ އެކްޓިވިސްޓުން ގެންދަނީ ވަރަށް ބޮޑަށް ފާޑުކިޔަމުންނެވެ.\nމިހާރު ބައެއް ފަރާތްތަކުން ލަފާކުރާ ގޮތުގައި އިބޫ މަގާމާއި ހަވާލުވުމުގެ ކުރިން ކޯލިޝަން ރޫޅިގެން ދާނެއެވެ.\nމިހަކު ތެދެއްބުނެފިޔޔާ އެވީ ތެޅިބާލަން ކޮންމެވެސް ކަމެއް އޮންނާނެ އަދާލަތަށް ނޭނގި ނަމަވެސް އެމްޑީޕީ އަށް ވެވިފަ ރިޝްވަތުގެ ކަޅު ފައިސާ ގެ ކަމެއް\nއޮކްޓޯބަރ 11, 2018 10:53\nބާތިލް އެއްޗަކަށް ދިރިހުރުމުގެ ޙައްގުއެއްނެތް/ ވަރަށް އަވަހަށް ރޫޅޭނެ\nޙައްތަހާވެސް ވެރިކަން ބޭނުން މީހުން....މިއޮތީވާ ގާއުމެއް\nއޮކްޓޯބަރ 11, 2018 11:07\nއަދާލަތު މައިތިރިވުމަށް އަހަރެންވެސް އެދެން އަހަރެމެން ވޯޓުދިނީކީ އަދާލަތަށްނޫން. ވަރަށް ސާފު.\nއޮކްޓޯބަރ 11, 2018 16:09\nއަހަރެން ވޯޓް ދިނީ އެމް ޑީީ ޕީ އަކައްނޫން\nއޮކްޓޯބަރ 11, 2018 11:08\nމީ ފިތުނަ ފަސާދަ އުފައްދާ ލިޔުމެއް\nއޮކްޓޯބަރ 11, 2018 11:09\nޢަލީ ޒާހިރުއަށް އެނގިވަޑައި ނުގަންނަވާތޯ އެމް.ޑީ.ޕީ.... ފިތުނަވެރި ބަޔަކާއެކު ޢަލީ ޒާހިރުމެންނަށް ކޮން ކަންކަމެއްތޯ ރަނގަޅުކުރެވޭނީ... އަޖައިބު\nތިޔާތިބީ ވެރިކަން ކުރެވިފޭ! ވެރިކަމާހެދި ހޭބަލިވާމީހުން ފެނޭނު. މޑޕ މީހުން ދުވަހަކުވެސް ދިވެހި ޤައުމަށް ހެވެއްނޭދޭނެ. އަދި ފޯރިހުންނާނީ މިނިސްޓަރުން ނަގާއިރު. ކަލޯ މަގެންދާއްޗެ އެތަނަށް. ހަމަ ބިނދިބިނދިފައި ބަނޑުގަ އަތްއަޅާފަހޭން. އެހެންކަމަކުނޫން..\nއޮކްޓޯބަރ 11, 2018 11:14\nއެމް.ޑީ.ޕީ އަކީ އަބަދުވެސް ހާޑުވެފައި ތިބޭ ބައެއް.\nއޮކްޓޯބަރ 11, 2018 11:17\nމަ ކުރިންވެސް ބުނިންއެމްޑީޕީ ވަނީ އެމްޑީޕީ އަށޭ. މާ ފުއްޕަންޏާ އަނެއްކާ ވައްޓާލަނީ. ޓި ގޮލާ އިނދަޖެހިފައި އޮއްވައި ނަގައި ކޮޅަށްޖެހީ މަމެން\nއިބޫ ވިދާޅުވީ ނުޙައްޤުން ޖަލަށްލެވިފައިވާ ސިޔާސީ ހުރިހައި ޤައިދީން މިނިވަންކުރައްވަން. އަދި މިއުޅެނީ އިބޫ ވެރިކަމާ ހަވާލުވެވަޑައިނުގެން. ނަމަވެސް ބައެއްބޭފުޅުން މިނިވަންވެފައި އަނެއްބައިބޭފުޅުން މިނިވަންނުވުމަކީ އަދި މައްސަލަޔަކަށް ބަލަންޖެހޭ ކަމެއްނޫން. މައްސަލަޔަކަށްވާންވާނީ އިބޫ ވަޑައިގެން އެކަން ނުކުރެއްވިއްޖެނަމަ ނޫންތޯ؟ ކުރީން މިނިވަންވީ ބަޔަކު މިނިވަންވީތީވެސް އިބޫއަށް ޝުކުރު ޙައްޤުވާނެ! އެކަން ވިދާޅުވީ އިބޫކަމުގައިވާތީ...... ކެތްތެރިވެވަޑައިގަންނަވާ! إن الله مع الصابرين\nއޮކްޓޯބަރ 11, 2018 11:33\nތީ ބޮޑުވަރު އެމްޑީޕީއަކަސް ޖޭޕީއަކަސް އަދާލަތަކަސް އަދި ޕީޕީއެމްއަކަސް. ހުދު އަޅުގަނޑަކީވެސް އެމްޑީޕީ މެމްބަރެއް. ކޮންމެމީހަކު ކޮންމެ އެއްޗެއްކިއަސް ރަނގަޅުވާހަކައެއް ދެކެވިއްޖެނަމަ އެކަން ހެޔޮހިތުން ގަބޫލުކުރަންދަންނަ ބަޔަކަށް އަޅުގަނޑުމެން ވާން އެބަޖެހޭ. އަޅުގަނޑުވެސް އިންތިހާއަށް ދެރަވެ ހިތާމަކުރާނަން ރައީސް ނަޝީދު މިގައުމަށް އެނބުރި ވަޑައިގަންނަވާ ވަގުތު އަނބުރާ ޖަލަށް ގެންގޮސްފިނަމަ. ސަބަބަކީ ރައީސް ނަޝީދަކީ މިގައުމުގެ ސާފު އަގުލަބިއްޔަތު އަޅުގަނޑުވެސް ހިއްސާވާ ގޮތަށް އެންމެ ލޯބިވާ އަދި އެންމެ ތާއީދުކުރާ އަދި އެންމެ ފަޚްރުވެރިވާ ރައީސް. އެކަމަކު ހެވާއި ނުބައި ވަކިކުރަންދަންނަ މީހެއްކަމަށް ވެއްޖިއްޔާ ގަބޫލުކުރާނެ މިގައުމުގެ ކޯޓުތަކުން ނުހައްގުން ކުރިނަމަވެސް އެމަނިކުފާނަށް ހުކުމެއް ކޮށްފަ އެބައޮތްކަން. އެހުކުމް ބާތިލް ނުކުރާހާ ހިނދަކު އެމަނިކުފާނާއި ދޭތެރޭކަންތައްވާނެ ގޮތެއް ޔަގީނަށް ދަންނަވަންދަތި. އެހެންވީމަ ޗެއާޕާސަން އުސްތާޒު ހަސަންލަތީފުވެސް ބަސްމަގު ހުރިގޮތް ތަންކޮޅެއް ހަރުކަށިކަމުން އެހެންޕާޓީތަކުގެ މެމްބަރުންވެސް ހޫނުވީކަމަށް ބެލެވެނީ. އަޅުގަނޑުވެސް އެމްޑީޕީގެ މެމްބަރެއްގެ ހައިސިއްޔަތުން ބުނެލަން ބޭނުންވަނީ ހިނގާށޭ މާޒީހަނދާން ނައްތާލާފަ ކުރިމަގާއިދޭތެރޭ ފުންކޮށްވިސްނަން. އަޅުގަނޑުވެސް ހިތުގެ އަޑިން ގަބޫލުކުރަން އަޅުގަނޑުމެންނާއިއެކު މިތިބަ އިއްތިހާދުގެ ބޭފުޅުން މާޒީގަ އަޅުގަނޑުމެންނާއި ދޭތެރޭ ދެކުނީ ރަނގަޅަކަށް ނޫންކަން. ނަމަވެސް ގަބޫލުކުރާހިތް އޮތީ އެބޭފުޅުންގެވެސް ނިޔަތް ރަނގަޅުވީމައޭ ގުޅިގެން މަސައްކަތްކުރަން އައިސް އެތިބީ.\nއޮކްޓޯބަރ 11, 2018 14:54\nވަރަށް ރީތި ކޮށް ލިޔެފައޮތް ހީލަތްތެރި ވާހަކައެއް. ތިޔަބުނިގޮތަށް މާޒީ ހަދާންނައްތާލައިގެން ނޫނީ އަންނި ސަލާމަތަކުން ނުބެހެއްޓޭނެ. ހަމަ މިސަބަބާހުރެ އިބޫއަށް އޭނާގެ ވައުދު ނުފުއްދޭނީ. ފިސާރި ބަލަންހުންނާތި.\nއޮކްޓޯބަރ 11, 2018 11:35\nކޯލިޝަނޭ ކިޔައިގެން މައުމޫނާ ގާސިމާ އަދާލަތާ މިއެންމެން ވެގެން އެމްޑީޕީއާ ގުޅިގެން ޔާމީންގެ ހެޔޮވެރިކަން ނިމުމަކަށް ގެނައުމަށްޓަކައި ނުކުރާކަށް މަސައްކަތެއް ނެތް!! އެއްގޮތުން ނުވިއްޔާ އަނެއްގޮތުން އެކަން ދިޔައީ ކުރަމުން!! ނިޒާމުގެ އެތެރެއިންނާ ބޭރުން!! ކޯލިޝަންއިން ރައިސްކަމަށް މިއައީ އެމްޑީޕީގެ ކެންޑިޑޭޓް އިބޫ!! ނަމަވެސް މިއަދު މިވީ ނުވަތަ މިވަނީ ކިހިނެތްތޯ!! ގާސިމް ކުރި މަސައްކަތެއް ނެތް!! މައުމޫނު ކުރި މަސައްކަތެއް ނެތް!! އަދާލަތުން ކުރި މަސައްކަތެއް ނެތް!! ދެންވެސް ތިބިއްޔާ ތިބި ބަޔަކު ކުރި މަސައްކަތެއް ނެތް!! ނުވަތަ މިމީހުން މަސައްކަތެއް ކުރިކަމަކަށް އެމްޑީޕީގެ ގިނަ ބަޔަކާ އިސް އެކްޓިވިސްޓުން ބަލައި ނުގަނޭ!! މިއީ އެމްޑީޕީގެ ވެރިކަމެއް ކަމަށް މިޖަހަނީ ސިއްކަ!! ކޯލިޝަނެއް ނޫނޭ!! އެމްޑީޕީ ވާނީ ހަމަ އެމްޑީޕީއަށް!! އެޕާޓީގެ ފިކުރެއް ބަދަލެއްނުވާނެ ޔާމީން ބުނިގޮތަށް!! އެމީހުންނަކީ ހަމަ "ހިޔަޅު" ވިސްނުން ގެންގުޅޭ ބައެއް!! ޒާތީ ކަންކަން ކުރިއަށް ނެރެގެން ޔާމީންގެ ވެރިކަން ބަދަލުކުރަން މައުމޫނާ ގާސިމާ ދެމީހުން އިސްކޮށް މިއުޅުނީ އެމްޑީޕީ ގޮވައިގެން!! އަދިވެސް މިމީހުން ވިސްނާކަށް ނުވޭތޯ!! ގައުމު ހަލާކުގެތެރެއަށް ދާން ފުރުސަތުނުދީ އަދިވެސް ކުރިއަށްދާން ވަގުތު ހަމަ އެބައޮތް!! އަޅުގަނޑު އެދެނީ އެންމެ ފުރަތަމަ ގައުމު އިސްކުރަން މިބޭފުޅުންވެސް!!\nކޯލިޝަނެއްގައިވެސް ވެރިކަންކުރާ ޕާޓީއެއް އޮންނާނެ. ދެންތިބޭނީ ސަޕޯޓަރުން.ހެހެހެހެހެ\nއަހަރެންވެސް ހަމަ ކޮސްވެއްޖެ އަދާލަތު މިއުޅެނީ މޮޔަވެގެންތަ ކާކު ކޯލިޝަނަށް ވޯޓް ދިނީ ވޯޓް ކަރުދާހުގައި އޮތީ ޕީ ޕީ އެމް އާ އެމް ޑީ ޕީ ވާހަކަ އަދާލަތު ވާހަކައެއް ޖުމްހޫރީ ޕާޓީ ވާހަކައެއްނެތް\nއަދާލަތާ ޖުމްހޫރީ ޕާޓީ ދުރަށްޖައްސާލާ އެމީހުން މައިތިރި ކުރޭ އެމް ޑީ ޕީ މިތިބެނީ ކިޔެއްވެފާތަ\nއޮކްޓޯބަރ 11, 2018 11:58\nކޯލިޝަން ރޫޅާލުން ވަަރަށްމުހިއްމެވެ އެހެން\nނުވެއްޖެނަމަ އމޑޕގެ ހީލަތްތެރި ރޭވުމުގެ\nތެރެއިން ހިއްސާދާރުން ބާކީކޮށް ހަރާންކޯރު\nވާނެކަން ކަށަވަރެވެ އެޕާޓީގެ އިސް މީހުންނަކީ ސައިތާނީ ފިކުރުގެ ބައެކެވެ އަދާލަތު ތިޔައޮތީ\nސައިޚުންނާއެކު ނގ ފިތިފައެވެ.\nޕާޓީ ސިސްޓަމް އައިފަހުން ކޯލިޝަން ނަހަދާ އެއްދައުރަކުވެސް އިންތިޚާބު އެއްބަޔަކަށްވެސް ކާމިޔާބެއްނުވޭ ފުރަތަމަ ނަޝީދު ދެން ޔާމީނު މިފަހަރު އިބޫ މިއިން ކޮށްފަހަރަކުވެސް ކާމިޔާބުވީ ކޯލިޝަނަށް ވިސްނާ 2013 ގައި އެއްކޮޅުން ނަޝީދު އަނެއްކޮޅުން ޔާމީނު ދެންގާސިމު އެކަކަށްވެސް ކާމިޔާބެއްނުވި ދެން ޔާމީނު ގާސިމާ އަދާލަތާއެކު ކޯލިޝަންހެދީ އެފަހަރު ކާމިޔާބުވީ ޔާމީނު އެކަމަކު ޔާމީނުވެސް ހެދިގޮތަކީ މިހާރު އެމްޑީޕީއިން އެހަދާގޮތަށް ތިމާ އަމިއްލަ އެއްޗެއްކަމަށްހެދީ ކޮށްމީހަކުވެސް ވެރިކަން ހޯދަންވީމާ ގާސިމް ވަރެއްނެތް ލިބުނީމާ ގާސިމަށްވުރެ ނުބައިމީހަކުނެތް ؟\nމި މީހުން އެކަކު އަނެކަކަށް ރާކަނިމަސް ކާންދޭނީ! އަޅެ އެހެންނު ވާނީ! ހުސް މުނާފިގުން ތިބީ! ރައްޔިތުންނަށް މުޅިންވެސް ހެދީ ދޮގު! މިހާރު މި އިންތިޒާރުކުރަނީ މައުމޫނާއި އޭނާގެ އަނބިދަރިން ބަޑިފަޅައިގެން ދާނޭ އިރަކަށް!\nއޮކްޓޯބަރ 11, 2018 12:45\nރާއްޖެ ހަލާކު ކުރީ ގާސިމް އާ އަދާލަތުން..؟ ގައުމު އިސްލާހުކުރަން އަބަދުވެސް އުޅޭ ބަޔަކީ އެމްޑީޕީ. މާލަސް ތަކެއް ނުވެ ކޯލިސަން ބައިބައި ވެގެން ދާނެ... ގާސިމް ބަގާވާތް ކުރާނީ... މިހާރު އެއުޅެނީ ބަގާވާތް ކުރުމުގެ މަގުމަތީގައި....!5އަހަރަކު އިބޫއަކަށް ވެރިކަމެއް ނުކުރެވޭނެ ގާސިމް ދޫކޮއްފަ ހުރެގެނެއް... ބޮޑު ބަގާވާތް ދެން އަންނާނީ...\nކޯލިސަންގެ ވެރިކަމެއްގެންނަން އަދާލަތުންކުރިކަމެއް ނެތެވެ. ޓްވީޓަކުން ނިންމާލައިގެން ތިބީއެވެ. ބަޔަކު ރުފިޔާ ޚަރަދުކޮށްގެން ގެނައި މި ވެރިކަމުގެތެރެޔަށް އަދާލަތުން އަތްބޭނޭނޭގޮތެއް ނޯންނާނެއެވެ.\nއޮކްޓޯބަރ 11, 2018 13:09\nއަޅަމެންގެވެރި ރައްބު މި އަނިޔާވެރި ކޯޅޭސަން ބައިބާ ކުރައްވާ އެބައި މީހުންގެ ނިކަމެތި ކުރައްވާ އަޅަމެންގެ މުސްލިމު ވެރިޔާ ރައީސް عبدالله ޔާމީން ޢަބްދުލް ޤައްޔޫމަށް ނަޞްރު ދެއްވާދޭންވެأمين.\nއޮކްޓޯބަރ 11, 2018 13:42\nދަހިވެތި ކަމުގެ ހައްދެއްނެތް އެމް.ޑީ.ޕީ ގަމާރުން\nއޮކްޓޯބަރ 11, 2018 13:45\nއެމް.ޑީ.ޕީ އެކަނި ނިކުމެ ކާމިޔާބު ވާނެ ނަމަ 2013 އިން 2018 ހުންނާނީ ރައީސް ނަޝީދު. ީ އެމް.ޑ ީ ޕީ ގައި ތިބި ވާނުވާ ނޭނގެ ބަޔަކަށް ނޭނގެ ކޯލިޝަން އެގްރިމެންޓް ގައި އޮތް އެއްޗެއް. ރައީސް ނަޝީދުއަށް ބާރު ލިބޭކަށް ބޭނުން ނުވާ މީހުން މިގައުމުގައި ގިނަ ވާނީ.. އިބޫ އަށް ވޯޓު ދިނީ ، އިބޫ އާއި ފައިސަލް ގެ އަޙްލާގާއި ، ބެކްގރައުންޑް ރަގަނޅުވީމ އާއި ގާސިމް އާއި މައުމޫން އަދި އަދާލަތު ފަހަތަށް އަރައި ތިބުމުން.\nއޮކްޓޯބަރ 11, 2018 14:30\nއެމްޑީޕީއަކީ މިރާއްޖޭގަ އޮތް ބޮޑާ ކިބުރުވެރި އެންމެ ގޮތްކުޑަ ޕާޓީ. އެކަން ތިޔަ ކޮއެލިޝަންގެ ބައިވެރިންނަށް ނޭނގުނީތީ ހިތާމަކުރުން.\nއޮކްޓޯބަރ 11, 2018 14:49\nއޮކްޓޯބަރ 11, 2018 18:22\nތިދަނީ ރަނގަޅަށް.. އަދި މިއުޅެނީ ނުފެށިގެން.. ދެން ލަލަލާ\nއޮކްޓޯބަރ 14, 2018 09:36\nދެރައީ ތިބުނާކޯލިޝަންހެދި ލީޑަރުންނަށް އެމްޑިޕީ އަކީ އަންނި ކަން ނޭނގުނީމަ. އަންނީގެ ފިކުރުބަދަލެއް ނުވާނެ. އިބޫއާއި ފައިސަލްގެ ބާރެއް ނުހިނގާނެ. މިހާރު ޣައިރުދީންތައް ފަތުރަން މަސައްކަތްކުރާ ބޮޑެތިޖަމާއަތް ތަކުން އެްޮށްގެން ގޮވާނަގަނީ އިބޫގެ ވެރިކަމުގައި ރާއްޖޭގައި ކްރިސްޓިއަން ދީންފަތުރަން ފަސޭހަ ވާނެވާހަކައާއި، އިބޫގެ5އަހަރު ނިމުމުގެ ކުރިން ރާއްޖޭގަ ޗާޗޮ އަޅާނެވާހަކަ. އެހާ ޔަގީންކަމާއެކު އެމީހުން އެހެންބުނާނީ ކަމެއްވީމަތާދޯ! އެޚަބަރުތަކަށް ކޮމެންޓްކޮށްފަހުރި ދިވެހިދަރިން އެއީ މައްސަލައެއް ނޫންކަމަށްނުނެ. ކިޔާލާފަ ލޮލުންކަރުހިލުނު. ﷲއަށް ޝަރީކްކުރުމަށްވުރެ ބޮޑުފާފައަކީ ކޮބައިތޯ. އަދި ﷲ އަށް ޝަރީކް ކުރުމަށް މަގުފަހިކޮށްދިނުމަކީ ކިހާވަރެއްގެ ކަމެއްތޯ؟


Feyrumaai tekunves nuhuttuvi inthihaagai!\nމީހުނަށް އޮޅުވާލައިގެނާއި ފޭރިގެން ފައިސާ އަތުލުން ފަދަ މައްސަލަތައް ރާއްޖޭގައި ވަރަށް ބޮޑަށް އިތުރުވެފައިވޭ\nމަކަރާއި ހީލަތުން މީހުންގެ އަތުން ފައިސާ ހޯދުން ރާއްޖޭގައި މިހާރު އާންމުވެފައި ވެއެވެ. އެފަދަ އަމަލުތަކުގެ ސަބަބުން އެތައް ބަޔަކަށް މާލީ ބޮޑެތި ގެއްލުންތައް ދަނީ ލިބެމުންނެވެ. މަކަރާއި ހީލަތް ހަދާ މީހުންގެ ރޭވުންތެރިކަން މޮޅު ކަމުން ނޭގި ހުއްޓާ އެތައް ބަޔަކު ކުށްވެރިންނަށް ވެސް ވެއްޖެ އެވެ. މަކަރާއި ހީލަތުން ހޯދި ފައިސާގެ އަދަދުތައް އުޅެނީ ފިއްކަޑައިގެންދާހާ މަތީގަ އެވެ. މިގޮތަށް ހޯދާ ފައިސާ އަނބުރާ އޭގެ ހައްގުވެރިންނަށް ހޯދައި ދިނުމުގައި ވެސް ބޮޑެތި ގޮންޖެހުންތައް ހުރެވެ. ކުށްކުރާ މީހުންގެ ހުޝިޔާރުކަން އޮއްވައި އިދާރާތަކުން ދޭ އިރުޝާދުތަކަށް ބައެއް މީހުން އަމަލު ކުރަމުން ނުދާތީ މަކަރާއި ހީލަތުން ފައިސާ ހޯދުން ހުއްޓުވަން އިދާރާތައް ވެސް ވަނީ ނުކުޅެދިފަ އެވެ.\nފައިސާ ހޯދަނީ ކޮން ގޮތަކުން\nމާލެ ސަރަހައްދުގައި ތަންތަން ކުއްޔަށް ދޫކުރުމުގެ ވިޔަފާރިއަކީ ޑިމާންޑް އޮތް ވިޔަފާރި އެކެވެ. އެހެންކަމުން ތަންތަން ކުއްޔަށް ދޭނެ ކަމަށް ބުނެ އެޑްވާންސްގެ ގޮތުގައި ބޮޑެތި އަދަދުތަކުން މީހުންގެ އަތުން ފައިސާ ނަގާ، ފިލައިގެން އުޅުމަކީ ވަރަށް އާންމު ކަމެކެވެ. ރާއްޖޭގައި އޮންލައިންކޮށް ވިޔަފާރި ކުރުން ވަރަށް ބޮޑަށް ފުޅާވެފައިވާއިރު ޑެލިވަރީ ކޮށްދޭނެ ކަމަށް ބުނެ ފައިސާ ނެގުމަށް ފަހު ތަކެތި ޑެލިވަރީ ނުކުރާ މައްސަލަ ވެސް ގިނަ އެވެ.\n"ރާސްޓަސް" އަދި "ރީލޯޑް" ކުރުމުގެ ނަމުގައި މީހުނަށް ދޭ ގެއްލުންތައް ގިނަ އެވެ. އޮންލައިންކޮށް ވިޔަފާރިކުރުމަށް ފަހު ސައްހަ ނޫން ޓްރާންސްފާ ސްލިޕް ފޮނުވުމަށް ފަހު ފިހާރަތަކުން މުދާ ނެގުން މިއީ މިވަގުތު އާންމުކޮށް ހިނގަމުންދާ ކަމެކެވެ. ރާއްޖެއިން ބޭރުން މުދާ އެތެރެ ކޮށްދޭނެ ކަމަށް ބުނެ މީހުންގެ އަތުން ލައްކައިން ފައިސާ ނެގުމަށް ފަހު މުދާ ގެނެސްދީފައި ނުވާތީ އެތައް ބަޔަކު ބަނގުރޫޓް ވެއްޖެ އެވެ. އެކި ތަންތަނުން ހިންގާ ތަފާތު ޕްރޮމޯޝަންތަކުގެ ނަމުގައި ފައިސާ ހޯދުން ވެސް މިއީ އޮޅުވާލައިގެން ފައިސާ ހޯދާ ގޮތެކެވެ. އަދި ނުދަންނަ ނަންބަރުތަކުން ގުޅައި އެއީ އާއިލާ މީހެއް ކަމަށް ބުނެ ރަހުމަތްތެރި ގޮތަކަށް ވާހަކަ ދައްކައި މީހާގެ ވިސްނުމާ ކުޅެލައިގެން ފައިސާ ހޯދުމަކީ ވެސް ހިނގަމުންދާ ކަމެކެވެ.\nފުލުހުން ބުނާ ގޮތުގައި ކޮވިޑްގެ ހާލަތު ގޯސްވެ އިގްތިސޯދީ ބޮޑެތި ގެއްލުންތަކެއް އެތައް ބަޔަކަށް ލިބިފައިވާ މި ދުވަސްވަރު މަކަރާއި ހީލަތް ހެދުން ވަނީ ވަރަށް ބޮޑަށް އިތުރުވެފަ އެވެ. އެފަދަ މައްސަލަތަކުގެ ތެރެއިން މިވަގުތު އެންމެ ގިނަ އިން ހުށަހަޅަނީ ފޭކް ސްލިޕް ފޮނުވައިގެން ވިޔަފާރި ކުރާ މައްސަލަތަކެވެ.\n"[އެމީހުން] އެންމެ ފުރަތަމަ ފިހާރަ އަށް ގޮސް ގަންނަން ބޭނުންވާ ތަކެތީގެ އަގުތައް ހޯދަނީ. އެގޮތަށް ނަގާ ތަކެއްޗަށް އަރާނެ ޖުމްލަ އަދަދު ބަލާފައި އޭގެ ފަހުން ސްލިޕް ތައްޔާރު ކޮށްގެން އަނބުރާ އެ މީހުން ދަނީ ފިހާރައަށް. އެމީހުން ސްލިޕްގައި އެބަޖަހާ [ވިޔަފާރިކޮށް ނިންމޭނެ ކަމަށް] ލަފާކުރާ ވަގުތު. އޭގެ ފަހުން ވިޔާފަރިކުރާ ތަނަކަށް ސްލިޕް ކޮޅު ފޮނުވުމަށް ފަހު އިރުކޮޅެއް ފަހުން އެ ސްލިޕް ޑިލީޓް ކޮށްލަނީ،" ފޭކް ސްލިޕް ފޮނުވާ މީހުން އަމަލުކުރާ ގޮތް ފުލުހުންގެ ސްޕްރިންޓެންޑެންޓް އޮފް ޕޮލިސް އަލީ ފާއިޒު ވިދާޅުވި އެވެ.\nފުލުހުންގެ ތަފާސްހިސާބުތަކަށް ބަލާއިރު މާލެ އާއި އަތޮޅުތަކުން ވެސް މަކަރާއި ހީލަތުގެ މައްސަލަތައް ހުށަހަޅާ މިންވަރު ވަނީ އިތުރުވެފަ އެވެ. އެގޮތުން އަތޮޅު ތަކުން މަކަރާއި ހީލަތުގެ 127 މައްސަލައެއް މިދިޔަ އަހަރު ފުލުހަށް ހުށަހެޅި އެވެ. އޭގެ ކުރީ އަހަރު އަތޮޅު ތަކުން ހުށަހަޅާފައިވަނީ އެފަދަ 101 މައްސަލަ އެވެ. މާލެ ސަރަހައްދަށް ބަލާއިރު މަކަރާއި ހީލަތުން ފައިސާ ހޯދި ކަމަށް ބުނާ 482 މައްސަލައެއް މިދިޔަ އަހަރު ހުށަހަޅާފައިވެ އެވެ. އޭގެ ކުރީ އަހަރު މާލެއިން ހުށަހަޅާފައި ވަނީ މި ބާވަތުގެ 397 މައްސަލަ އެވެ. އަދި މިއަހަރުގެ މިހާތަނަށް ވަނީ މަކަރާއި ހީލަތުން ފައިސާ ހޯދުމުގެ 259 މައްސަލައެއް ފުލުހުންނަށް ހުށަހަޅާފަ އެވެ.\nމޯބައިލް އެޕަކުން ކާނާ ގެނައުމަށް މީހަކު އޯޑަރު ކުރަނީ. އޯޑަރު ކުރާ ތަކެތި ނުލިބޭ މައްސަލަ ވަނީ ބޮޑުވެފައި -- ފޮޓޯ: ބީއެމްއެލް\nމަކަރާއި ހީލަތް ހަދައިގެން ފައިސާ ހޯދާފައިވާ ކަމަށް ބުނެ މިދިޔަ އަހަރު ފުލުހުންނަށް ހުށަހަޅާފައިވާ މައްސަލަތަކުގައި 3.5 މިލިއަން ރުފިޔާ އޮޅުވާލައިގެން އަތުލާފައި ވެއެވެ. އަދި މިއަހަރުގެ މިހާތަނަށް ހުށަހެޅި މައްސަލަ ތަކުގައި 3.9 މިލިއަން ރުފިޔާ އޮޅުވާލައިގެން ވަނީ އަތުލާފަ އެވެ. މިދިޔަ އަހަރުން ފެށިގެން މިދިއަ ޖޫން މަހުގެ 16 ވަނަ ދުވަހުގެ ނިޔަލަށް މިބާވަތުގެ މައްސަލަ ތަކުގައި ޖުމްލަ 7.4 މިލިއަން ރުފިޔާ ފޭރިގެންފައި ވެއެވެ.\nއެމްއެމްއޭގެ ފައިނޭންޝަލް އިންޓެލިޖެންސް ޔުނިޓް (އެފްއައިޔޫ) ގެ 2018 ވަނަ އަހަރުގެ އަހަރީ ރިޕޯޓަށް ބަލާއިރު ފައިސާ ހޯދަން ވެގެން ރާއްޖެއިން ބޭރުގެ ހީލަތްތެރިން އޮޅުވާލައިގެން ފޮނުވާފައިވާ އީމެއިލްތައް މެދުވެރިކޮށް 2017 ވަނަ އަހަރު ދިވެހި ކުންފުނިތަކުން 303،290 ޑޮލަރު ހޯދަން މަސައްކަތް ކޮށްފައިވެ އެވެ. ހީލަތްތެރިންގެ އަވާގައި ޖެހިގެން ދިވެހި ބައެއް ކުންފުނިތަކުން 72،070 ޑޮލަރު ނުވަތަ 1.1 މިލިއަަން ރުފިޔާގެ މުއާމަލާތް 2017 ވަނަ އަހަރު ކުރި އެވެ.\nމަކަރާއި ހީލަތް ހެދުމުގައި އުޅެނީ ކުށްވެރިން\nފުލުހުންގެ ތަހުގީގުތަކަށް ލިބިފައިވާ މައުލޫމާތަށް ބަލާއިރު މަކަރާއި ހީލަތް ހަދައިގެން ފައިސާ ހޯދުމުގެ އަޑީގައި ތިބެނީ ކުށްވެރިންނެވެ. އެންމެ ފުޅާކޮށް ހިންގަނީ މާފުށި ޖަލުގައި ތިބޭ ގައިދީންގެ ބަޔަކާއި ކުރިން ޖަލުގައި ތިބުމަށް ފަހު މުޖުތަމައަށް ދޫވެފައި ތިބި ބަޔަކާ ގުޅިގެނެވެ. އޭގެ ތެރޭގައި ބިދޭސީން ވެސް ކޮންމެވެސް ވަރަކަށް ބައިވެރިކުރެ އެވެ.\nފާއިޒު ވިދާޅުވި ގޮތުގައި އޮޅުވާލައިގެން ފައިސާ ހޯދަން ކުރާ ކޯލް ތަކުގެ 90 ޕަސަންޓް ކޯލް ކޮށްފައިވަނީ ޖަލުންނެވެ. މުޖުތަމައުގެ ތެރެއިން މިފަދަ ކޯލްތައް ކުރާ ދެ ސަރަހައްދެއްގެ ގޮތުގައި ޅ. އަތޮޅާއި ލ. އަތޮޅު ފުލުހުން ވަނީ ފާހަގަކޮށްފަ އެވެ. އަދި އައްޑޫ ސިޓީން ވެސް މިފަދަ ކޯލްތައް އައުން ވަނީ އިތުުރުވެފަ އެވެ.\nޖަލުން ކުރާ ކޯލަކުން ހޯދާ ފައިސާ އަތުލައިގަތުމުގަ އާއި އެކި ދިމަދިމާލަށް ފައިސާ ފޮނުވުމުގައި ހަރަކާތްތެރި ވަނީ ޖަލުން ދޫވެ ރަށު ތެރޭގައި ކުށުގެ ވެށީގައި އުޅޭ މީހުނެވެ.\nފާއިޒު ވިދާޅުވި ގޮތުގައި އޮޅުވާލައިގެން މީހުންނަށް ފޯނުކޮށްގެން ފައިސާ ހޯދުމަށްޓަކައި އެންމެ ބިދޭސީއެއްގެ ނަމުގައި 800 ނަންބަރު ނަގާފައި ވެސް ވެއެވެ. އަދި ނަންބަރު ނަގާފައިވާ މީހާގެ ސައްހަ މައުލޫމާތު ވެސް އިދާރާތަކުގައި ނުހުރެ އެވެ.\n"އެކެއްގެ ނަމުގައި 800 ނަންބަރު ދޫކުރުމަކީ ވެސް ހަގީގަތުގައި ކޮށްގެން ވާނެ ކަމެއް ވެސް ނޫން،" ފާއިޒު ވިދާޅުވި އެވެ.\nއޮޅުވާލައިގެން ފައިސާ ހޯދުމަށް އެކި މީހުންނަށް ގުޅާ ކަމަށް ބެލެވޭ 1،305 ނަންބަރެއް މިހާތަނަށް ބްލޮކްކޮށް 374 ނަންބަރެއް ފުލުހުން ވަނީ ބްލެކް ލިސްޓް ކޮށްފަ އެވެ.\nމަކަރުވެރިންގެ އަމާޒަކީ ކޮން ބައެއް\nމަކަރާއި ހީލަތުން ފައިސާ ހޯދާ މީހުން ކުރިން އެކަން ކުރަމުން ދިޔައީ ވަކި މީހަކު ބެލުމެއް ނެތި ރެންޑަމްކޮށް އެކި މީހުންނަށް ގުޅައިގެންނެވެ. ނަމަވެސް މިހާރު އެކަން ކުރަނީ ފައިސާ ހުރި މީހުން ހޯދައި ބަލައިގެނެވެ. ނުވަތަ ފަސޭހައިން އެ ބައެއްގެ ވިސްނުމާ ކުޅެލެވިދާނެހެން ހީވާ މީހުންނަށެވެ.\nވަރަށް ބޮޑަށް ރާވައިގެން އަދި ހާއްސަ އިންތިޒާމު ތަކެއްގެ ދަށުން މީހުންނަށް ގުޅަނީ އެކި މީހުންގެ ނަމުގަ އާއި ތަފާތު ކުންފުނިތަކާއި ފިހާރަތަކާއި އަދި ހަރަކާތްތެރި ބައެއް ޖަމިއްޔާތަކުގެ ނަމުގަ އެވެ. އެކިއެކި ލިޔުންތަކާއި އެއްބަސްވުންތަކާއި އިންވޮއިސްތައް ނަކަލް ކޮށްގެން ތަފާތު ކުންފުނިތަކުގެ ނަމުގައި ފައިސާ ހޯދުން ވަނީ ވަރަށް ބޮޑަށް އިތުރުވެފަ އެވެ. މީގެ އިތުރުން ބޭރު ފައިސާ ގަނެ ވިއްކުމުގެ މުއާމަލާތްތަކުގަ އާއި ރިސޯޓުތަކާއި ފިހާރަތަކަށް މުދާ ފޮނުވަން އެއްބަސްވެ ފައިސާ ނެގުމަށްފަހު މުދާ ނުފޮނުވާ މަކަރު ހަދާ މައްސަލަތައް ވެސް ދަނީ އިތުރުވަމުންނެވެ.\nމީހަކު އޭޓީއެމް އަކުން ފައިސާ ނަގަނީ. އޮޅުވާލައިގެން އޭޓީއެމް ތަކުން ފައިސާ ނެގުން ވެސް ވަނީ އާންމުވެފައި -- ފޮޓޯ: އަވަސް\nފުލުހުންގެ ޗީފް އިންސްޕެކްޓާ އޮފް ޕޮލިސް ނާހިދު ހުސައިން ވިދާޅުވި ގޮތުގައި މަކަރާއި ހީލަތް ހަދައިގެން ފައިސާ ހޯދާ މީހުން ގެންދަނީ އެ ދުވަސްވަރަކާ އެންމެ ގުޅޭގޮތަކަށް އެ މީހުންގެ ވާހަކަތައް ބައްޓަންކޮށް، މީހުންގެ ސިކުނޑިތަކާ ކުޅެލައިގެން ފައިސާ ހޯދަމުންނެވެ. އެގޮތުން ރަށު ތެރޭގައި ހިންގާ ތަފާތު ޕްރޮމޯޝަން ތަކަށް އެމީހުން ވަރަށް ބޮޑަށް ފާރަވެރިވެ ޕްރޮމޯޝަންގެ ނަމުގައި މީހުންނަށް މާލީ ބޮޑެތި ގެއްލުންތައް ދީފައި އެބަހުއްޓެވެ.\n"މިސާލަކަށް ބީއެމްއެލްގެ އާ މޯބައިލް އެޕް ލޯންޗުކުރުމާ ދިމާކޮށް ވެސް ބޭންކުގެ ނަމުގައި މީހުންނަށް އެހާ އަވަހަށް ގުޅައިގެން ސްކޭމްތައް އެބަ ހިންގަމުންދޭ" ދާދިފަހުން ބީއެމްއެލް އިން ލޯންޗު އާ އެޕްގެ ޕްރޮމޯޝަންގެ ބޭނުން ބަޔަކު ނަހަމަ ގޮތުގައި ކުރަމުންދާ ކަން ފާހަގަކުރައްވަމުން ނާހިދު ވިދާޅުވި އެވެ.\nހޭލުންތެރިކަން ކުޑަ، އިހްމާލު ބޮޑު\nމަކަރާއި ހީލަތުން ފައިސާ ހޯދާ މީހުންގެ ނުބައި އަމަލުތަކަށް އާންމުން ހޭލުންތެރިކުރުވުމަށް ކަމާ ގުޅޭ އިދާރާތަކުން މަސައްކަތްތަކެއް ކުރެ އެވެ. މަކަރުގެ ދަލުގައި ކިޔަވައިގެން ތިބި ހަރުދަނާ މީހުން ވެސް ޖެހެ އެވެ. ބައެއް ފަހަރު އިހްމާލުގެ ސަބަބުންނެވެ. އަނެއް ބައި ފަހަރު ފައިސާއަށް އިސްކަން ދެވިގެން އަމިއްލައަށް ކުރާ ކަންކަމުގެ ސަބަބުން ދަލުގައި ޖެހި ބޮޑެތި ގެއްލުން ވަނީ އެވެ.\nމިފަދަ މައްސަލަ ތަކުގައި އެންމެ ބޮޑު ކަންބޮޑުވުމަކީ ކަމާ ނުގުޅޭ މީހުން ކުށްވެރިވެ، އަދަބު ލިބޭ ހިސާބަށް ދިއުމެވެ. އެމީހުންނަށް ކުރެވޭ ކަމެއްގެ ސަބަބުން މީހާ ބަނގުރޫޓްވާ ހިސާބަށް ވެސް ގޮސްފައި އެބަހުއްޓެވެ.\nނާހިދު ވިދާޅުވި ގޮތުގައި ކާކު ކަން ނުވެސް އެނގޭ މީހުން މަގުމަތިން ހުއްޓުވުމަށްފަހު ތަފާތު ސަބަބުތަކެއް ކިޔައިދީ އެ މީހާ އޭޓީއެމަށް ގެންގޮސް ނުދަންނަ މީހަކު ފޮނުވާ ފައިސާކޮޅެއް ނަގައިދިނުމަށް އެދެ އެވެ. އެގޮތަށް ފޮނުވާ ފައިސާ އެކައުންޓުން ނަގައިދިނުމުން ނޭނގި ނަމަވެސް އެ ބައިވެރި ވެވޭނީ ހީލަތްތެރިންގެ ކުށުގަ އެވެ. މަކަރާއި ހީލަތުން ހޯދާ ފައިސާ އެކައުންޓުން އަވަހަށް ނަގައި އެ ފައިސާތައް ދައުރު ކުރުމުގައި އެކަހަލަ ރޭވުންތެރި އުކުޅުތައް ގެންގުޅެ އެވެ.\n"[މަކަރާއި ހީލަތް ހަދައިގެން ކުރާ ކޯލްތަކުގައި] ޓްރާންސްފާ ކުރާ އެކައުންޓްތައް އެބަ އެނގޭ. އެކަމަކު މައްސަލަ ބަލާއިރު ގިނަ ފަހަރަށް އެކައުންޓްގެ ވެރި ފަރާތް މި ހުންނަނީ ވެސް އެ ކުށުގައި ވިކްޓިމް އަކަށް ވެފައި،" ނާހިދު ވިދާޅުވި އެވެ.\nފުލުސް މައުލޫމާތަށް ބަލާއިރު މަކަރާއި ހީލަތް ހަދައިގެން ފައިސާ ހޯދާ މައްސަލަ ހައްލު ކުރާނަމަ ޖަލުގައި ފިލައި ތިބެ ކުރާ ކޯލްތައް ހުއްޓުވަން ޖެހެ އެވެ. އަދި އެފަދަ ކޯލްތައް ކުރާ ގައިދީން ހޯދައި އެ މީހުންގެ އަމަލުތައް މޮނިޓާ ކުރުން ހަރުދަނާ ކުރަންޖެހެ އެވެ.\nޖަލު ތަކަށް ގަވައިދާ ހިލާފަށް ވައްދާ ސިމް ކާޑުތަކާއި ފޯންތައް ވެއްދުން ހުއްޓުވުމަށާއި އަދި އެފަދަ ތަކެތި ހޯދަން މޯލްޑިވްސް ކަރެކްޝަނަލް ސާވިސްއާ ގުޅިގެން ހާއްސަ އޮޕަރޭޝަންތައް ހިންގަން ފުލުހުން ނިންމާފައިވެ އެވެ. އަދި މިފަދަ ބައެއް އޮޕަރޭޝަން ދޭތެރެއަކުން ހިންގާ، ފޯނާއި ސިމް ކާޑު ހޯދަން ވެސް ހޯދަ އެވެ. ނަމަވެސް މައްސަލައަށް އެދެވޭ ހައްލެއް މިހާތަނަށް ވެސް ފެނިފައެއް ނުވެ އެވެ.\n"އަޅުގަނޑުމެންނަށް ވަރަށް ބޮޑު ޔަގީން ކަމެއް އެބައޮތް ޖަލު ތެރޭގައި ހިންގާ މިބާވަތުގެ ކުށްތައް ހުއްޓުވިއްޖެނަމަ މި ދަންނަވާ ބާވަތުގެ މައްސަލަތައް ހުށަހަޅާ މިންވަރު ވަރަށް ބޮޑަށް ދަށްވާނެ ކަން،" ނާހިދު ވިދާޅުވި އެވެ.\nމޯލްޑިވްސް ކަރެކްޝަނަލް ސާވިސް މޯލްޑިވްސް ޕޮލިސް ސާވިސް ވައްކަން + މާފުށީ ޖަލު މާލޭ ސިޓީ ފޭރުން ކުށްކުރުން


ރައީސް އަބްދުﷲ ޔާމީން / ޕީޕީއެމް\nޖަލުގައި ހުންނެވި ކުރީގެ ރައީސް އަބްދުﷲ ޔާމީނާ މެދު ރަނގަޅަށް ކަންކަން ކުރެއްވުމަށް ކުރީގެ އިސްލާމިކް މިނިސްޓަރު ޑރ. މުހައްމަދު ޝަހީމް ހޯމް މިނިސްޓަރު އިމްރާން އަބްދުﷲ ގެ ކިބައިން އެދިވަޑައިގެންފި އެވެ.\nJuly 26, 2020 153


Mi Anhen Meehaa Maruvumun Valhulee Saifaii Fottehgai - Vaguthu\n"ކޮވިޑް-19" ގެ ފަހުގެ މައުލޫމާތު - 8 ގަޑިއިރު ކުރިން\nމި އަންހެން މީހާ މަރުވުމުން ވަޅުލީ ސައިފަތް ފޮއްޓެއްގައި\nމަރުވި އިރު އުމުރުން 73 އަހަރުގެ ޓީނާ ވެޓްސަން އަކީ ސައި ބޯން ފޯރި ހުންނަ އަންހެނެކެވެ. އެގޮތުން ދުވާލެއްގެ މައްޗަށް 40 ތަށި ސައި އޭނާ ބުއި ކަމަށް ވެއެވެ. އޭނާ މަރުވީ ކުއްލި ގޮތަކަށް ހިތް ހުއްޓިގެންނެވެ.\nއެމީހާ މަރުވުމުން އޭނާގެ ދަރިން ބޭނުންވީ އޭނާ މަރުވުމުން ޚާއްސަ ޖަނާޒާއެއް ބޭއްވުމަށެވެ. އެއީ ޓީނާ އަކީ މީގެ ކުރިން ދެ ފަހަރެއްގެ މަތިން ކެންސަރު ޖެހި އެބަލިން ސަލާމަތްވެފައި ހުރި މީހެއް ކަމަށް ވުމުންނެވެ. އަދި ކެންސަރު ޖެހުމުގެ ސަބަބުން އޭނާގެ އެއްފައި ވަނީ ބުރިކޮށްފައެވެ. އަނެއްފައިވެސް ވަނީ ސޫއްޕެއް ދަތް އެޅުމުގެ ސަބަބުން ވަކިކޮށްފައެވެ.\nއޭނާގެ ދަރިންނާ ހަވާލާދީ ރިޕޯޓުތައް ބުނާ ގޮތުގައި ޓީނާ ވަނީ އޭނާ މަރުވުމުން ބޭނުން ވަނީ ބޮޑު ސައިފަތް ފޮއްޓެއްގައި ވަޅުލުމަށް އެދިފައެވެ.\nޓީނާގެ އެދުމުގެ މަތިން ސައިފަތް ފޮށްޓެއް ގޮތަށް ފަރުމާކޮށްފައި އޮތް ސަންދޯކެއްގައި އޭނާ ވަޅުލި އިރު އެކަމަށް ގިނަ ބައެއްގެ ސަމާލުކަން ވަނީ ލިބިފައެވެ. ނަމަވެސް އެއްވެސް މީހަކު އެކަމާ ދެކޮޅަށް ނުވަތަ އެކަމާ ނުރުހުން ފާޅުކޮށްފައި ނުވެއެވެ.\nޗޮކެލެޓުން ހަދާފައިވާ ހެދުންތައް ފެނިފައި ކުޅުދިޔާވެއްޖެ!\nކުޑަކުއްޖަކަށް ޖިންސީ ގޯނާ ކުރި މީހަކު އަންދާލަން އުޅެފި\n"ރައްޓެހިންގެ ޚަބަރެއް ނުވެގެން ބެލި އިރު އެމީހުން ތިބީ އަހަރެން ވަޅުލައިގެން"


Aa Cargo terminal nimumakaa gaathah\nއާ ކާގޯ ޓާރމިނަލް ނިމުމަކާއި ގާތަށް\nމި ޓަރމިނަލް ކޮމްޕްލެކްސް އިން އަހަރަކު 120،000 ޓަނުގެ މުދަލަށް ޚިދުމަތް ދެވޭނެ\nކ. މާލެ | 31 އޯގަސްޓް 2019 | ހޮނިހިރު 13:00 | 3,636\nކާގޯ ޓާރމިނަލް - އެމްއޭސީއެލް\nވެލާނާ އިންޓަނޭޝަނަލް އެއާރޕޯޓުގައި ހަދާ އާ ކާގޯ ޓާރމިނަލްގެ މަސައްކަތް ނިމުމަކާއި ގާތަށް ގޮސްފައިވާ ކަމަށް މޯލްޑިވްސް އެއާޕޯޓްސް ކޮމްޕެނީ (އެމްއޭސީއެލް) ބުނެފިއެވެ.\nއެމްއޭސީއެލް އިން ބުނީ ކާގޯ ޓާރމިނަލްގެ ސްޓީލް ސްޓްރަކްޗާގެ މަސައްކަތް ނިމުމަކާ ގާތްވެފައިވާ ކަމަށާއި ކޮންކްރީޓް ސްލެބްސްއާއި ކްލެޑިންގެ މަސައްކަތް ކުރިއަށްދާ ކަމަށެވެ. އަދި ލޭންޑް ސައިޑް ކެނޮޕީ މަސައްކަތްތައް ވެސް ނިމިފައިވާ ކަމަށް އެމްއޭސީއެލް އިން ބުނެއެވެ.\nއަލަށް ޤާއިމްކުރާ ކާގޯ ޓަމިނަލް ކޮމްޕްލެކްސްއަކީ 12000 އަކަމީޓަރު (129166.93 އަކަ ފޫޓު) ގެ ޓަރމިނަލް ކޮމްޕްލެކްސްއެކެވެ. ވެލާނާ އިންޓަރނޭޝަނަލް އެއާޕޯޓްގެ ދެކުނު ފަރާތުގައި ޤާއިމުކުރާ މި ކޮމްޕްލެކްސްގައި އެކްސްޕޯޓް އިމްޕޯޓް ޓަރމިނަލަކާއި، އޮފީސް އިމާރާތެއް ވެސް ހިމެނޭނެއެވެ.\nއެމްއޭސީއެލް އިން މަޢުލޫމާތު ދިން ގޮތުގައި، ޒަމާނީ ވަސީލަތްތަކާއި، މުދާ އުފުލާ ކެރޭނާ ވެސް އެކު ޤާއިމްކުރާ މި ޓަރމިނަލް ކޮމްޕްލެކްސް އިން އަހަރަކު 120،000 ޓަނުގެ މުދަލަށް ޚިދުމަތް ދެވޭނެއެވެ. އެއީ މިހާރު ޚިދުމަތް ދެވޭ މިންވަރަށް ވުރެ 50 އިންސައްތަ އިތުރު އަދަދެކެވެ.\nމިއީ ޗައިނާގެ ބެއިޖިންގުގެ އާބަން ކޮންސްޓްރަކްޝަން ގްރޫޕާ ގުޅިގެން 373 މިލިއަން ޑޮލަރު ހަރަދުކޮށްގެން ކުރިއަށްގެންދާ މަޝްރޫއެކެވެ.\nއެންމެ ފަހުން އަޕްޑޭޓް ކުރީ:3ހަފްތާ ކުރިން | ރިވިއު ކުރީ: ލީވާން އަލީ\nނިއުކްލިއާ ހަތިޔާރު މަނާކުރުމުގެ މުޢާހަދާގައި ރާއްޖެއިން ބައިވެރިވެއްޖެ\nފައިޒަރ ވެކްސިންގެ 40 މިލިއަން ޑޯޒް ފަޤީރު ޤައުމުތަކަށް ދެނީ\nއަދާލަތު ޕާޓީގެ ރައީސްކަމަށް އިސްލާމިކް މިނިސްޓަރު ވެސް ކުރިމަތިލައްވައިފި


Masthuvaathakechaa Eku3Meehun Hayyaru Kohfi - Vaguthu\nމަސްތުވާތަކެއްޗާ އެކު ތިން މީހަކު ހައްޔަރުކޮށްފި\nމަސްތުވާތަކެއްޗާ ދެކޮޅަށް ފުލުހުން ކުރަމުން އަންނަ މަސައްކަތުގެ ތެރެއިން، ހިންގި ތިން އޮޕަރޭޝަނެއްގައި ތިން މީހަކު ހައްޔަރުކޮށްފިއެވެ.\nފުލުހުން ވިދާޅުވީ، އެ އޮޕަރޭޝަންތަކުގައި ހައްޔަރު ކޮށްފައިވަނީ 23 އަހަރުގެ ފިރިހެނަކާއި 31 އަހަރުގެ ފިރިނެއްގެ އިތުރުން 39 އަހަރުގެ ފިރިހެނެއް ކަމަށެވެ. މި ތިން މީހުންނަކީވެސް ދިވެހިންނެވެ.\nއުމުރުން 23 އަހަރުގެ މީހާ ހައްޔަރު ކޮށްފައިވަނީ ގދ. ވާދުއަށް ޑިންގީއެއްގައި މަސްތުވާތަކެތި އެތެރެކުރަން އުޅޭކަމަށް ފުލުހުންގެ އިންޓެލިޖެންސަށް ލިބުނު މައުލޫމާތަކާ ގުޅިގެން ހިންގި އޮޕަރޭޝަނުގައި މި މެއި މަހުގެ 10 ވަނަ ދުވަހުއެވެ. އެ އޮޕަރޭޝަނުގައި، އޭނާ ހައްޔަރުކޮށް އެ ޑިންގީ ބަލައިފާސްކުރިއިރު މަސްތުވާތަކެތި ކަމަށް ޝައްކުކުރެވޭ އެއްޗެއްހުރި ފިލްމު ހުސްކުރި ދަޅެއް ފެނިފައިވާ ކަމަށް ފުލުހުން ވިދާޅުވިއެވެ.\nއުމުރުން 31 އަހަރުގެ މީހާއާއި 39 އަހަރުގެ މީހާ ހައްޔަރުކޮށްފައިވަނީ ނ. ކެނދިކުޅުދޫގައި މަސްތުވާތަކެތި ގެންގުޅޭކަމަށް ފުލުހުންގެ އިންޓެލިޖެންސަށް ލިބުނު މައުލޫމާތަކާ ގުޅިގެން މަނަދޫ ޕޮލިސް ސްޓޭޝަނުން ހިންގި އޮޕަރޭޝަނެއްގައި މި މަހުގެ ނުވަ ވަނަ ދުވަހުގެ ރެއެވެ. ފުލުހުން ވިދާޅުވީ، އެ ދެ މީހުން ހައްޔަރުކޮށް ބަލައިފާސްކުރިއިރު މަސްތުވާތަކެތި ކަމަށް ޝައްކުކުރެވޭ އެއްޗެއްހުރި 31 ކަރުދާސްކޮޅު ފެނިފައިވާ ކަމަށެވެ.\nއޭގެ އިތުރުން، އައްޑޫސިޓި ގަން ޕޮލިސް ސްޓޭޝަނަށް ލިބުނު މައުލޫމާތަކާ ގުޅިގެން ހިންގި އޮޕަރޭޝަނެއްގައި އައްޑޫސިޓީ ފޭދޫގެ ފަޅު ގެއެއްގެ ތެރެއިން ބަނގުރާ ކެއްކުމަށް ބޭނުންކުރާ ކަމަށް ބެލެވޭ ސާމާނުތަކެއް ހޯދައި ފުލުހުންގެ ބެލުމުގެ ދަށަށް ގެންގޮސްފައިވެއެވެ. މި މައްސަލައާ ގުޅިގެން މިހާތަނަށް އެއްވެސް މީހަކު ހައްޔަރު ކޮށްފައެއް ނުވާ ކަމަށް ފުލުހުން ވިދާޅުވިއެވެ.


Mezo Mode Yameen Ah Thaureefkoh, Mi Sarukaarah Faadu Kiyaifi - Vaguthu\nމެޒޯ މޯޑް – ފޮޓޯ: އަވަސް\nއެމްޑީޕީ އަށް ތާއިދުކޮށް، ވަރަށް ގިނައިން ޓްވީޓް ކުރާ މީސް މީޑިއާ އެކްޓިވިސްޓެއް ގޮތުގައި ފާހަގަ ކުރެވޭ މަޝްހޫރު ލަވަކިޔުންތެރިޔާ މުހައްމަދު މާޖިދު (މެޒޯ މޯޑް) ކުރީގެ ރައީސް އަބްދުﷲ ޔާމީނަށް ތައުރީފްކޮށް، މިސަރުކާރަށް ފާޑުކިޔައިފިއެވެ.\nމެޒޯ މޯޑް ޔާމީނަށް ތައުރީފްކޮށް ކުރި ޓްވީޓެއްގައި ބުނީ ޔާމީނަކީ ހަނި މަގު ފުޅާކޮށްދެއްވި ރައީސް ކަމަށާއި ފައިމަގުގައި ކަނޑުއޮޅި ހުރަސް ކުރެވޭނެ ގޮތްވެސް ހައްދަވައިދެއްވީ ޔާމީން ކަމަށެވެ.\n"ޔާމީނަކީ ހަނި މަގު ފުޅާ ކޮށްދެއްވި، ފުރޮޅާއި، ފައި މަގުމުގައި ކަނޑުއޮޅި ހުރަސް ކުރެވޭނެ ގޮތް ހޯދާ ދެއްވި ވެރިއެއް. ވެރިކަން ބަދަލު ކުރުވީ ދޮގު އިލްޒާމުން ރައްޔިތުންގެ ބުއްދިޔާއި ކުޅެގެން ކަމުގައި ވާނަމަ އެވާނީ ހީލަތްތެރި ވެރިކަމަށް ދަހިވެތި ބަޔަކު ހިންގި ހުތުރު އަމަލަކަށް" މެޑޯ މޯޑް ބުންޏެވެ.\nސަރުކާރަށް ފާޑުކިޔާފައި މެޒޯ މޯޑް ފަހަކަށް އައިސް ޓްވީޓް ކުރަމުން ގެންދާއިރު އޭނާ ވަނީ ސަޕްލިމެންޓްރީ ބަޖެޓެއް ހުށަހަޅަން އުޅޭތީ އެކަމާއި ވެސް ސުވާލު އުފައްދާފައެވެ. 29.6 ބިލިއަން ހުސްވެގެން 19 ބިލިއަންގެ ސަޕްލިމެންޓްރީ ބަޖެޓެއް ހުށަހަޅާއިރު ހެލްމެޓް އެޅުވުމާއި ބުރިޖު ބުޑުގައި ފެންފޯރުއްކޮޅެއް އިންދުމާއި ޓެކްސީގެ އަގު ދައްކުރުން ފިޔަވައި އިތުރު ކަމެއް މިސަރުކާރަށް ނުކުރެވޭ ކަމަށް ދޭހަވާ ގޮތައް އޭނާ ވަނީ ޓްވީޓް ކޮށްފައެވެ.\nމެޒޯ މޯޑް ސަރުކާރަށް ފާޑުކިޔާތީ އެމްޑީޕީ ބައެއް އެކްޓިވިސްޓުން ގެންދަނީ އޭނާ އަށް ފާޑުކިޔަމުންނެވެ.\nއޮގަސްޓް 19, 2019 08:49\nތިކަހަލަ ގުނބޯލެއް ލިބުނަސް ޕީޕީއެމްއަށްވާނީ ރަންގަޑަކަށް\nއޮގަސްޓް 19, 2019 11:30\nމީއަސްލު ގަޓުހުރިމީހުންނަކީ. މިބައިމީހުންނަށް ކެރޭނެ އަމިއްލަ ދަރިވެސް ކުށެއްކޮއްފިއްޔާ ކުއްވެރިކުރަން. އަސްލު ރާއްޖޭގެ ގިނަމީހުންނަކީ މިސިފަހުރި ބައެއްނޫން. އެހެންނޫންނަމަ ދުވާލުގެ އިރުހެން ހާމައަށް ފެންނަކަންތައްތައްވެސް ނުފެންނަކަމަށް ހަދައިގެން ކޮނޑުހުޅުނެއްޓެންދެން އަތްޖަހާކަށް ނުތިބޭނެ...\nއޮގަސްޓް 19, 2019 12:59\nއެހެންވެއެއްނު އޭނާގެ ދަރި ދީނުގަ އަންގަވާފަ އޮތްގޮތަށް އެއުޅެނީ\nއޮގަސްޓް 19, 2019 16:08\nކަލޯ ދުވާލު ދެދަޅައަށް ހަމަ ބުއްދި ފިލުވާ މީހުންނަށް މާކަ ހަމަޖެހޭ ވާހަކަތަކެއް ނުދެއްކޭނެ\nއޮގަސްޓް 19, 2019 14:01\nއެހެންވީމާތާ އެމްޑީޕީން މީނާރަންގަނޑަކަށް ހަދާގެން އުޅުނީ. ރަންގަނޑު ގެއްލުނީމާ ޑަންޑަނާމެނަށް ވަރަށް އަސަރު ކުރާނެ. އެރަންގަނޑު ލިބޭ ބަޔަކު ހަމަ އުފާވާނެ.\nއޮގަސްޓް 22, 2019 10:02\nރަންގަނޑު ބީވެގެން ބައެއްގެ ހިތް ފަޅައިގެން ދަންޏާ އެ ރަންގަނޑު ލިބޭ ބަޔަކު އުފާވެސް ކުރާނެތާ.\nއޮގަސްޓް 19, 2019 08:56\nމި ޙުއްބުލް ވަޠަން ދެކެ ލޯބިވާ އެއްވެސް މީހަކު މިސަރުކާރަށް ތާއީދުނުކުރާނެ، މުންކަރާތްތަކަށް ފާޅުކަން ބޮޑު ގޮތެއްގައި އަރަމުންދާއިރުވެސް ދީނީ ޢިލްމުވެރިން އުއްޕުވެސް ނުބުނެ ތިބުމަކީ ހިތާމަހުރިކަމެއް.\nއޮގަސްޓް 19, 2019 09:00\nހިޔާލު ފާޅުކުރަންވީ ވަކިމީހަކު ވެރިކަމަށް އެރީމަކާނޫން... މެޒޯއަށް ތާއީދު.??\nއޮގަސްޓް 19, 2019 09:02\nމިފަދަ ނުބައި ޢަމަލުތަކާއި ފަސާދަ ޢާއްމުވެގެންފި ހިނދު މާތްﷲގެ ކޯފާއެއް، ނުވަތަ މުޞީބާތެއް އައުމަކީ ގާތްކަމެއް، ވީމާ މިފަދަ ކަންކަމުން ދުރުހެލިވެ ހެޔޮމަގަށް ރުރޫޢަ ވުމަށް ހުރިހާ ލޮބުވެތި މުސްލިމް އަޚުންނާއި އުޚުތުންނަށް ނަޞޭޙަތްތެރިވެ ވަޞިއްޔަތް ކުރަން.\nއޮގަސްޓް 19, 2019 09:04\nމޯޑު ތިބުނީ 100 ގެ ވާހަކައެއް، އެކަމަކު ރަސްރަނި ބަގީޗާގެ ނަންވެސް ސުލްތާން ޕާކަށް ބަދަލު ކުރި. އަދި އިއްޒުއްދީން ފާލަން ރީނދޫ ކުލައިން ދިއްލި އެއްނު ދޯ. މިއީ ފަހަތަށް ހިނގާ ވެރިކަމެއް. ނުވަންޏާ ފެއަށް ޖެހުން ބުއްދިވެރި.\nއޮގަސްޓް 19, 2019 09:30\nމިސަރުކާރު ގެނައީ ދިވެހިރައްޔިތުން.ދެވަނަ ފަހަރަށް ބަޤާވާއިއް ކުރާކާށް މިބިމަކުން ޖާގައެއް ނުދޭނަން.5އަހަރު ހަމަވަންދެން ހިމޭނުންތިބެވޭތޯ ބަލާ.5އަހަރުހަމަވީމަ ރައްޔިތުންއެކަމައް ގޮތެއްނިންމާނެ.ފާޑުކިޔުމާދޭތެރޭ އރއްޗެއްބުނާކަށް ނެތިން..ކަންކަން ރަނގަޅުވާނީ ފާޑުވެސް ކިޔައިގެން.\nއޮގަސްޓް 19, 2019 14:03\nމިސަރުކާރު ހިނގަނީ ނަންނުގަތި ދުޅައަށް.\n"ޔާމީނަކީ ހަނި މަގު ފުޅާ ކޮށްދެއްވި، ފުރޮޅާއި، ފައި މަގުމުގައި ކަނޑުއޮޅި ހުރަސް ކުރެވޭނެ ގޮތް ހޯދާ ދެއްވި ވެރިއެއް. ވެރިކަން ބަދަލު ކުރުވީ ދޮގު އިލްޒާމުން ރައްޔިތުންގެ ބުއްދިޔާއި ކުޅެގެން ކަމުގައި ވާނަމަ އެވާނީ ހީލަތްތެރި ވެރިކަމަށް ދަހިވެތި ބަޔަކު ހިންގި ހުތުރު އަމަލަކަށް" މިއީ ޙަޤީޤަތަކީ ހެލްމެޓް އެޅުން މަޖްބޫރުކުރުންނޫން ކަމެއް އިތުރު ކަމެއްނެތް. ދައުލަތުގެ ބަޖެޓް ދަވާހޮސްކޮށް އިތުރު ފައިސާހޯދަން މިއުޅެނީ މިއަރު ނިމުމުގެ ކުރިން އިންޑިޠާގެ އުނގަށް ރާއްޖެވެއްޓޭނެ. މީދެވަނަ ކަޝްމީރު. ސާބަހޭ އެމްޑީޕީއަދި ނަޝީދު\nއޮގަސްޓް 19, 2019 09:31\nފަހުރަކަށްވާނޭ ކަމަށް ހިތާ\nވުންމަށަށް ކަނބުލޯ ލިބުން\nއޮގަސްޓް 19, 2019 09:34\nކުރިއަށް ދިޔުމަކީ 10 ރުފިޔާއިން ވާކަންތައް 1000 ރުފިޔާއިން ކުރުންކަމަށް ދިވެހީން ގަބޫލުކުރާނަމަ ރާއްޖޭގައި އޮންނާންވާނީ ޔމނގެ ވެރިކަން. ބަޔަކަށް ހަޖަމުވިޔަސް ނުވިޔަސް އެއީ އެކަން އޮތް ގޮތް. ވެދުމާ ސަލާމް\nއޮގަސްޓް 19, 2019 13:48\n29ބިލިއަނުން ނުކުރެވުނު ކަމެއް 19 ބިލިއަން އިތުރު ކޮށްގެންވެސް މިސަރުކާރަކަށް ނުކުރެވޭނެ. 10 ރުފިޔާއިން ވާކަންތައް 1000ރުފިޔާއިން ނުކުރާ އިބޫ، 29ބިލިއަންރުފިޔާގެ ބަޖެޓަށް އިތުރު 19 ބިލިއަން ރުފިޔާ ލާންޖެހޭ ސަބަބެއް ނުވިސްނޭ. ތަރައްގީގެ މަގުގައި ޔާމީނު ހިނގާ ގޮތަކަށް އިބޫއަކަށް ނުހިނގޭނެ، އަދި އިބޫއަކަށް ނުވެސް އެނގޭނެ ހިނގާކަށް.\nއޮގަސްޓް 19, 2019 14:37\n10ރުފިޔާއިން ކުރަން ބުނާކަންތައްތައް މިސަރުކާރުން ނުކުރެވިގެން މިއުޅެނީ ކީއްވެ. ހަމަކުރިއަށްދާންވީނު. 5ރުފިޔާއަށް ކުރެވޭކަމެއްވެސް މިސަރުކާރަކަށް ނުކުރެވޭނެ. އެވެސް ކާލާނީ. މިއަހަރަށް ކަނޑައެޅި 29ބިލިއަން ރުފިޔާގެ ބަޖެޓް އެއްވެސްކަމެއްނުކޮށް ވަގަށްކައިހުސްކޮށްފާ މިހާރު އެއުޅެނީ ސަޕްލިމެންޓަރީ ބަޖެޓެއް ހުށަހަޅަން. މިގޮތަ ދިވެހިން ގަބޫލުކުރާންޏާ އަތްޖަހާތިބެންވީ.\nއޮގަސްޓް 19, 2019 10:02\nމިސަރުކާރުން ސަޕްލިމެންޓްރީ ބަޖެޓެއްގެވާހަކަ މިދައްކަނީ ކޮންކަންތަކެއް ކުރަންފައިސާނެތިގެންބާ މިހަތަނަށް ރާއްޖޭގައި ފަސްކުރި އެއްމެ ބޮޑުބަޖެޓެއް ފާސްކުރީ މިހިނގަ 2019 އަށް ރަޢިއްޔަތުން ބުނާގޮތުން އެފައިސާއިން ކުރިކަމެއްނެތް އަނެއްކާ ސަޕްލިމެންޓްރީބަޖެޓެއް ފާސްކޮށް އެއަށް ފައިސާހޯދަނީ ރަޢިއްޔަތު މިހާހަފެލައިގެންނޫން ކޮންގޮތަކަށްބާ ބުނާތީ،ކިޔާތީ އަދި މީހުން ދައްކަތީއަހަންއެއްގަމުއުޅަދުފަހަރުން ނަގާފީ ބޮޑުކުރަންއުޅޭވާހަކައެއް ސައިކަލްފީ 1000ރ އާއި 1500ރ އާއި ދެމެދުގެ އަގުތަކެއްގައި ޕަކަޕް ކަރު ލޮރީ ފަދަ ވެހިކަލްތައް 2000ރ އާއި 10،000ރ އާއި ދެމެދުގެ އަގުތަކެއްގައި ނަގާނެކަމަށް މިބަލަނީ އެއިރުން ތިސަޕްލިމެންޓްރީ ބަޖެޓަށް ފައިސާލިބިދާނެ ހެޔޮވެރިކަންކޮށްދޭންގެނައިސަރުކާރު ފެލަނީ ހަމަރަޢިއްޔަތުން\nއޮގަސްޓް 19, 2019 10:33\nތިސޮރަށް ލިބުނު އތިކޮޅާދޭތެރޭ ހިތްހަމަނުޖެހިގެން އިތުރަށް ހޯދަންވެގެން ވަރަށް މައްސަލަ ބޮޑުކުރި އެކަމަކު ކިހިނެއް ދޭނީ ތިސޮރު އަހަރެމެން ޖަޒީރާ ވެރިކަމަށް ގެންނަން އެއްމެ ފައިސާފޮއްޗެއްވެސް ހަރަދު ނުކުރޭ. ހަރަދު ކުރިމީހުންނަށްވެސް ރަގަޅު އެއްޗެއް ނުދެވިގެން މިއުޅެނީ. މެޒޯ އަކީ ފައްކާ ސޮޑެއް. ތީނަ ލޮލީ ޖާބިރާ ގުޅުނަސް ކަހިރުވަކެކޭވެސް ޖަޒީރާ ކުދިން ހިތަކަށް ނާރާނެ.\nއޮގަސްޓް 19, 2019 10:39\nމިއީ ވިސްނުން ތެރިއެއް އަދި ލޮލުން ބަލާ މީހެއް.މީހުން ދައްކާހާ ހުވަފެން ގަބޫ ލު ނުކުރާމިހެއްކަން ޔަގީން. ދެލޯހުރިމީހަކަށް ފެންނަނެ ޔަމީނު ގައުމަށް ކޮށްދިން ކަންކަން. އެއީ އެކަންކަން ކޮށްފަ އެވަނީ ކުޅަ ދާނަ ކަމެއް ހުރީމަ.ކޮމްނެ\nއޮގަސްޓް 19, 2019 10:42\nޔާމީން ރައްޔަތުންނަށް މާލޭގަ އާއި ރާއްޖެ ތެރޭގަ ވަރަށް ގިނަ މަސައްކަތް ތަކެއް ކޮއްދެއްވި މިސަރުކާރުން ބަލައި ނުގަތަސް ރައްޔާތުން އުފަލާއި އެކު ބަލައި ގަނެ. މިސަރުކާރުން ހައްތަހާ ދައްކަނީ ހުވަފެން.\nރައްޔިތުންގެ ނަށް އޮޅުވާލާފައިވާ، ފެއިލްވެފައިވާ ސަރުކާރު، މެޒޯމޯޑަށް ސާބަސް\nއޮގަސްޓް 19, 2019 10:59\nބަނޑު ފެޅި އޭނާގެ ގޮހޮރު އެތެރަހަށިން ނިކުމެ އަތަށް އޮޅައިގެން އެނބުރި އެނބުރި ހުންނަ މީހަކު ގިޔާމަތްދުވަހުން ނަރަކަ ވެރިންނަށް ފެންނާނެއެވެ. އެހިނދު އެމީހުން އަހާނެއެވެ. ކަލެޔަށް ތިހާލު ޖެހުނީ ކީއްވެހެއްޔެވެ. ދެން އޭނާ ބުނާނެތެވެ. ތިމަން ދުނިޔޭގައި ހެޔޮކަންތަށް ކުރުމަށް މީސްތަކުންނަށް އަމުރުކޮށް ނުބައި ކަންކަން މަނާކޮށް . އެކަމަކު އެއާއިދި ކޮޅަށް ނުބައިކަން ލުރުމުގައި ދެމިހުރީމެވެ. އެހެންވެ ލިބެމުންދާ އަޒާބެކެވެ. އާދެ! އެއީ ބޮޑު ފާފައެކެވެ. އެހެނީ ކުރީބައިގަ އެއަލެއްކުރުމުން މަހުށަރުގައި ވަކި އަޒާބެއްލިބޭނެ ކަމަށްއޮނަންނީ އޭގެ ނުބައިކަން ބޮޑުކަމުން. އެއީ ބޮޑުފާފަ. ވީމާ ރާއްޖޭގަ ތިބި ޕޮލިޓިކަން ޝެއިހުންނަށް ގޮވާލަން މީސްތަކުން މަގު ނުފުރެއްދުމަށް.\nއޮގަސްޓް 19, 2019 11:18\nމެޒޯމޯޑައް ހަމަސާބަސް ތީހަމައިންސާފުގަބޫލުކުރާ އިންސާފައް ވާހަކަދައްކާ ބޭފުޅެއް މަހަމަ ތާއިދު\nއޮގަސްޓް 19, 2019 11:27\nމޯޑްއަކީ ޅައިރުވެސް އަދި އަވަދުވެސް، ގައުމިއްޔަތަށް ވ ލޯބިކުރާ ފަންނާނެއް. މޯޑް ބިލިވް އޮރ ނޮޓް ފާއިތުވި 100 އަހަރު ދިވެހިރާއްޖެ ދެކުނު އެންމެވަރުފަދަ ޝަޚުސިއްޔަތަކީ .... ރ ޔާމިން، އަދި ރ.ނާސިރު. ރ.އަމީން.... ރ.ޔާމިން ނޫނީ ، ކުށްކުރީމަ އެއްބަފާ ބޭބެވެސް ޖަލަށްލާންކެރުނު އެއްވެސް ވެރިޔަކު ނެތް...\nއޮގަސްޓް 19, 2019 11:44\nހައްގަށް ބަހެބުނެފި ކޮއްމެމީހަކު މޑޕއަށްވާނީ ގުނބޯލަކަށް ނޫނީ ބާޢީއަކަށް.. މެޒޯ މޯޑު އެބުނަނީ ހަގީގަތް.. އެކަމަކު މިތިބަ ސިޔާސީ މަކަރުވެރިން މިކަން ދޮގުކުރާނެ.. މިގައުމު ހަލާކު ކުރާ މައިގަޑު ދެމީހަކުއުޅެނީ އެއީ ގާސިމާ މައުމޫނު.. ދެންމިއުޅެނީ އެދެމީހުންގެ ފަހަތުންދުވާ އެންވެރިކަމަށްވެސް ކަމުދާ ބާވަތެ.. މޑޕއަށް ތާއިދުކުރިބަޔަކު ތާއިދުކުރީ 2008ގަ ވެރިކަން ލިބުމުގެކުރިން ވެރިކަން ލިބުމަށްފަހު މޑޕގެ ހަގީގަތް ގިނަރައްޔިތުން ދަނޭ އެހެންވީމަ ހަގީގަތަކީ ރީދޫކުލަ ފެންނަހާ ބޮޑުކޮށް މޑޕއަށް ތާއިދު ރައްޔިތުންނުކުރޭ.. ވެރިކަން ބަދަލުކުރުމުގަ ނުބައި ރޯލުކުޅުނީ މައުމޫނާ އޭނަގެ ދަރިންނާ ގާސިމާ އޭނަގެ އައުވާނުން. އަބުދުﷲރިޔާޒަކީ މައްކާރެ ކާނަލް ނާޒިމުވެސް.. ބަލަންތިބޭ މިދެމީހުން ގާސިމު ފެލާއިރު ހުތް ހުސްކުރާނެ..\nއޮގަސްޓް 19, 2019 11:50\n55 އަހަރު ވީމަ ވެސް ކިހާ ޒުވާން މީނަ! އެހެންވީމަ މި ބުނީ 45 އަހަރުން ދަށް ޒުވާނުން ކަމަށް ނިންމާށޭ\nއޮގަސްޓް 19, 2019 11:52\nކޮންމެ ބަޔަކު ވެރިކަމަށް އަޔަސް ހެޔޮބަސް ބުނާށެވެ. ރަނގަޅުކަންތައް ރަނގަޅޭބުނެފާ ގޯސްކޮށްކުރާ ކަންތަކަށް ނޫންބަސް ބުނާށެވެ. ހަގީގަތްފާޅުކުރާމީހުންދެކެ ރުޅިއަންނަމީހުން ގިނަވާނެއެވެ.\nއޮގަސްޓް 19, 2019 12:02\nފެންފޯއް މި އިންދަނީ ކީއްކުރަންބާ!\nހިޔާދޭ ގަހެއްނަުން! މާއަޅާ ގަހެއް ނޫން!\nކާއެއްޗެއް އަޅާ ގަހެއް ވެސް ނޫން!\nމިސަރުކާރަށް ވެރިކަން ލިބޭ އިރަށް ކޮންމެ ފަހަރަކު ފެންފޯކާ އަޅައިގަންނާތީ އަޖައިބުވޭ!\nޢޮންނާނެ މީގެ އަޑިއެއް! ސިހުރުތަ؟\nއޮގަސްޓް 19, 2019 13:53\nއެއިރުންތާ އޭގެ މައްޗަށް ފައިން އެރޭނީ\nއޮގަސްޓް 19, 2019 12:42\nމެޒޯގެ ބަހަށް ތާއީދު ކުރަމެވެ\nއޮގަސްޓް 19, 2019 12:47\nއާދަމް އަށް ބުނެލަން، ޔަމީނު ކޮށްދެއްވި ކަންތައް ބަލައިނުގަތީ ހަމަ އެކަނި މިސަރުކާރަކުން ނޫން، އެކަން ބަލައި ނުގަތީ އެންމެފުރަތަމަ ރައްޔިތުން. ރައްޔިތުް އެކަން ބަލައިނުގަންނާތީ ޔާމީނުގެ ވެރިކަން ވައްޓާލާ މި ވެރިކަން ގެނުވީ. ކުރިންވެސް މި ޕާޓީގެ ވެރިކަން ފެނުނު އެފަހަރުވެސް ޤައުމުގެ ހުރިހާ އެއްޗެއް ވިއްކާލީ އަދި ޤައުމު ދަރަނި ކޮށްލީ، ދެންވެސް ކޮމެންޓް ކޮށްކޮށްފަ ވެރިކަމަށް ގެންނާނީ ހަމަ މިމީހުން. ރާއްޖޭގެ ގިނަ ބަޔަކު ތިބީ ލޮލަށްފެންނަ އެކަމަކު އަނދިރިކަމެއްގެ ހިޔަނިއެޅިފައި، އެއަށް ކިޔަނީ އެބުނާ ހިތާހިތުގެ ގުޅުން ،އެއީ އަންނި ފިކުރު، އެފިކުރުގަ ޖެހުނީމަ 100 އިން 1 އަށް ހެޔޮވިސްނުން އަންނީ.\nއޮގަސްޓް 19, 2019 12:58\nޔާމީނަކީ ހަމަ ބެސްޓް. އަޖައިބެއް ކަހަލަ ވެރިއެއް. ރާއްޖެ ކުރިއަށް ދިޔައީ ވަރަށް ބާރު ސްޕީޑްގައި.\nއޮގަސްޓް 19, 2019 13:02\nމެޒޯ މޯޑު ނުބުނިއެއްކަަމަކު ތީފެންނާން އޮތް ހަގީގަތަކީ. މިހާރު ތިއުޅެނީ މިސަރުކާރުން މެޒޯ މޯޑާއި ދޭތެރޭ ކަންތައް ކުރި ގޮތުން ހިތްހަމަނުޖެހިގެންހެން ހީވަނީ.\nއޮގަސްޓް 19, 2019 13:12\nމެޒޯ މޯޑްއަކީ ހަގީގަތުގައި ވެސް އަމިއްލަ އެއްވެސް އެދުމެއް ނެތި އެމްޑީޕީއަށް ގުރުބާންވި އެމްޑީޕީގެ ލޭ ހުރި އެކްޓިވިސްޓެއް. އެހެނަސް މިއަދު އޭނާގެ ފާޑުކިޔުން ސަރުކާރަށް އަމާޒުވަމުން އެދަނީ ސަރުކާރުގެ ދޯހަޅި ސިޔާސަތުތަކަށް. މިކަމުގައި އެމްޑީޕީގެ އެހެން އެކްޓިވިސްޓުން އެނާ ކޮށާ ކާޅަށް ދޭކަށް ނުޖެހޭ\nއޮގަސްޓް 19, 2019 13:42\nއޮގަސްޓް 19, 2019 13:57\nވަރަށްގިނަމީހުން ޓެކްސީގެ އަގުދަށްކުރި ވާހަކަ އެބަކިޔާ. މީވަރަށްބޮޑު އޮޅުމެއް، ނޫނީ އޮޅުވާލުމެއް. މީގެކުރިންވެސް މާލޭ ސަރަހައްދުން ނަގަނީ ޓެކްސީ ދަތުރު25ރުފިޔާ. މިހާރުވެސް މިއަގު. އަގު ދަށެއްނުވޭ. މާލެއިން ހުޅުމާލެއަށް ޓެކްސީ ދަތުރުގެ އަގެއް މީގެކުރިން ސަރުކާރުން ކަނޑައެއްނާޅާ. ނެގިއަގެއްނެގީ ޓެކްސީ ޑްރައިވަރުން އަމިއްލައަށް. އެހެންކަމުން ސަރުކާރުން ޓެކްސީގެ އަގުތައް ދައްކުރިކަމަށް ކިޔާކިޔުމަކީ ކަނޑައެޅިގެންދޮގެއް.\nއޮގަސްޓް 19, 2019 14:34\nމަޤާމެއް ދިނީމަ އޯކޭ ވާނެ.. މަޤާމެއް އެސޮރަށް ނުދިނީމަ އެހެން ދެއްތޯ ވާނީ އެހާ މަސައްކަތްކުރި އިރުވެސް\nއޮގަސްޓް 19, 2019 16:05\nހަނދާންވޭ 1.4 ބިލިއަން ޑޮލަރުގެ އެގްރީމެންޓެއް ކުރި ވާހަކަ އެފައިސާއަށް ވީގޮތެއް އަދިވެސް ނޭގޭ މިހާރު ބައެއްފަރާތްތަކުން ދޫދޫ މަތިންކިޔާ ބެޖެޓް ހުސްވެގެން އުޅެނީ ރިޔާސީ އިންތިހާބުގެ ކުރިން މި މީހުން ނަގާފައިވާ މި މީހުންގެ އަމިއްލަ ދަރަނި ސަރުކާރުގެ ދަރަންޏަކަށް ހެދުމަށޭ 1.4 ޑޮލަރުގެ އެގްރީމެންޓެއްހެދީ . ބަޖެޓް ހުސްވެގެން އުޅެނީ މިފައިސާ ގެ މައްސަލަ ހަމަޖެއްސުމުންނޭ.\nއޮގަސްޓް 22, 2019 10:00\nކަލެއަށް ހެޔޮ ވިސްނުން ދެއްވި ފަރާތަށް ޝުކުރުވެރިވޭ.


Umurun 100 aharu gai Kaafa dharinnah kiyavaidheyn bura masakayi\n100 އަހަރުގައި ކާފަ ކުދިންނަށް ކިޔަވައިދޭން ބުރަ މަސައްކަތް\n100 އަހަރުގެ ކާފަ މަގުމަތީގައި ގާޑިޔާ ދަމަނީ: ކުދިންނަށް ކިޔަވައިދޭން ކުރާ މަސައްކަތް ހުއްޓައެއް ނުލާ\nއުމުރުން 100 އަހަރުވާއިރު ގިނަ މީހުންނަށް އަމިއްލަ ހާލައިގެން ތެދުވެލާ ވެސް ނޫޅެވެ އެވެ. ނަމަވެސް 100 އަށް ވެފައިވާ މި ކާފައަށް މިއަދުވެސް މަޖްބޫރުވެފައި ވަނީ ގާޑިޔާ ދެމުން ފަދަ ބުރަ މަސައްކަތް ކުރާށެވެ. އޭނާގެ ޔަތީމު ކާފަ ދަރިންނަށް ތައުލީމު ހޯދައި ދިނުމަށް މި ކާފަ ކިތަންމެ ބަލިކައްޓަސް މަސައްކަތް ކުރަން މަޖްބޫރުވެފައި ވާތީ އެވެ.\nއިންޑިޔާގެ އަމްރިތުސަރްގައި ދިރިއުޅޭ މި މީހާ އޭނާގެ ގެ ހުންނަ ސަރަހައްދުގައި އަތްގާޑިޔާ ދަމަން އުޅޭ މަންޒަރުގެ ފޮޓޯތަކާއި ވީޑިއޯތައް މީގެ ދެ ދުވަހެއް ކުރިން އިންޓަނެޓުގައި ވައިރަލް ވެފައި ވެއެވެ. މި މީހާ އޭނާގެ ގާޑިޔަކަށް އަލުއްވާއި ފިޔާ އަދި ތަރުކާރީ އަރުވައިގެން ގަންނާނެއްބާ ގޮވަމުން ގޭގޭ ދޮށަށް ދާ މަންޒަރު ފެނުނު ގިނަ ބަޔަކު ވަރަށް ދެރަވެގެން އެ ވާހަކަ ދަނީ ދައްކަމުންނެވެ.\nހަރްބަންސް ސިންގް ނަމަކަށް ކިޔާ މި މީހާ އަކީ މޯގާ ސިޓީގެ މީހެކެވެ. އުމުރު މަތިން ހަނދާން ނައްތާލާފައި އަލުން އާ ހިތްވަރަކާއެކު އޭނާ މަސައްކަތްކުރަން ނިކުތީ ދިރިއުޅެން ބޭނުންވާ ފައިސާ ހޯދުމަށާއި ކާފަ ދަރިންނަށް ކިޔަވައިދީ އެ ކުދިންގެ ތައުލީމަށް ޚަރަދުކުރަން ފައިސާ ހޯދާށެވެ.\nއިންޑިޔާގެ މީޑިއާއާ ވާޙަކަ ދައްކަމުން ހަރްބަންސް ބުނީ އޭނާގެ ފިރިހެންދަރިފުޅު އަދި އޭނާ މިހާރު ބަލަހައްޓަމުންދާ ކާފަދަރިންގެ ބައްޕަ މީގެ ދެ އަހަރެއްހާ ދުވަސް ކުރިން މަރުވެފައިވާ ކަމަށެވެ. އަދި ފިރިމީހާ މަރުވުމުން މި ދެ ކުދިންގެ މަންމަ އެ ކުދިން ދޫކޮށްލާފައި ފިލައިފި ކަމަށެވެ. އެހެންވެ އޭނާއަށް މަސައްކަތްކުރަން މަޖްބޫރުވީ ކަމަށެވެ.\nދުވާލުގެ އެންމެ އަވިގަދަ ގަޑީގައި ހަރްބަންސް ދަމަމުން ދިޔަ ގާޑިޔަލުގެ ބަރުދަނާއި އެއަށް އަރުވާފައިވާ ތަކެތީގެ ބަރުދަނުގައި ގާތްގަނޑަކަށް 200 ވަރަކަށް ކިލޯ ހުންނާނެ ކަމަށް މި ރިޕޯޓުގައި ބުނެފައި ވެއެވެ. އެހާ ބަރުކޮށް އޭނާ ގާޑިޔާ ދަމަމުން ދިޔައިރު އެ މަންޒަރު ފެނުނު ކޮންމެ މީހަކުވެސް ތިބީ ހައިރާންވެފަ އެވެ.\nނަމަވެސް އޭނާ މިގޮތަށް ގާޑިޔާ ދަމަނިކޮށް ފެންނަ ފޮޓޯތަކާއި ވީޑީއޯތައް ސޯޝަލް މީޑިއާގައި ވައިރަލްވުން ވެގެން ދިޔައީ މި ކާފަގެ ނަސީބަކަށެވެ. މޯގާ ސިޓީގެ ގިނަ އަދަދެއްގެ ރައްޔިތުން އެމީހަކަށް ލިބުނު މިންވަރަކުން ހަރްބަންސް އަށް އެހީތެރިކަން ފޯރުކޮށްދޭން މިހާރު ވަނީ ފަށާފަ އެވެ. އަދި ޕަންޖާބު ސަރުކާރަށް ވެސް މި މީހާގެ ވާހަކަ އެނގި ސަރުކާރުން ވެސް މި މީހާއަށް ފައިސާގެ އެހީ ދޭނެކަން މިހާރު ވަނީ އިއުލާން ކޮށްފަ އެވެ.\nޕަންޖާބު ޗީފް މިނިސްޓަރު ކެޕްޓަން އަމަރިންދަރް ސިންގް ޖުލައި 17 ވަނަ ދުވަހު ކުރެއްވި ޓުވީޓެއްގައި މިކަން އިއުލާން ކުރައްވަމުން މި ކާފަގެ ކާފަދަރިންނަށް ތައުލީމު ފޯރުކޮށްދިނުމަށް އެހީއެއްގެ ގޮތުގައި ޕަންޖާބު ސަރުކާރުން ފަސް ލައްކަ ރުޕީސް ދޭން ނިންމައިފިކަމަށް ވިދާޅުވެފައި ވެއެވެ.\nތަރުކާރީ ފުރެންދެން އަރުވައިގެން ގާޑިޔާ ދަމަމުން އެމީހާ ދަނިކޮށް ނަގާފައިވާ ފޮޓޮއަކާއެކު ޗީފް މިނިސްޓަރު ކުރެއްވި ޓުވީޓްގައި މި މީހާއަށް ވަރަށް ބޮޑަށް ތައުރީފުކޮށްފައި ވެއެވެ. ގަރުނަކަށް ވުރެ ގިނަ ދުވަސް ވެފައިވާ ބަލިކަށި މީހަކު ޔަތީމު ކުދިންތަކެއްގެ ހައްގުގައި ކުރަމުންދާ ބުރަ މަސައްކަތަކީ އެހެން މީހުންނަށް މިސާލެއް ކަމަށް އޭނާ ވިދާޅުވެފައި ވެއެވެ.\nމޯގާ ޑިސްޓްރިކްޓްގެ އެޑްމިނިސްޓްރޭޝަން އޮފިޝަލުން ވެސް ހަރްބަންސް އާ ބައްދަލުކޮށް އޭނާއަށް ބޭނުންވާ އެހީތަކުގެ މައުލޫމާތު މިހާރު ވަނީ އެއްކޮށްފަ އެވެ.\n"އަހަރެމެން އޭނާ އާ ބައްދަލުކުރުމުން އެނގުނީ އެ މީހާއަކީ ވަރަށް ގޮތެއްގައި ހުންނަ މީހެއްކަން. އެއްވެސް އެއްޗަކަށް އެމީހާ ޑިމާންޑެއް ނުކުރި. އޭނާގެ އޮތް ހުރިހާ ވެސް ކަންބޮޑުވުމަކީ ކާފަ ދަރިންނަށް ރަނގަޅު ތައުލީމެއް ހޯދައިދެވޭނެ ގޮތެއް ނެތުން،" ހަރްބަންސް އާ ބައްދަލުކުރި އޮފިޝަލަކު ވިދާޅުވި އެވެ.\nއިންޑިއާ ދިރިއުޅުން އާއިލާ


ސުޕްރީމް ކޯޓުން ޖޭއެސްސީ އަދި ޑީޖޭއޭއަށް ހުރަސްއަޅާ މައްސަލަ މަޖިލީހުގެ ކޮމިޓީން ބަލަން ނިންމައިފި | | Sangu News\nސުޕްރީމް ކޯޓުން ޖޭއެސްސީ އަދި ޑީޖޭއޭއަށް ހުރަސްއަޅާ މައްސަލަ މަޖިލީހުގެ ކޮމިޓީން ބަލަން ނިންމައިފި\n1 ނޮވެމްބަރ 2019 - 19:24\nމިރޭ ބޭއްވި ޖުޑިޝަރީ ކޮމިޓީގެ ތެރެއިން: ފޮޓޯ މަޖިލިސް މީޑިއާ\nއުއްތަމަ ފަނޑިޔާރު ޑރ. އަހްމަދު އަބްދުﷲ ދީދީ އިސްކޮށް ހުންނަވައި ސުޕްރީމްކޯޓުން ގާނޫނުތަކަށް އަމަލު ނުކުރެއްވުމަށާއި ޖުޑިޝަލް ސާވިސް ކޮމިޝަން (ޖޭއެސްސީ) އާއި ޑިޕާޓްމަންޓް އޮފް ޖުޑިޝަލް އެޑްމިނިސްޓްރޭޝަން (ޑީޖޭއޭ) ގެ ގާނޫނީ ދައުރަށް ހުރަސްތަކެއް ކުރިމަތި ކުރެއްވުމަށް މަސައްކަތް ކުރައްވާ ކަމަށް ބުނެ، ޖޭއެސްސީ އާއި ޑީޖޭއޭގެ ބަހެއް ހޯދަން ރައްޔިތުންގެ މަޖިލިހުގެ ޖުޑިޝަރީ ކޮމިޓީން މިރޭ ނިންމައިފި އެވެ.\nޖުޑިޝަރީ ކޮމިޓީގެ ފަރާތުން މިރޭ ބޭއްވި ކުއްލި ބައްދަލުވުމުގައި، އެ ކޮމިޓީގެ މެންބަރު ހިންނަވަރު ދާއިރާގެ މެންބަރު ޖީހާން މުޙައްމަދު ވަނީ ތިން ހުށަހެޅުމެއް ހުށަހަޅާފައެވެ.\nއެގޮތުން ފުރަތަމަ ހުށަހެޅުމަކީ ޖޭއެސްސީ އާއި ޑީޖޭއޭގެ ދައުރަށް ހުރަސް އެޅުމަށް ސުޕްރީމް ކޯޓުން މަސައްކަތް ކުރާ ކަމުގެ ޝަކުވާއެއް ލިބިފައިވޭތޯ ސާފު ކުރުމަށް ދެ މުއައްސަސާއަށް ސިޓީ ފޮނުވުމެވެ.\nދެ ވަނަ ހުށަހެޅުމަކީ އެފަދަ ޝަކުވާއެއް ލިބިއްޖެ ނަމަ، އެކަމާ ގުޅިގެން ވީހާވެސް އަވަސް ފިޔަވަޅުތަކެއް އަޅައި ދިނުމަށް އެދި ޖޭއެސްސީ އަށް އެންގުމަށެވެ. ތިން ވަނަ ހުށަހެޅުމަކީ ސިޓީތަކުގެ ޖަވާބު ލިބުމާ އެކު، ވީހާވެސް އަވަހަށް ކޮމިޓީން ޖޭއެސްސީ އާއި ޑީޖޭއޭއާ ބައްދަލު ކުރުމަށެވެ.\nމި ތިން ހުށަހެޅުންވެސް ވަނީ ކޮމިޓީގައި ބައިވެރިވިި ހުރިހާ މެންބަރުންގެ އިއްތިފާގުން ފާސްކޮށްފައެވެ.\nޖުޑިޝަރީ ކޮމިޓީގެ މުގައްރިރު، މާފަންނު އުތުރު ދާއިރާގެ އެމްޑީޕީގެ މެމްބަރު އިމްތިޔާޒް ފަހުމީ ވިދާޅުވީ އުއްތަމަ ފަނޑިޔާރު އިސްކޮށް ހުންނަވައިގެން ޖޭއެސްސީގެ ގާނޫނު ހިންގެވުމަށް ހުރަސްތަކެއް ކުރިމަތި ކުރައްވަމުންދާ ކަމުގެ މައުލޫމާތު ލިބިވަޑައިގެންފައިވާ ކަމަށެވެ.\n"އެ ބޭފުޅުން (ޖޭއެސްސީ އާއި ޑީޖޭއޭ) އޮމާން ކަމާއެކީގައި ކުރައްވާ މަސައްކަތަށް ދަތި ކުރައްވަމުން ގެންދަވާ ކަމުގެ މައުލޫމާތު ލިބެމުން އެބަދޭ،"\nމަޖިލިހުން ދާދި ފަހުން، ވަނީ ޖުޑިޝަލް ސާވިސްގެ ގާނޫނު އިސްލާހުކށް، ސުޕްރީމް ކޯޓުގެ ދަށުގައި އޮތް ޑީޖޭއޭ، ޖޭއެސްސީގެ ދަށަށް ބަދަލުކޮށްފަ އެވެ. އަދި ޖޭއެސްސީން ފަނޑިޔާރުންނާ މެދު އަޅާ ފިޔަވަޅުތައް އެއްވެސް ކޯޓަކަށް ނުބެލޭ ގޮތަށް އެ ގާނޫނު މިހާރު ވަނީ ބަދަލުކޮށްފަ އެވެ.\nމީގެ ކުރިން ސުޕްރީމް ކޯޓުގެ ދަށުގައި ޑީޖޭއޭ އޮތީ އެ ކޯޓުން އަމިއްލަ އަށް ނިންމި ނިންމުމެއްގެ ދަށުންނެވެ. ނަމަވެސް އާ ގާނޫނުއަސާސީގެ ދަށުން ޖޭއެސްސީ ވުޖޫދުވި އިރު ޑީޖޭއޭ އޮތީ ޖޭއެސްސީގެ ދަށުގަ އެވެ.\nޖުޑިޝަރީ ކޮމިޓީގެ ކުއްލި ބައްދަލުވުމެއް ބޭއްވި އިރު، ސުޕްރީމް ކޯޓުގެ ފަނޑިޔާރުންނާއި ކޯޓުތަކުގެ އިސް ފަނޑިޔާރުން ހިމެނޭ ޖުޑީޝަލް ކައުންސިލްގެ ބައްދަލުވުމެއް މިރޭ ބާއްވަން އުޅޭކަމުގެ މައުލޫމާތު ލިބިގެން ޖޭއެސްސީން ވަނީ ޖުޑީޝަލް ކައުންސިލަށް އިންޒާރެއް ދީފައެވެ.\nޖޭއެސްސީގެ ގާނޫނަށް ގެނައި އިސްލާހަށް އަމަލު ނުކުރުމަށް ނުވަތަ އެ ނިންމުމުގެ ބާރު ކެނޑޭ ގޮތަށް ނުވަތަ އެ އިސްލާހު ބަލައިނުގަތުމަށް ޖުޑީޝަލް ކައުންސިލުން ނިންމައިފި ނަމަ، އެކަމުގައި ބައިވެރިވާ ފަނޑިޔާރުންގެ ސުލޫކީ މައްސަލަތައް ބަލަން އެ ކޮމިޝަނުން ނިންމާފައިވާކަން ވަނީ ޖުޑިޝަލް ކައުންސިލަށް އަންގާފައެވެ.


"ދަނޑުވެރި ނަފާ" ދަނޑުވެރިކަމުގެ ލޯން ޕްރޮގްރާމުގެ %30 އަންހެން ކަނބަލުންނަށް ޚާއްސަކުރުން\nދަނޑުވެރިކަމުގެ ސިޔާސަތުތަކުގެ ތެރޭގައި ހިމެނޭ ދަނޑުވެރިކަމުގެ ވިޔަފާރިތައް ތަރައްޤީކޮށް ކުރިއެރުވުމަށް ބޭނުންވާ އިދާރީ އަދި ފަންނީ އެހީތެރިކަން އިތުރުކުރުމުގެ ދަށުން "އަންހެން ދަނޑުވެރިންނަށް ޚާއްސަ އިސްކަމެއް ދީގެން ދޫކުރެވޭ ލޯން ޕްރޮގްރާމެއް އެސް.އެމް.އީ ޑިވޮލޮޕްމަންޓް ފައިނާންސް ކޯރޕަރޭޝަން (އެސްޑީއެފްސީ) މެދުވެރިކޮށް ޑިޒައިންކޮށް ހިންގުން" ވަނީ ސްޓްރެޓެޖިކް އެކްޝަން ޕްލޭން (ސެޕް) ގައި ހިމަނާފައެވެ. މިގޮތުން މިކަން ހާސިލް ކުރުމަށް މިހާރު ޤާއިމް ކޮށްފައިވާ "ދަނޑުވެރި ނަފާ" ލޯން ޕްރޮގްރާމްގެ ޖުމްލަ ފަންޑުގެ 30% ދަނޑުވެރިކަމުގެ ސިނާޢަތުގައި ޙަރަކާތްތެރިވާ އަންހެން ކަބަލުންނަށް ޚާއްސަކުރުމަށްވެސް ވަނީ މިނިސްޓްރީން ނިންމާފައެވެ.\nއަންހެން ކަނބަލުންނަށް މި ލޯން ޕްރޮގްރާމުގައި ވަކި ނިސްބަތެއް ޚާއްސަކުރުމުގެ މައިގަނޑު މަޤްޞަދަކީ، ދަނޑުވެރިކަމަކީ އިޤްތިސާދަށް މަންފާކުރާ، ތިމާވެއްޓާއި ރައްޓެހި ދެމެހެއްޓެނެވި ސިނާޢަތަކަށް ހެދުމުގައި އަންހެން ކަނބަލުން ބާރުވެރި ކުރުމެވެ. އަދި މިދާއިރާގައި ހަރަކާތްތެރިވާ އަންހެން ކަނބަލުން ކުރަމުންދާ މަސައްކަތް ތަރައްޤީކޮށް ކުރިއެރުވުމެވެ. "ދަނޑުވެރި ނަފާ" ލޯން ޕްރޮގްރާމްގެ ދަށުން ޓެކްނޮލޮޖީ ބޭނުންކޮށްގެން ޒަމާނީ ދަނޑުވެރިން ފަދަ އަރބަން އެގްރިކަލްޗަރ، ޕްރޮޓެކްޓަޑް އެގްރިކަލްޗަރ، ޓެރެސް ނުވަތަ ވަރޓިކަލް އެގްރިކަލްޗަރ ކުރުމަށާއި، ޕޯލްޓްރީ އަދި ކުދި ޖަނަވާރު ގެންގުޅުން، ވެލިއެޑިޝަން އަދި އެގްރޮފޮރަސްޓްރީ ނުވަތަ ގަހުގެ ނާސަރީ ފަދަ ދަނޑުވެރިކަމުގެ ސިނާޢަތުގެ ކަންކަމަށް ލޯނު ދޫކުރުމަށް ވަނީ ހަމަޖެހިފައެވެ.\nމިއަދަކީ ބައިނަލްއަޤްވާމީ އަންހެނުންގެ ދުވަސްކަމަށްވުމުން، ދުވަހުގެ ތަހުނިޔާއާއި ހެޔޮއެދުންތަށް ދަނޑުވެރިކަމުގެ ސިނާޢަތުގައި ހަރަކާތްތެރިވާ އެންމެހާ ހީވާގި ކަނބަލުންނަށް މިމިނިސްޓްރީގެ ނަމުގައި އަރިސްކުރަމެވެ. އަދި އަންހެންކަނބަލުންނަށް ޚާއްސަކުރެވިގެން މި އަދު މި ހުޅުވާލެވޭ ލޯނު ފުރުސަތުގެ ބޭނުން ކުރައްވައިގެން، ދަނޑުވެރިކަމުގައި އަންހެނުންގެ ދައުރު ފުޅާ ވެގެން ދިޔުމަކީ މިސިނާއަތުގެ ކުރިއެރުންކަން މިމިނިސްޓްރީން ފާހަގަކުރަމެވެ.\nލޯން ޕްރޮޤްރާމްގެ ފޯމް އެސް.ޑީ.އެފް.ސީ އިންނާއި މިމިނިސްޓްރީން ލިބެން ހުންނާނެއެވެ. ފޯން ބަލައިގަތުމަށް ހަމަޖެހިފައިވަނީ އެސް.ޑީ.އެފް.ސީ އިންނެވެ. އިތުރު މަޢުލޫމާތު ހޯއްދެވުމަށް މިމިނިސްޓްރީގެ ނަންބަރު 3339261 ނުވަތަ އެސް.ޑީ.އެފް.ސީ ގެ ނަންބަރު 3306999 އަށް ގުޅުއްވުން އެދެމެވެ.